Dec 1, 2021, 10:26 pm IST\nഒരാൾക്കും വിവരിക്കാനാകാത്ത സമ്പത്തിനുടമായായിരിക്കുക . കേൾക്കുമ്പോൾ തന്നെ സന്തോഷം തോന്നുന്നു അല്ലെ , എങ്കിൽ അങ്ങനെയൊരു ആളുണ്ടായിരുന്നു. ലോകത്തെ പകുതി സ്വർണ്ണവും സ്വന്തമാക്കി വച്ച ഒരു ധനികൻ; മൻസ മൂസ. പതിനാലാം നൂറ്റാണ്ടില് പടിഞ്ഞാറന് ആഫ്രിക്കയിലെ മാലി ഭരിച്ചിരുന്ന രാജാവായിരുന്നു മന്‍സാ മൂസ. മൻസ എന്നാൽ രാജാവ് എന്നാണ് അർത്ഥം .\nഭരണാധികാരികളുടെ കുടുംബത്തില് 1280 -ലാണ് മന്‍സാ മൂസ ജനിച്ചത്. അന്ന് മാലി ഭരിച്ചിരുന്ന രാജവംശത്തിന്റെ സ്ഥാപകനായ സുന്ദിയാറ്റയുടെ ചെറുമകനായിരുന്നു മൻസാ മൂസ.\n1312 വരെ അദ്ദേഹത്തിന്‍റെ സഹോദരന് മന്‍സാ അബൂബക്കര് ആയിരുന്നു രാജ്യത്തെ ഭരണാധികാരി. എന്നാൽ അദ്ദേഹം രണ്ടായിരം കപ്പലുകളും ആയിരക്കണക്കിന് പുരുഷന്മാരും സ്ത്രീകളും അടിമകളുമായി ഒരിക്കൽ ഒരു യാത്ര ആരംഭിച്ചു . ഒരിക്കലും മടങ്ങി വരാനാകാത്ത യാത്ര.\nസഹോദരന് യാത്ര പുറപ്പെട്ടതോടെ ഭരണം മന്‍സാ മൂസ ഏറ്റെടുത്തു. അദ്ദേഹത്തിന്റെ ഭരണത്തിനു കീഴിൽ മാലി രാജ്യം ഗണ്യമായി വളർന്നു. ടിംബക്റ്റു ഉൾപ്പെടെ 24 നഗരങ്ങൾ അദ്ദേഹം പിടിച്ചെടുത്തു. അറ്റ്ലാന്റിക് സമുദ്രം മുതൽ ഇന്നത്തെ നൈജർ വരെ ഏകദേശം 2,000 മൈൽ വരെ ഈ രാജ്യം വ്യാപിച്ചു. ഇപ്പോഴത്തെ സെനഗൽ, മൗറിറ്റാനിയ, മാലി, ബർകിന ഫാസോ, നൈജർ, ഗാംബിയ, ഗ്വിനിയ-ബിസൌ, ഗ്വിനിയ, ഐവറി കോസ്റ്റ് എന്നിവയെല്ലാം ഇതില് ഉള്‍പ്പെടുന്നു.\nഇത്രയും വലിയ പ്രദേശം കയ്യില് വന്നതോടെ സ്വര്‍ണം അടക്കമുള്ള വിഭവങ്ങളും വന്നു ചേര്‍ന്നു. ബ്രിട്ടീഷ് മ്യൂസിയം പറയുന്നത് കണക്കനുസരിച്ച് അന്ന് ലോകത്താകെയുണ്ടായിരുന്ന സ്വര്‍ണത്തിന്‍റെ പകുതിയും മന്‍സാ മൂസയുടെ കീഴിലായിരുന്നു എന്നാണ്. ഇതെല്ലാം രാജാവിന്റേതായിരുന്നു. 2012 ൽ യുഎസ് വെബ്‌സൈറ്റ് സെലിബ്രിറ്റി നെറ്റ് വർത്ത് അദ്ദേഹത്തിന്റെ സ്വത്ത് 400 ബില്യൺ ഡോളറായി കണക്കാക്കിയിരുന്നുവെങ്കിലും സാമ്പത്തിക ചരിത്രകാരന്മാർ പറയുന്നത് കേവലം ഒരു സംഖ്യയിൽ അദ്ദേഹത്തിന്റെ സമ്പത്ത് എണ്ണിതിട്ടപ്പെടുത്താൻ കഴിയില്ലെന്നാണ്.\nഇത്രയധികം സമ്പത്തുണ്ടായിരുന്നെങ്കിലും മാലി സാമ്രാജ്യം അന്ന് അറിയപ്പെട്ടിരുന്നില്ല. യൂറോപ്പിലൊന്നും തന്നെ ഈ സമ്പത്തിനെ കുറിച്ച് ഒരു വിവരവും ഉണ്ടായിരുന്നില്ല. എന്നാൽ ഇതിനിടെ മൻസാ മൂസ ഒരു യാത്ര പുറപ്പെട്ടു . ഒരു നഗരം തന്നെ മരുഭൂമിയിലൂടെ നീങ്ങുന്നത് പോലെ ഒരു യാത്ര. സത്യത്തിൽ അത് ഒരു തന്ത്രമായിരുന്നോ എന്ന് പോലും ചിന്തിച്ചു പോകും . കാരണം ആ യാത്രയോടെ മൻസ മൂസ, മാലിയെയും തന്നെയും ലോകമാപ്പിൽ ഉൾപ്പെടുത്തുകയായിരുന്നു\n60,000 പുരുഷന്മാർ, ഉദ്യോഗസ്ഥര്, സൈനികര്, കലാകാരന്മാര്, വ്യാപാരികള്, ഒട്ടകം, 12,000 അടിമകള്, ഭക്ഷണത്തിനായി വേണ്ടത്ര ആടുകള് എന്നിവയുമായിട്ടായിരുന്നു യാത്ര. ഒപ്പമുള്ളവർക്കും സ്വർണ്ണ അലങ്കാരങ്ങളും മികച്ച പേർഷ്യൻ സിൽക്കും ഒക്കെയുണ്ടായിരുന്നു. നൂറ് ഒട്ടകങ്ങൾ ഉണ്ടായിരുന്നു, ഓരോ ഒട്ടകവും നൂറുകണക്കിന് പൗണ്ട് ശുദ്ധമായ സ്വർണ്ണം വഹിച്ചിരുന്നു.\nയാത്രാസംഘം കെയ്‌റോയിലെത്തിയപ്പോൾ അദ്ദേഹം കാണുന്നവർക്കെല്ലാം സ്വർണം നൽകി . മംലക് സുൽത്താന്മാരിൽ ഏറ്റവും മഹാനായ അൽ-മാലിക് അൽ നയർ ആയിരുന്നു അന്ന് കെയ്റോ ഭരിച്ചിരുന്നത് .മൻസാ മൂസ അന്ന് മം ലക് സുൽത്താനുമായി ചർച്ച നടത്തിയിരുന്നു .\nഈജിപ്റ്റിന്റെ സമ്പദ് വ്യവസ്ഥയെ സഹായിക്കുന്നതിനായി അധിക പലിശ നിരക്കില് അദ്ദേഹം അവർക്കും സ്വര്‍ണം നല്‍കിയതായി പറയപ്പെടുന്നു. ഇത് മന്‍സാ മൂസയോട് സ്വന്തം രാജ്യത്തെ ജനങ്ങളില് അതൃപ്തിയുണ്ടാക്കി. മൻസ മൂസ തന്റെ തീർത്ഥാടന വേളയിൽ ധാരാളം സ്വർണം ചെലവഴിച്ചു എന്നതിൽ സംശയമില്ല. എന്നാൽ, ഈ അമിതമായ ഔദാര്യമാണ് ലോകത്തിന്റെ ശ്രദ്ധ പിടിച്ചുപറ്റിയത്.\nയുഎസ് ആസ്ഥാനമായുള്ള ടെക്നോളജി കമ്പനിയായ സ്മാർട്ട്അസെറ്റ് ഡോട്ട് കോം കണക്കാക്കുന്നത് സ്വർണത്തിന്റെ മൂല്യത്തകർച്ച മൂലം മൻസ മൂസയുടെ തീർത്ഥാടനം മിഡിൽ ഈസ്റ്റിലുടനീളം 1.5 ബില്യൺ ഡോളർ സാമ്പത്തിക നഷ്ടത്തിന് കാരണമായി എന്നാണ്.\nതന്റെ സാമ്രാജ്യത്തിന്റെ ഒരറ്റത്തു നിന്ന് മറ്റേ അറ്റത്തേക്ക് സഞ്ചരിക്കാൻ അദ്ദേഹം ഒരു വർഷമെടുത്തു . മക്കയിലേക്കുള്ള അദ്ദേഹത്തിന്റെ തീർത്ഥാടന വേളയിൽ അദ്ദേഹത്തിന്റെ ജനറൽമാരിൽ ഒരാളായ സാഗ്മണ്ടിയ സോങ്ങ്‌ഹായ് തലസ്ഥാനമായ ഗാവോ പിടിച്ചെടുത്ത് സാമ്രാജ്യം വിപുലീകരിക്കരിക്കുകയും ചെയ്തു.\nമക്കയില് നിന്ന് നിരവധി ഇസ്ലാമിക പണ്ഡിതന്മാരുമായിട്ടാണ് മൻസ മൂസ മടങ്ങിയത്. മുഹമ്മദ് നബിയുടെ നേരിട്ടുള്ള പിൻ‌ഗാമികളെന്ന് കരുതുന്നവര്, അൻഡാലുഷ്യൻ കവിയും വാസ്തുശില്പിയുമായ അബു എസ് ഹഖ് എസ് സഹേലി എന്നിവരെല്ലാം അതില് പെടുന്നു. കവിക്ക് 200 കിലോ സ്വര്‍ണമാണ് മന്‍സാ മൂസ പാരിതോഷികമായി നല്‍കിയത് എന്നാണ് കരുതുന്നത്. അതും അന്നത്തെ കാലത്ത്.\n1375 -ലെ കറ്റാലൻ അറ്റ്ലസ് ഭൂപടത്തിൽ ഒരു ആഫ്രിക്കൻ രാജാവിന്റെ ചിത്രമുണ്ട്. ടിംബക്റ്റുവിന്റെ മുകളിൽ ഒരു സ്വർണ്ണ സിംഹാസനത്തിൽ ഇരിക്കുന്ന, കയ്യിൽ ഒരു സ്വർണ്ണ കഷ്ണം പിടിച്ചിരിക്കുന്ന ചിത്രം. അത് അദ്ദേഹത്തിന്‍റേതാണ് എന്ന് പറയപ്പെടുന്നു. ടിംബക്റ്റുവിലേക്ക് രാജ്യത്തിനകത്തുനിന്നും പുറത്ത് നിന്നും ഒട്ടേറെപ്പേര് എത്തിയിരുന്നു. പത്തൊൻപതാം നൂറ്റാണ്ടിൽ, ലോകത്തിന്‍റെ അറ്റത്തുള്ള മറഞ്ഞുപോയ സ്വർണനഗരമായി ടിംബക്റ്റു മാറി.\n1337 -ൽ 57 -ാമത്തെ വയസില് മൻസ മൂസ മരിച്ചതിനുശേഷം, അദ്ദേഹത്തിന്റെ പുത്രന്മാർക്ക് ഭരണം അവകാശമായി ലഭിച്ചു. എന്നാല്, ഭരിക്കാനറിയാതിരുന്ന അവരാല് സാമ്രാജ്യം നശിച്ചു തുടങ്ങി. യൂറോപ്യന്മാരുടെ അധിനിവേശം കൂടി ഉണ്ടായതോടെ ആ നാശം പൂര്‍ണമായി.\nTags: videoManza Musa


അതാരായലും ക്രിക്കറ്റിൽ നിന്നും ആജീവനാന്ത വിലക്ക് നൽകണം, ചഹാലിൻ്റെ വെളിപ്പെടുത്തലിൽ പ്രതികരിച്ച് രവി ശാസ്ത്രി - Crickerala\nഅതാരായലും ക്രിക്കറ്റിൽ നിന്നും ആജീവനാന്ത വിലക്ക് നൽകണം, ചഹാലിൻ്റെ വെളിപ്പെടുത്തലിൽ പ്രതികരിച്ച് രവി ശാസ്ത്രി\nക്രിക്കറ്റ് ലോകത്തെ ഞെട്ടിപ്പിക്കുന്ന വെളിപ്പെടുത്തലായിരുന്നു രാജസ്ഥാൻ റോയൽസ് സ്പിന്നർ യുസ്വെന്ദ്ര ചഹാൽ അടുത്തിടെ നടത്തിയത്. 2013 സീസണിൽ മുംബൈ ഇന്ത്യൻസിന് വേണ്ടികളിക്കവെ മദ്യപിച്ചെത്തിയ ഒരു കളിക്കാരൻ തന്നെ പതിനഞ്ചാം നിലയുടെ ബാൽക്കണിയിൽ നിന്നും തൂക്കിയിട്ടതായി ചഹാൽ വെളിപ്പെടുത്തിയിരുന്നു. ക്രിക്കറ്റ് ലോകത്ത് വലിയ ചർച്ചകൾക്ക് വഴിവെച്ച ആരോപണത്തിൽ ഇപ്പോൾ പ്രതികരിച്ചിരിക്കുകയാണ് മുൻ ഇന്ത്യൻ ഹെഡ് കോച്ച് രവി ശാസ്ത്രി.\n” ഇതൊരിക്കലും ചിരിച്ചുതള്ളേണ്ട കാര്യമല്ല. ആരോപണത്തിൽ ഉൾപെട്ട വ്യക്തി ആരാണെന്ന് എനിക്കുറപ്പില്ല. പക്ഷേ അപകടത്തെ കുറിച്ച് ആ വ്യക്തി ചിന്തിച്ചിരുന്നില്ല. അവിടെ ഒരാളുടെ ജീവൻ തന്നെ അപകടത്തിലായിരുന്നു. ചിലർക്ക് ഇത് തമാശയായി തോന്നിയേക്കാം, എന്നാൽ എനിക്കിത് തമാശയായി തോന്നുന്നില്ല. ”\n” ഇത് ഇന്നാണ് സംഭവിക്കുന്നതെങ്കിലോ ? ഇതിൽ പറയുന്ന വ്യക്തിക്ക് ആജീവനാന്ത വിലക്ക് നൽകണം, അത് വളരെ ലളിതമാണ്, കൂടാതെ കഴിയുന്നത്ര വേഗത്തിൽ അവനെ റിഹാബ് സെൻ്ററിലേക്ക് അയക്കുക. ലൈഫ് ബാൻ, ഇനി ക്രിക്കറ്റിലേക്ക് തിരിച്ചുവരാൻ അയാളെ അനുവദിക്കരുത്. ഇത് തമാശയാണോ അല്ലയോ എന്ന് അപ്പോൾ അവന് മനസ്സിലാകും. ” രവി ശാസ്ത്രി പറഞ്ഞു.\nരാജസ്ഥാൻ റോയൽസ് പങ്കുവെച്ച വീഡിയോയിലാണ് ഈ ഞെട്ടിപ്പിക്കുന്ന വെളിപ്പെടുത്തൽ ചഹാൽ നടത്തിയത്. 2013 സീസണിൽ മുംബൈ ഇന്ത്യൻസിൽ ആയിരിക്കെ മത്സരത്തിന് ശേഷം നടന്ന പാർട്ടിയിൽ അങ്ങേയറ്റം മദ്യപിച്ച കളിക്കാരൻ തന്നെ വലിച്ചിഴച്ച് ബാൽക്കണിയിൽ നിന്നും തൂക്കിയിട്ടെന്നും പിടിവിട്ടിരുന്നുവെങ്കിൽ താൻ താഴെ വീഴുമായിരുന്നുവെന്നും അവിടെയുണ്ടായിരുന്ന ആളുകളാണ് ആ കളിക്കാരനെ പിന്മാറ്റിയതെന്നും ചഹാൽ വെളിപ്പെടുത്തിയിരുന്നു.


ഒരു കയ്യിൽ അവനുള്ള ചായയും മറുകയ്യിൽ ലഞ്ച് ബോക്സുമായി വന്ന നീലിമ മറുപടിയൊന്നും പറഞ്ഞില്ല... - പ്രണയകഥകൾ\nരചന: സീമ ബിനു\n“ഇന്നു ചോറെടുക്കുമ്പോൾ കറികളൊക്ക കുറച്ചു കൂടുതൽ എടുത്തോ വിഷ്ണൂനും കൂടി കൊടുക്കണം .”\n“ഞാൻ പറഞ്ഞത് നീ കേട്ടില്ലേ ?”\n“ഇതൊക്കെയൊന്നു നേരത്തേ പറയണ്ടേ കിച്ചേട്ടാ ?”\n“അതുകൊണ്ടൊന്നൂല്ല .. വേറെ പാത്രത്തിലാക്കി തരാം പോരേ ?”\n“ങാ എന്നാൽ പെട്ടെന്നെടുക്ക് എനിക്കിന്നു കുറച്ചു നേരെത്തെ ഇറങ്ങണം ..”\n“നീ അതിനെന്തിനാ ഇങ്ങനെ മുഖം കറുപ്പിക്കുന്നത് . ഇന്നൊരു ദിവസത്തേക്കു മാത്രം മതി . അവന്റെ വൈഫിന് തീരെ സുഖമില്ലെന്ന് . ക്യാന്റീനിന്ന് കഴിച്ചോളാമെന്ന് അവൻ പറഞ്ഞപ്പോ ഞാനാ പറഞ്ഞത് അതിന്റെ ആവശ്യമൊന്നുമില്ലെന്ന് . നിനക്കിവിടെ അധികം ജോലിയൊന്നുമില്ലല്ലോ. മാത്രോമല്ല ഒരാൾക്കൂടെ ഇത്തിരി ആഹാരം കൊടുക്കുന്നത് ഒരു നല്ല കാര്യമല്ലേ ?” അവൻ ഒന്നു നിർത്തി വീണ്ടും തുടർന്നു .\n” ഞാനീ പറഞ്ഞ വിഷ്ണൂന്റെ വൈഫുണ്ടല്ലോ ? ആളേതോ വല്യ വീട്ടിലേ കൊച്ചാ . രാജകുമാരിയേ പോലെയാ അതിന്റച്ഛൻ കൊണ്ടുനടന്നിരുന്നതെന്ന് . എന്നിട്ടെന്താ ഇവനെ കണ്ടപ്പോൾ ഒക്കെ മറന്നു . “\n“കിച്ചേട്ടൻ കണ്ടിരുന്നോ ആ കുട്ടിയേ?” പ്രതീക്ഷിക്കാത്ത ചോദ്യമായതു കൊണ്ടാവാം ഉത്തരം പറയാൻ കിഷോർ ഇത്തിരി വൈകി\n“ഞ ഞാൻ എവിടെ കാണാൻ ? വിഷ്ണു പറഞ്ഞുള്ള അറിവേ എനിക്കുള്ളൂ .നീ ആവശ്യമില്ലാത്ത കാര്യങ്ങൾ ചോദിച്ചെന്റെ സമയം കളയാതെ ഇതൊക്കെ ആ വണ്ടീല് കൊണ്ടു വയ്ക്കാൻ നോക്ക് .”\n“കിച്ചേട്ടാ ഇന്നാണ് ഉണ്ണീടെ സ്കൂളിൽ പി ടീ മീറ്റിംഗ് . ആറു മണിക്കു മുൻപെങ്കിലും നമുക്കവിടെ എത്തണം . വൈകിട്ട് കുറച്ചു നേരത്തേ വരണേ .”\n“അതിന് ഞാൻ വരണോ നീ പോയാൽ പോരേ ?”\n“ഇന്ന് എന്തായാലും അച്ഛൻ കൂടി ചെല്ലണം എന്ന് അവന് ഒരേ വാശി . എന്നും ഞാനല്ലേ ചെല്ലുന്നത് ? അവനും എന്നേ മടുത്തു കാണും. “\n“ആരാ കിഷോർ സാറേ ചേച്ചിയാണോ ? ആണെങ്കിൽ ഒരു സ്പെഷ്യൽ താങ്ക്സ് പറഞ്ഞേക്കണേ .”\n“താങ്ക്‌സോ ?? എന്തിന് ?? “\n“ഇന്നു ചേച്ചി തന്നു വിട്ട കറികളില്ലേ ? ഒരു രക്ഷേമില്ല കേട്ടോ .അപാര ടേസ്റ്റാ . ഗായത്രിയേ കുറച്ചു ദിവസം ചേച്ചീടടുത്തു വിട്ടാലോന്നാ ഇപ്പോഴത്തെ എന്റെ ചിന്ത . ആ കൈപ്പുണ്യത്തിൽ നിന്നൊരിത്തിരി അവൾക്ക് കൂടി പകർന്നു കൊടുക്കാൻ ഒന്നു റെക്കമെന്റ് ചെയ്തേക്കണേ ..”\n“എന്നാൽ പിന്നെ വൈകണ്ടാ .. നാളെത്തന്നെ വിട്ടേര് . നിന്റെ ഗായത്രിയേ പാചകരത്നമാക്കി തരുന്ന കാര്യം ഞാനേറ്റു”\n“സാറേറ്റന്നോ ?എന്തോന്ന് ? ഒന്നു പോ സാറേ ..ആ കാര്യത്തിൽ നിങ്ങടെ പാർട്ടിസിപ്പേഷൻ എത്രയുണ്ടെന്ന് എനിക്ക് ഊഹിക്കാവുന്നതല്ലേ ഉള്ളൂ ?”\n“അപ്പൊൾ ഇന്നലെ സീരിയസ് ആയിട്ട് പറഞ്ഞതായിരുന്നോ ? എന്നാൽ പിന്നെ താൻ തന്നെ അവളോട് കാര്യങ്ങളൊക്കെ വിശദമായിട്ട് അങ്ങു പറഞ്ഞേര് . “\n“അതൊക്കെ ഗായത്രി പറഞ്ഞോളുമെന്നേ .\nഇപ്പോഴേ ലേറ്റ് ആയി . നമുക്കിറങ്ങാം . അപ്പൊൾ ശരി ചേച്ചീ .. ഗായൂ . എന്നാൽ പിന്നെ എല്ലാം പറഞ്ഞതു പോലെ ..”\n“ചേച്ചി എന്നതാന്നെ ഈ പറയുന്നേ ? പിന്നെ ഈ കൈപ്പുണ്യമെന്നു പറയുന്ന സാധനമുണ്ടല്ലോ ?അതേ… അതെല്ലാർക്കുമൊന്നും കിട്ടുകേല കേട്ടോ .”\n“അങ്ങനെയൊന്നൂല്ല മോളേ . .നമ്മൾ എന്തുണ്ടാക്കിയാലും അതിന് പാകത്തിനുള്ള ഉപ്പും എരിവും പുളിയും ഒക്കെ ഉണ്ടായിരിക്കണം . കിച്ചണിൽ കയറുമ്പോൾ ഇതൊക്കെയൊന്ന് മനസ്സിൽ ഉണ്ടായിരിക്കണമെന്നു മാത്രം . അത്രേള്ളൂ. അല്ലാതെ ഇതിലൊന്നും ഒരു മാജിക്കുമില്ല.”\n“സാറേ നിങ്ങളുടേത് ലവ് മാര്യേജ് ആയിരുന്നോ ? “\n“അല്ല .. അച്ഛനും അമ്മേം കൂടി കണ്ടു പിടിച്ചതാ അവളേ . അല്ല താനെന്താ അങ്ങനെ ചോദിച്ചത് ?”\n“ഏയ് ഒന്നുമില്ല .. ഞാൻ വെറുതേ ചോദിച്ചതാ . പക്ഷേ ഗായത്രിയുണ്ടല്ലോ ?അവളു പറയുവാ ആ ചേച്ചി എന്തൊരു സുന്ദരിയാ , ഇത്രേം നല്ല മനസ്സുള്ളോരൊക്ക ഇപ്പൊഴും ഉണ്ടോ പിന്നെ പാചകത്തിന്റെ കാര്യം പറയാനുമില്ല . ആളുണ്ടാക്കുന്നത് ഒരിക്കൽ കഴിച്ചാൽ പിന്നവിടുന്നു പോരാനേ തോന്നില്ല അങ്ങനെ എന്തൊക്കെയോ ഒത്തിരി കാര്യങ്ങൾ പറഞ്ഞു. പക്ഷേ സാറേ വേറൊരു കാര്യം എന്താന്നു വച്ചാൽ അവളുടെ ഒരു കാഴ്ചപ്പാടിൽ നിങ്ങൾ അത്രയ്ക്ക് അങ്ങോട്ടു പോരാ കേട്ടോ . “\n“അതെന്താടോ ഞാൻ അത്രയ്ക്ക് മോശമാ?”\n“അ ബെസ്‌റ് .. പോരാന്നു പറഞ്ഞാൽ മോശമെന്നാ അർത്ഥം ?പണ്ട് കണക്കു മാഷാണോ നിങ്ങളേ മലയാളം പഠിപ്പിച്ചത് ?”\n“എന്നാൽ പിന്നെ കാര്യം എന്താന്നു വച്ചാൽ താൻ പറയടോ .”\n“ദാ കാര്യം ഇത്രേയുള്ളൂ . സാറൊരു സുന്ദരനല്ല .. തീരെ റൊമാന്റിക് അല്ല പോരാഞ്ഞിട്ട് ഒരുമാതിരി മൊരട്ടു സ്വഭാവോം .. പിന്നെ പ്രായോം കുറച്ചു കൂടുതൽ അല്ലേ …. ന്നും ഒരു ചെറിയ സംശയം അവൾക്ക് ഇല്ലാതില്ല .. “\n“നിങ്ങളെക്കാൾ കുറച്ചുകൂടി സ്മാർട്ട് ആയ എനെർജറ്റിക് ആയ ഒരാളല്ലേ ആ ചേച്ചീടെ ഹസ്ബൻഡ് ആവേണ്ടിയിരുന്നത് എന്നാ അവളുടെ ഒരിത് ..അല്ല ഒരു കണക്കിന് അവളേം തെറ്റു പറയാൻ പറ്റുമോ ?” വിഷ്ണു കുസൃതിയിൽ ചിരിച്ചു .\n“തനിക്കറിയോ വിവാഹ സമയത്ത് ഞാൻ അവളേക്കാൾ ഒട്ടും പിന്നിലായിരുന്നില്ല തന്റെ ഗായത്രി പറഞ്ഞ ഈ സ്മാർട്നെസ്സിന്റെയും ഗ്ളാമറിന്റേം ഒക്കെ കാര്യത്തിൽ . ഇപ്പൊ പ്രായമായില്ലേടോ ? പിന്നെ റൊമാൻസ് .. ഈ പ്രായത്തിൽ ഇനി ഞാൻ റൊമാന്റിക്കും കൂടാകണോ ? മൂത്ത മോനു വയസു പത്തു കഴിഞ്ഞു “\n“എല്ലാ വീക്കെന്റിലും രണ്ടര മണിക്കൂർ യാത്ര ചെയ്തു ഞാനെന്റെ വീട്ടിൽ പോകും . ഗായത്രിയേം കൊണ്ട്.\nഅതു കൂടുതൽ മനോഹരവും ഗാഢവും ആകുന്നത് വയസുകാലത്താണെന്ന് മഹാന്മാര് പറയുന്നത് വെറുതെയാണെന്നാ നിങ്ങളുടെ വിചാരം ?”\n“അതേതു മഹാൻ ? “\n“പേരൊന്നും പറയാൻ പറ്റില്ല വേണേൽ തൊട്ടു കാണിക്കാം “\n“അതെ .. പിന്നൊരു കാര്യം കൂടി .\nചേച്ചിയെപ്പോലൊരു സുന്ദരിമോളുടെ കുറവ് ആ വീട്ടിലുണ്ടെന്നും കൂടി ഗായത്രി പറഞ്ഞു കേട്ടോ . “\nഓ ഇതു് കിഷോറിന്റെ വൈഫാ ?യു ആർ സൊ ലക്കി !! അരുന്ധതി മാഡത്തിന്റെ വാക്കുകൾ ചെവിയിൽ മുഴങ്ങുന്നു … അങ്ങനെ എത്ര പേർ ??\n“അത് .. അത് മോന്റെ സ്കൂളിൽ എന്തോ പേരെന്റ്സ് മീറ്റിംഗ് . വൈഫ് വിളിച്ചിരുന്നു .”\n“കിച്ചേട്ടനോ ? എന്താ ഇത്ര നേരത്തേ ? മുഖം ഒക്കെ വല്ലാതിരിക്കുന്നല്ലോ ? എന്തു പറ്റി ? എന്തെങ്കിലും പ്രശ്നം ഉണ്ടോ ? “\n“നേരത്തേ വരാൻ പറഞ്ഞത് നീയല്ലേ ?എന്നിട്ടിപ്പോ എന്തിനാ വന്നതെന്നോ ?”\n“അയ്യോ അതു ഞാൻ ഇത്രേം നേരത്തേ വരാൻ വേണ്ടി പറഞ്ഞതല്ലാരുന്നു . എന്താലയാലും വന്നതല്ലേ . സാരമില്ല . ഞാൻ ചായ എടുക്കാം . ഒരു രണ്ടു മിനിട്ട്.”\n“നീയെന്താ അവിടെ നിൽക്കുന്നത് . ഇങ്ങടുത്തു വന്നേ . എനിക്കിപ്പോൾ ചായയൊന്നും വേണ്ടാ .ലഞ്ചു കഴിച്ച ഉടനെ ഇറങ്ങിയതാ ഞാൻ. .നീയീ ബാഗ് എടുത്ത് റൂമിൽ വച്ചേ .”\n“ഇതെന്താ മനുഷ്യനേ പേടിപ്പിക്കാനായിട്ട് “\n“ഞാൻ അടുത്തു വരുന്നത് നിനക്കു പേടിയാ ?? “\n“ഏട്ടൻ ഒന്നു മാറിക്കേ .. എന്റെ ജോലിയൊന്നും കഴിഞ്ഞിട്ടില്ല.”\n“എനിക്ക് …എനിക്കു നിന്നോടു സ്നേഹമില്ലെന്ന് നിനക്കെപ്പോഴെങ്കിലും തോന്നിയിട്ടുണ്ടോ ?\n“ഇതെന്താ ഇപ്പൊ ഇങ്ങനൊരു സംശയം ?”\n“ഇല്ലല്ലോ .. അങ്ങനെ തോന്നേണ്ട കാര്യമില്ലല്ലോ . “\n“അതേ .. അങ്ങനെ തോന്നേണ്ട കാര്യമില്ല. ആർക്കു തോന്നിയാലും നിനക്കു തോന്നാൻ പാടില്ല .\nകാരണം എന്താന്നറിയോ ? എന്റെ ആത്മാവ് തന്നെ നീയാണ് . ആ നിന്നെയല്ലാതെ വേറെയാരെയാ ഞാൻ സ്നേഹിക്കുക ? നീയല്ലാതെ വേറേയാരാ എനിക്കുള്ളത് ?”\n“ഞാൻ മാത്രമല്ലല്ലോ ? അച്ഛനും അമ്മയും ഇല്ലേ ? നമ്മുടെ മക്കളില്ലേ ?”\n“ഡീ നിന്നേ ഞാൻ .. “\n“നിന്നേ പോലെ സുന്ദരിയായൊരു മോളുടെ കുറവുണ്ട് ഇവിടെന്ന് പലരും പറയുന്നുണ്ട് കേട്ടോ .. “\nഅകന്നു പോകുന്ന അവളുടെ പൊട്ടിച്ചിരിക്ക് കാതോർത്ത് പെയ്തൊഴിഞ്ഞ മനസുമായി അവൻ നിന്നു ….\nഅതേ പ്രണയം എന്നും മനോഹരമാണ് .. ചിലപ്പോൾ അത് പുഴപോലെ ശാന്തമായ് ഒഴുകും … മറ്റു ചിലപ്പോൾ ചെറു മഴയായ് മെല്ലെ പെയ്തലിയും….അതിനു പക്ഷേ ഇടയ്ക്ക് എപ്പോഴെങ്കിലും ഒക്കെ ചെറിയ ചില ഓർമപ്പെടുത്തലുകൾ വേണ്ടി വരുമെന്നു മാത്രം .\nഅവളെന്റെ മോനുവേണ്ടി അമ്മ കണ്ടെത്തിയവളാണ്…നിങ്ങളുടെ ജീവിതത്തിലേക്ക് ഞാൻ വീണ്ടും വരും…\nതീരുമാനം നിന്റേതാണ് നയനാ, നീ എടുക്കുന്ന നിലപാടുകൾ ഇനിയുള്ള ജീവിതത്തിലെ നിർണായകമായ വഴിത്തിരിവാകും…


Can re-release films hit on Mollywood? - Malayalam Filmibeat\nബിഗ് ബജറ്റ് ചിത്രങ്ങള്‍ക്ക് വേണ്ടിയുള്ള കാത്തിരിപ്പിലാണ് സിനിമാപ്രേമികള്. കേരളത്തില് നാശം വിതച്ച പ്രളയം സിനിമാലോകത്തെയും സാരമായി ബാധിച്ചിരുന്നു. ഓണത്തിന് റിലീസിനൊരുങ്ങിയ നിരവധി സിനിമകളാണ് റിലീസ് മാറ്റിയത്. സെപ്റ്റംബ,ര് ഒക്ടോബര് മാസങ്ങളിലായി ഈ സിനിമകള് തിയറ്ററുകളിലേക്ക് എത്തും.\nതിയറ്ററുകളില് കാര്യമായി വിജയിക്കാത്ത സിനിമകളില് പലതും ഡിവിഡി ഇറങ്ങിയാല് ഹിറ്റാവുന്നത് അടുത്തിടെ നടന്ന് വരുന്നൊരു പ്രതിഭാസമാണ്. ടൊവിനോ തോമസിന്റെ ഗപ്പി, ജയസൂര്യയുടെ ആട് തുടങ്ങിയ സിനിമകളെല്ലാം അതിന് ഉദ്ദാഹരണങ്ങളാണ്. ചില സിനിമകള് റി റിലീസിനെത്തിച്ച് കൈയടി വാങ്ങിയിട്ടുമുണ്ട്. അത്തരം ചില സിനിമകളുടെ വിശേഷങ്ങളിങ്ങനെയാണ്..\nമിഥുന് മാനുവല് തോമസ് ആദ്യമായി സംവിധാനം ചെയ്ത സിനിമയായിരുന്നു ആട് ഒരു ഭീകരജീവിയാണ്. ജയസൂര്യ നായകനായി അഭിനയിച്ച സിനിമ ഫ്രൈഡേ ഫിലിം ഹൗസിന്റെ ബാനറിലായിരുന്നു നിര്‍മ്മിച്ചിരുന്നത്. 2015 ല് റിലീസ് ചെയ്ത ചിത്രത്തിന് തിയറ്ററുകളില് നിന്നും കനത്ത തിരിച്ചടിയായിരുന്നു ലഭിച്ചിരുന്നത്. എന്നാല് ഇന്റര്‍നെറ്റിലേക്ക് എത്തിയതോടെ സിനിമയുടെ ഗതി മാറി. ജയസൂര്യ അവതരിപ്പിച്ച ഷാജി പാപ്പനും അദ്ദേഹത്തിന്റെ സ്റ്റൈലും യുവാക്കള് വ്യാപകമായി അനുകരിക്കാനും തുടങ്ങി.\nഇന്റര്‍നെറ്റില് ഹിറ്റായതോടെ ഒരു വിഭാഗം ആളുകള് ആട് വീണ്ടും റിലീസ് ചെയ്യണമെന്ന ആവശ്യവുമായി എത്തിയിരുന്നു. ആടിന് രണ്ടാം ഭാഗം വരുന്നതിനാല് ആദ്യ ഭാഗം തിയറ്ററുകളില് നിന്നും കാണാണമെന്നും അതിന് ശേഷം ആട്2കാണാം എന്നുമൊക്കെ പ്രേക്ഷകര് ആവശ്യപ്പെട്ടിരുന്നു. ഇതോടെയാണ് ആട് വീണ്ടും തിയറ്ററുകളിലേക്ക എത്തിച്ചത്. ആട് റി-റീലിസിനെത്തിച്ചതില് നിന്നും കിട്ടിയ ഫണ്ട് ആട്2വിന്റെ മാര്‍ക്കറ്റിംഗ് ബജറ്റിലേക്ക് എടുക്കുകയായിരുന്നെന്നും നിര്‍മാതാവ് വിജയ് ബാബു പറഞ്ഞിരുന്നു.\nതിരികെ എത്തുന്ന സിനിമകള് ഹിറ്റാവുമോ?\nറി-റിലീസിന് സിനിമകള് വീണ്ടുമെത്തുമെങ്കിലും ബോക്‌സോഫീസില് നിന്നും കാര്യമായ ചലനമൊന്നും പ്രതീക്ഷിക്കാന് കഴിയുകയില്ലെന്നാണ് നടനും നിര്‍മാതാവുമായ വിജയ് ബാബു പറയുന്നത്. ആട്2ഹിറ്റായതോട് കൂടി മൂന്നാമതൊരു ഭാഗം കൂടി നിര്‍മ്മിക്കാനുള്ള തയ്യാറെടുപ്പിലാണ് അണിയറ പ്രവര്‍ത്തകര്. ത്രീഡി എഫക്ടില് നിര്‍മ്മിക്കുന്ന ചിത്രം അടുത്ത വര്‍ഷമായിരിക്കും നിര്‍മ്മിക്കുന്നത്.\nകോസ്റ്റ്യൂം ഡിസൈനറായിരുന്ന റോഷ്‌നി ദിനകര് ആദ്യമായി സംവിധാനം ചെയ്ത സിനിമയായിരുന്നു മൈസ്‌റ്റോറി. പൃഥ്വിരാജ്, പാര്‍വ്വതി കൂട്ടുകെട്ടില് പിറന്ന റോമന്റിക് ചിത്രമായ മൈ സ്‌റ്റോറി റിലീസിന് മുന്‍പ് തന്നെ വിവാദങ്ങളില് കുടുങ്ങിയിരുന്നു. പാര്‍വ്വതിയ്‌ക്കെതിരെയുള്ള സൈബര് ആക്രമണമത്തില് ഇരയായത് റോഷ്‌നിയുടെ സിനിമയായിരുന്നു. ജൂലൈയിലെത്തിയ സിനിമ കുറഞ്ഞ ദിവസങ്ങള്‍ക്കുള്ളില് തിയറ്ററുകളില് നിന്നും പോയിരുന്നു.\nമൈ സ്റ്റോറിയും റി-റിലീസിനെത്തി\nറിലീസിനെത്തിയപ്പോള് കാര്യമായി വിജയിക്കാത്തതിനെ തുടര്‍ന്ന് റോഷ്‌നി മൈ സ്റ്റോറി റി-റിലീസിനെത്തിച്ചിരുന്നു. എന്നാല് കേരളത്തിലുണ്ടായ പ്രളയ സമയത്തായിരുന്നു മൈ സ്റ്റോറിയുടെ വീണ്ടുമെത്തിയത്. ഇത് കാര്യമായ വിജയം നേടാന് സിനിമയ്ക്ക് കഴിയാതെ പോവുന്നതിന് കാരണമായി. ആഗസറ്റ്9ന് മുപ്പത്തിയഞ്ചോളം തിയറ്ററുകളിലേക്കായിരുന്നു സിനിമയെത്തിയത്.\nകേരള ഫിലിം ചെംബര് ഓഫ് കോമേഴ്‌സ് ഓഫിഷ്യല് ഫിലിം മേക്കറായ അനില് തോമസ് ഇതേ കാര്യത്തെ കുറിച്ച് സംസാരിച്ചിരുന്നു. മുന്‍പ് പ്രേം നസീറിന്റെയും ജയന്റെയും സിനിമകള് റി-റിലീസിനെത്തിക്കുമ്പോള് നല്ല പ്രതികരണവും കൂടുതല് കാശും ലഭിക്കാറുണ്ട്. അതിന് കാരണം അക്കാലത്ത് ടെലിവിഷനില് എന്നും സിനിമകള് സംപ്രേക്ഷണം ചെയ്യാറില്ലായിരുന്നു. എന്നാല് ഇന്ന് എല്ലാവര്‍ക്കും മെബൈല് ഫോണില് വരെ ടിവി ലഭിക്കുന്ന കാലമാണ്. അതിനാല് തിയറ്ററില് പോയി സിനിമ കാണാനൊന്നും ആരും മെനക്കെടാറില്ല.\nമണിയന്‍പിള്ള രാജുവിന്റെ മകന് നായകനായി അഭിനയിച്ച സിനിമയായിരുന്നു ബോബി. മിയ ജോര്‍ജ് നായികയായി അഭിനയിച്ച ചിത്രം ഷെബി ചൗഘട്ട് സംവിധാനം ചെയ്ത സിനിമ ഒരു വര്‍ഷത്തിന് ശേഷമാണ് റി-റിലീസിനെത്തിയത്. തിയറ്ററുകളില് നിന്നും അര്‍ഹിച്ച പ്രതികരണം ലഭിക്കാതെ വന്നതോടെയാണ് ബോബിയും വീണ്ടും റിലീസിനെത്തിക്കന് അണിയറ പ്രവര്‍ത്തകര് തീരുമാനിച്ചത്. ഡിവിഡി ഇറങ്ങിയപ്പോള് നല്ല പ്രതികരണമായിരുന്നു സിനിമയ്ക്ക് ലഭിച്ചിരുന്നത്.\nടൊവിനോ തോമസിനെ നായകനാക്കി ജോണ് പോള് ജോര്‍ജ് സംവിധാനം ചെയ്ത സിനിമയായിരുന്നു ഗപ്പി. 2016 ല് റിലീസിനെത്തിയ സിനിമയ്ക്ക് തിയറ്ററുകളില് കാര്യമായി തിളങ്ങാന് കഴിഞ്ഞിരുന്നില്ല. എന്നാല് ടൊറന്റ് സൈറ്റുകളിലേക്ക് എത്തിയപ്പോള് നല്ല പ്രതികരണം ലഭിക്കുകയും ചെയ്തിരുന്നു. ഇതോടെയാണ് ഗപ്പിയും റിലീസിനെത്തിക്കാന് അണിയറ പ്രവര്‍ത്തകര് തീരുമാനിച്ചത്.\nടൊവിനോ തോമസിന്റെ ഹിറ്റായ സിനിമയായിരുന്നു മായാനദി. 2017 അവസാനത്തോട് കൂടി തിയറ്ററുകളിലേക്ക് എത്തിയ ചിത്രം തിയറ്ററുകളില് നിന്നും നല്ല പ്രതികരണം നേടിയിരുന്നു. ബോക്‌സോഫീസിലും തിളങ്ങിയ സിനിമ ആരാധകരുടെ ആവശ്യപ്രകാരം റി-റിലീസിനെത്തിച്ചിരുന്നു.\nMORE AADU NEWS\nഇന്നും അറിയപ്പെടുന്നത് ആ ചിത്രത്തിന്റെ പേരിൽ, വെളിപ്പെടുത്തി സംവിധായകൻ\nRead more about: aadu vijay babu my story roshni dinaker മൈ സ്റ്റോറി ആട് വിജയ് ബാബു\nCan re-release films hit on Mollywood?


ഇന്നത്തെ പ്രധാന വാർത്തകൾ (18.01.2020)\nപൗരത്വ നിയമ ഭേദഗതി; രാഹുൽ ഗാന്ധിയുമായി സംവാദത്തിന് തയ്യാറെന്ന് അമിത് ഷാ\nപൗരത്വ നിയമ ഭേദഗതി വിഷയത്തിൽ രാഹുൽ ഗാന്ധിയുമായി സംവാദത്തിന് തയ്യാറെന്ന് കേന്ദ്ര ആഭ്യന്തരമന്ത്രി അമിത് ഷാ. മുസ്ലീങ്ങളുടെ പൗരത്വത്തെ ബാധിക്കുന്ന എന്തെങ്കിലും കണ്ടെത്തുകയാണെങ്കിൽ രാഹുൽ ഗാന്ധിയുമായി സംവാദത്തിന് പാർലമെന്ററികാര്യ മന്ത്രി പ്രഹ്ളാദ് ജോഷി തയ്യാറാണെന്ന് അമിത് ഷാ പറഞ്ഞു. സ്ഥലവും തീയതിയും നിശ്ചയിച്ചോളുവെന്നും അമിത് ഷാ വെല്ലുവിളിച്ചു.\nസിഎഎയ്‌ക്കെതിരായ വിദ്യാർത്ഥി സമരങ്ങൾ ഏറ്റെടുക്കേണ്ടതില്ലെന്ന് സിപിഐഎം കേന്ദ്രകമ്മിറ്റി\nപൗരത്വ നിയമ ഭേദഗതിക്കെതിരായ വിദ്യാർത്ഥി സമരങ്ങൾ ഏറ്റെടുക്കേണ്ടതില്ലെന്ന് സിപിഐഎം കേന്ദ്രകമ്മിറ്റി.വിദ്യാർത്ഥി സമരങ്ങൾക്ക് പിന്തുണ നൽകും. സമരത്തിനെതിരെ ആക്രമണങ്ങൾ ഉണ്ടായാൽ സഹായത്തിന് ഇടപെടുമെന്നും കേന്ദ്രകമ്മിറ്റി വ്യക്തമാക്കി.\nയുപിയെ നടുക്കി ഇരട്ട കൊലപാതകങ്ങൾ; ഒരു പെൺകുട്ടിയെ കത്തിച്ച നിലയിൽ; മറ്റൊരു പെൺകുട്ടിയെ പീഡിപ്പിച്ച് കൊലപ്പെടുത്തിയ നിലയിൽ\nഉത്തർപ്രദേശിൽ ഒരു പെൺകുട്ടിയെ കെട്ടിയിട്ട് കത്തിച്ച നിലയിലും മറ്റൊരു പെൺകുട്ടിയെ പീഡിപ്പിച്ച് മുഖത്ത് ആസിഡ് ഒഴിച്ച് കൊലപ്പെടുത്തിയ നിലയിലും കണ്ടെത്തി.\nനാല് പെണ്‍കുട്ടികള്‍ക്ക് നേരെ ലൈംഗികാതിക്രമം; പിതാവ് അറസ്റ്റില്\nനാല് പെണ്‍കുട്ടികള്‍ക്ക് നേരെ ലൈഗിംകാതിക്രമം നടത്തിയ പിതാവിനെ പൊലീസ് പോക്‌സോ നിയമപ്രകാരം അറസ്റ്റ് ചെയ്തു. 47 വയസുകരാനായ വളാഞ്ചേരി തിണ്ടലം സ്വദേശിയാണ് പൊലീസ് പിടിയിലായത്.\nഭരണത്തലവൻ താനാണെന്ന ഗവർണറുടെ നിലപാട് തള്ളി സ്പീക്കർ\nഭരണത്തലവൻ താനാണെന്ന ഗവർണറുടെ നിലപാട് തള്ളി സ്പീക്കർ പി ശ്രീരാമകൃഷ്ണൻ. തെരഞ്ഞെടുക്കപ്പെട്ട സർക്കാരിന് തന്നെയാണ് ഭരണ നിർവഹണത്തിൽ അധികാരമെന്നും സംസ്ഥാനത്ത് രണ്ട് അധികാര കേന്ദ്രങ്ങൾ ഉണ്ടാക്കുന്നത് പ്രതിസന്ധി സൃഷ്ടിക്കുമെന്നും സ്പീക്കർ വ്യക്തമാക്കി.\nഅടിമാലിയിൽ വീട്ടമ്മയെ കാറിലുപേക്ഷിച്ച സംഭവം; അമ്മയെ കാണാൻ മകനെത്തി\nഇടുക്കി അടിമാലിയിൽ കാറിലുപേക്ഷിച്ച രീതിയിൽ കണ്ടെത്തിയ ലൈലാമണിയെ കാണാൻ മകനെത്തി. മകൻ എത്തിയത് മാധ്യമങ്ങളിലൂടെ വിവരമറിഞ്ഞാണ്. അടിമാലി പൊലീസ് സ്റ്റേഷനിലാണ് മകൻ കട്ടപ്പന സ്വദേശി മഞ്ജിത്ത് അമ്മയെ കാണാൻ എത്തിയത്. ലെലാമണിയുടെ സുരക്ഷാ ചുമതല ഏറ്റെടുക്കുമെന്ന് മഞ്ജിത്ത് പറഞ്ഞു.\nപദവിയുടെ വലുപ്പമറിയാതെയുള്ള രാഷ്ട്രീയ പ്രസ്താവന; ഗവർണർക്കെതിരെ സിപിഐഎം മുഖപത്രം\nപദവിയുടെ വലുപ്പമറിയാതെ രാഷ്ട്രീയപ്രസ്താവന നടത്തുകയാണ് ഗവർണർ ആരിഫ് മുഹമ്മദ് ഖാനെന്ന് സിപിഐഎം മുഖപത്രം. ഗവർണർ വ്യക്തിപരമായ ഇഷ്ടാനിഷ്ടങ്ങൾക്കനുസരിച്ച് പ്രവർത്തിക്കേണ്ടതെന്നും ദേശാഭിമാനി മുഖപ്രസംഗത്തിൽ പറയുന്നു. മന്ത്രിസഭ അംഗീകരിച്ച ഓർഡിൻസിൽ ഒപ്പിടരുതെന്ന് ആവശ്യപ്പെട്ട പ്രതിപക്ഷത്തിനുമുണ്ട് വിമർശനങ്ങൾ.\nമകരവിളക്കിന് ശേഷവും ശബരിമല സന്നിധാനത്ത് വൻ ഭക്ത ജനത്തിരക്ക്\nമകരവിളക്കിന് ശേഷവും സന്നിധാനത്തേക്ക് വൻ ഭക്ത ജനത്തിരക്ക്സന്നിധാനത്തേക്ക് ഭക്തജനതിരക്ക് വർധിച്ചു. ഇന്ന് പുലർച്ചെ നടതുറക്കുമ്പോഴും തീർഥാടകരുടെ ക്യൂ നടപ്പന്തൽ പിന്നിട്ടിരുന്നു. പൊങ്കൽ ആഘോഷത്തിന് ശേഷം തമിഴ്നാട്ടിൽ നിന്നുള്ള ഭക്തരുടെ ഗണ്യമായ വർധനവാണ് അനുഭവപ്പെടുന്നത്.\ntoday’s headlines, news round up\nഇന്നത്തെ പ്രധാന വാർത്തകൾ (22-09-2020)\nഇന്നത്തെ പ്രധാന വാർത്തകൾ (14-09-2020)


16കാരിയെ വിവാഹം കഴിക്കാമെന്ന ഉറപ്പിൽ ഗർഭിണിയാക്കിയ കേസ് ; 25കാരനായ വിവാഹിതന് ജാമ്യം\nമുംബൈ: വിവാഹം കഴിക്കാമെന്ന് പറഞ്ഞ്  16കാരിയെ ബലാത്സംഗം ചെയ്ത് ഗർഭിണിയാക്കിയ കേസിൽ അറസ്റ്റിലായ 25കാരന് ജാമ്യം അനുവദിച്ച് കോടതി . പോക്സോ കേസിലാണ് മുംബൈ കോടതി പ്രതിക്ക് ജാമ്യം അനുവദിച്ചത്. എന്നാൽ പെൺകുട്ടിയുടെ സമ്മതത്തോടെയാണ് യുവാവ് ലൈംഗിക ബന്ധത്തിൽ ഏർപ്പെട്ടതെന്ന് കോടതി നിരീക്ഷിച്ചു. വിവാഹിതനായ പ്രതി പെൺകുട്ടിയെ രണ്ടുവർഷം കഴിയുമ്പോൾ വിവാഹം കഴിക്കാമെന്ന് ഉറപ്പുനൽകുകയായിരുന്നു.\nഅതെ സമയം പെൺകുട്ടിയുടെ മാതാവ് യുവാവിന്‍റെ ജാമ്യത്തിന് എതിർപ്പില്ലെന്ന് അറിയിച്ച് സത്യവാങ്മൂലം കോടതിയിൽ നൽകുകയും ചെയ്തു. കുഞ്ഞിന് ജന്മം നൽകുന്ന മകൾക്ക് യുവാവ് തന്നെ വിവാഹം കഴിക്കണമെന്നാണ് ആഗ്രഹമെന്നും മാതാവ് കോടതിയെ ബോധിപ്പിച്ചു .\nജാമ്യത്തിനായി പ്രതി രണ്ടാംതവണയാണ് കോടതിയെ സമീപിക്കുന്നത്. ആദ്യതവണ കോടതി ജാമ്യം നിഷേധിച്ചിരുന്നു. യുവാവിന്‍റെ ആദ്യഭാര്യ രണ്ടാം വിവാഹത്തിന് എതിർക്കുമെന്ന് പൊലീസ് കോടതിയെ അറിയിച്ചു. തുടർന്ന് യുവാവിന് ജാമ്യം നൽകുന്നതിനെ പൊലീസ് കോടതിയിൽ എതിർത്തു.\nഭാവിയിലെ അനന്തരഫലങ്ങൾ മനസിലാക്കാൻ കഴിയാത്ത പ്രായപൂർത്തിയാകാത്ത കുട്ടിയെ ചതിക്കുകയായിരുന്നണെന്നും കേസിൽ നിന്ന് രക്ഷപ്പെടുന്നതിന് വേണ്ടിയാണ് വിവാഹം എന്ന മാർഗം യുവാവ് കണ്ടെത്തിയതെന്നും പൊലീസ് ആരോപിച്ചു .\nപെൺകുട്ടിയുടെ പിതാവിന്‍റെ സുഹൃത്താണ് പ്രതി. ഗർഭിണിയാണെന്ന വിവരം പെൺകുട്ടി യുവാവിനോട് പറഞ്ഞപ്പാൾ സംഭവം പുറത്തുപറയരുതെന്ന് ഭീഷണിപ്പെടുത്തിയിരുന്നു. തുടർന്ന് ഗർഭിണിയാണെന്ന വിവരം പെൺകുട്ടി വീട്ടുകാരിൽനിന്ന് മറച്ചുവെക്കുകയായിരുന്നു.തുടർന്ന് ശരീരത്തിലെ മാറ്റങ്ങൾ മനസിലാക്കി പെൺകുട്ടി ഗർഭിണിയാണെന്ന് മാതാവ് മനസിലാക്കിയതോടെ കുടുംബം 25കാരനെതിരെ പരാതി നൽകുകയായിരുന്നു. തുടർന്ന് ഒക്ടോബർ 23നാണ് ഇയാൾ അറസ്റ്റിലാകുന്നത്.\nഅതെ സമയം പ്രതിയുടെ ആദ്യവിവാഹത്തെക്കുറിച്ച് പെൺകുട്ടിക്ക് അറിവുണ്ടായിരുന്നുവെന്നും പ്രതിയെ വിവാഹം കഴിക്കാൻ പെൺകുട്ടിക്ക് സമ്മതമാണെന്നും കോടതി നിരീക്ഷിച്ചു. പെൺകുട്ടിക്ക് 18 വയസാകുമ്പോ ൾ വിവാഹം കഴിക്കാമെന്ന് പ്രതി ഉറപ്പുനൽകുകയും ചെയ്തു. അതിനാൽ പരസ്പര സമ്മതത്തോടെയാണ് ഇരുവരുടെയും ബന്ധമെന്ന് ചൂണ്ടിക്കാട്ടി കോടതി 25കാരന് ജാമ്യം അനുവദിക്കുകയായിരുന്നു.\nഐ.എഫ്.എഫ്.കെ ഡെലിഗേറ്റ് രജിസ്ട്രേഷൻ 30 മുതൽ;\nസീതത്തോട് മെഡിക്കല് പ്രൊഫഷണല് കോളജ് ഉടന് പ്രവര്‍ത്തനം ആരംഭിക്കും.


Malayalam News - Corona Virus and Tokyo Olympics | കൊറോണ ഭീതി: ടോക്യോ ഒളിംപിക്സ് മാറ്റിവെക്കുമോ? | News18 Kerala, Sports Latest Malayalam News | ലേറ്റസ്റ്റ് മലയാളം വാർത്ത\nകൊറോണ ഭീതി: ടോക്യോ ഒളിംപിക്സ് മാറ്റിവെക്കുമോ?\nCorona Virus and Tokyo Olympics | ഒളിംപിക്സ് മാറ്റിവെക്കേണ്ടിവന്നാൽ ജപ്പാൻ സർക്കാരിനും രാജ്യാന്തര ഒളിംപിക്സ് കമ്മിറ്റിക്കുമായി 90,376 കോടി രൂപയുടെ നഷ്ടം നേരിടേണ്ടിവരും\nNews18 Malayalam | February 26, 2020, 9:06 AM IST\nടോക്യോ: കൊറോണ വൈറസ് മൂലമുണ്ടാകുന്ന കോവിഡ് 19 രോഗബാധ കൂടുതൽ രാജ്യങ്ങളിലേക്ക് പടരുന്നതിനിടെ ഈ വർഷം ജൂലൈ-ഓഗസ്റ്റ് മാസങ്ങളിലായി നടക്കേണ്ടിയിരുന്ന ഒളിംപിക്സ് മാറ്റിവെക്കുമോയെന്ന ആശങ്കയിലാണ് കായികലോകം. ഒളിംപിക്സ് മാറ്റിവെക്കേണ്ടിവന്നാൽ ജപ്പാൻ സർക്കാരിനും രാജ്യാന്തര ഒളിംപിക്സ് കമ്മിറ്റിക്കുമായി 90,376 കോടി രൂപയുടെ നഷ്ടം നേരിടേണ്ടിവരും.\nജൂലൈ 24 മുതൽ ഓഗസ്റ്റ് ഒമ്പത് വരെയാണ് ഒളിംപിക്സ് നടക്കേണ്ടത്. എന്നാൽ ഇപ്പോഴത്തെ സാഹചര്യത്തിൽ ഒളിംപിക്സ് നടക്കുമോയെന്ന കാര്യത്തിൽ ആർക്കും ഒരു ഉറപ്പുമില്ല.\nഎന്നാൽ ആശങ്ക വേണ്ടെന്നാണ് സംഘാടകസമിതി ആവർത്തിച്ചുപറയുന്നത്. അതേസമയം ഒളിംപിക്സ് വോളണ്ടിയേഴ്സിനുള്ള പരിശീലന പരിപാടി മാറ്റിവെച്ചിട്ടുണ്ട്. ഒളിംപിക്സിനുശേഷം ഓഗസ്റ്റ് 25 മുതൽ സെപ്റ്റംബർ ആറു വരെ പാരാലിംപിക്സും ജപ്പാനിലാണ് നടക്കുന്നത്.\nഒളിംപിക്സിനെ മാത്രമല്ല, ലോകകായികരംഗത്തെയാകെ കൊറോണ വൈറസ് പ്രതികൂലമായി ബാധിച്ചിട്ടുണ്ട്. ഇതിനോടകം നിരവധി മത്സരങ്ങൾ മാറ്റിവെക്കുകയോ, റദ്ദാക്കുകയോ ചെയ്യേണ്ടിവന്നിട്ടുണ്ട്. വിവിധ രാജ്യങ്ങളിലെ ഫുട്ബോൾ ലീഗ് മത്സരങ്ങളും നിലച്ച മട്ടിലാണ്.\nവൈറസ് ബാധ പൊട്ടിപ്പുറപ്പെട്ട ചൈനയിലെ കായികമേഖല ഏതാണ്ട് നിശ്ചലമായ അവസ്ഥയിലാണ്. ഒളിപിംക്സിനായി മാസങ്ങൾക്കുമുമ്പെ ചൈന ഒരുക്കങ്ങൾ തുടങ്ങിയിരുന്നെങ്കിലും കഴിഞ്ഞ രണ്ടുമാസമായി പരിശീലനങ്ങളും മത്സരങ്ങളുമൊന്നും നടക്കുന്നില്ല.\nവൈറസ് ബാധ ഏഷ്യാൻ രാജ്യങ്ങൾ വിട്ട് യൂറോപ്പിലേക്ക് വ്യാപിച്ചതും കായികമേഖലയ്ക്ക് കനത്ത തിരിച്ചടിയായി മാറി. ഇറ്റാലിയൻ സിരി-എ ഫുട്ബോൾ മത്സരങ്ങൾ അടച്ചിട്ട സ്റ്റേഡിയങ്ങളിലാണ് നടക്കുന്നത്. വ്യാഴാഴ്ച നടക്കുന്ന ഇന്‍റർമിലാൻ-ല്യൂഡോഗോ മത്സരത്തിൽനിന്ന് കാണികളെ പൂർണമായും ഒഴിവാക്കും.\nജപ്പാനിലെ ജെ ലീഗ് മത്സരങ്ങൾ മാറ്റിവെച്ചു. മാർച്ച് 15 വരെയുള്ള മത്സരങ്ങളാണ് മാറ്റിവെച്ചതെന്ന് ജെ ലീഗ് അധികൃതർ പറയുന്നു. മാർച്ച് ഒന്നിനു നടക്കേണ്ട ടോക്യോ മാരത്തോൻ മത്സരവും മാറ്റിവെച്ചിട്ടുണ്ട്.\nഅടുത്ത മാസം ദക്ഷിണ കൊറിയയിൽ തുടങ്ങേണ്ട ടേബിൾ ടെന്നീസ് ലോക ചാംപ്യൻഷിപ്പ് മത്സരങ്ങളും മാറ്റിവെച്ചിട്ടുണ്ട്. മാർച്ച് 22 മുതൽ ബുസാനിൽ തുടങ്ങേണ്ടിയിരുന്ന ചാംപ്യൻഷിപ്പ് ജൂൺ 21ലേക്കാണ് മാറ്റിവെച്ചത്.\nകൊറോണ ഭീതി ഇതിനോടകം ജപ്പാനിലെ ടൂറിസം മേഖലയെ സാരമായി ബാധിച്ചുകഴിഞ്ഞു. 2019ലെ മുഴുവൻ കണക്കെടുത്താൽ 9.60 കോടി ചൈനക്കാർ ജപ്പാൻ സന്ദർശിച്ചിരുന്നു. എന്നാൽ ഈ വർഷം തുടക്കത്തിൽതന്നെ ജപ്പാൻ വിസയ്ക്കായി ചൈനയിൽനിന്നുള്ള നാലു ലക്ഷം അപേക്ഷകൾ പിൻവലിച്ചിട്ടുണ്ട്. ടൂറിസം മേഖലയിലെ തകർച്ച ജപ്പാനിലെ ബിസിനസ് മേഖലയെയും ബാധിച്ചിട്ടുണ്ട്.


സ്ഥാനാര്‍ത്ഥിത്വം ഉറപ്പിച്ചിട്ടില്ല; തെരഞ്ഞെടുപ്പില് മത്സരിച്ചേക്കില്ലെന്ന സൂചനയുമായി സുരേഷ് ഗോപി\n2021-03-14 10:26:56 pm IST\nതൃശ്ശൂര്: നിയമസഭാ തെരഞ്ഞെടുപ്പില് മത്സരിച്ചേക്കില്ലെന്ന സൂചനയുമായി നടനും രാജ്യസഭാ എം.പിയുമായ സുരേഷ് ഗോപി. സ്ഥാനാര്‍ത്ഥിത്വം 100 ശതമാനം ഉറപ്പിക്കാന് സാധിച്ചിട്ടില്ലെന്നും അന്തിമതീരുമാനം ആരോഗ്യസ്ഥിതി കണക്കിലെടുത്തായിരിക്കുമെന്നും സുരേഷ് ഗോപി പറഞ്ഞു.\nന്യുമോണിയ ബാധിച്ചതിനെ തുടര്‍ന്ന് കഴിഞ്ഞ നാലുദിവസമായി എറണാകുളത്തെ സ്വകാര്യ ആശുപത്രിയില് ചികിത്സയിലാണ് സുരേഷ് ഗോപി. ജോഷി സംവിധാനം ചെയ്യുന്ന ചിത്രമായ പാപ്പന്റെ ലൊക്കേഷനില് നിന്നാണ് സുരേഷ് ഗോപിയെ രോഗബാധയെ തുടര്‍ന്ന് ആശുപത്രിയില് പ്രവേശിപ്പിച്ചത്. നിലവില് ആരോഗ്യനില ഭേദപ്പെട്ട നിലയിലാണ്.\nഅതേസമയം, സുരേഷ് ഗോപിയുടെ ആരോഗ്യഅവസ്ഥയെക്കുറിച്ച് കേന്ദ്രകമ്മറ്റി ചര്‍ച്ച ചെയ്തുകൊണ്ടിരിക്കുകയാണ്. കേന്ദ്രമന്ത്രിമാരായ മൂന്നു പേര് കാര്യങ്ങള് തീരുമാനിക്കും. ഇന്ന് പ്രഖ്യാപിച്ച ബി.ജെ.പി സ്ഥാനാര്‍ത്ഥി പട്ടികപ്രകാരം തൃശൂരിലാണ് സുരേഷ് ഗോപി മത്സരിക്കുന്നത്.\nKerala election 2021 Suresh Gopi BJP


Kumaraswamy's Rs 34,000 Cr farm loan waiver scheme: കർഷകർക്ക് ആശ്വാസമേകി കുമാരസ്വാമിയുടെ ആദ്യ ബജറ്റ്; 34000 കോടി രൂപയുടെ കാർഷിക വായ്‌പകൾ എഴുതി തളളി\nആദ്യഘട്ടത്തിൽ 2017 ഡിസംബര് 31 വരെയുള്ള എല്ലാ കാര്‍ഷിക കടങ്ങളും എഴുതിത്തള്ളാനാണ് സര്‍ക്കാരിന്റെ തീരുമാനം\nJuly 5, 2018 5:16:41 pm\nബെംഗളൂരു: കർഷകർക്ക് ആശ്വാസമേകി കർണാടക സഖ്യ സർക്കാരിന്റെ ആദ്യ ബജറ്റ്. 34000 കോടി രൂപയുടെ കാർഷിക വായ്‌പകൾ എഴുതി തളളുമെന്ന് മുഖ്യമന്ത്രി എച്ച്.ഡി.കുമാരസ്വാമി ബജറ്റ് പ്രഖ്യാപനത്തിൽ പറഞ്ഞു. കോൺഗ്രസ് -ജെഡിഎസ് സർക്കാരിന്‍റെ ആദ്യ ബജറ്റാണ് വിധാൻ സൗദിൽ ധനമന്ത്രി കൂടിയായ മുഖ്യമന്ത്രി എച്ച്.ഡി.കുമാരസ്വാമി അവതരിപ്പിച്ചത്.\nആദ്യഘട്ടത്തിൽ 2017 ഡിസംബര് 31 വരെയുള്ള എല്ലാ കാര്‍ഷിക കടങ്ങളും എഴുതിത്തള്ളാനാണ് സര്‍ക്കാരിന്റെ തീരുമാനം. രണ്ട് ലക്ഷവും അതിന് താഴെയുമുള്ള വായ്‌പ തുകയാണ് എഴുതിത്തള്ളുന്നത്. തിരഞ്ഞെടുപ്പിൽ ജയിച്ച് അധികാരത്തിലെത്തിയാൽ കാർഷിക വായ്‌പകൾ എഴുതി തളളുമെന്നത് ജെഡിഎസിന്റെ തിരഞ്ഞെടുപ്പ് വാഗ്‌ദാനമായിരുന്നു.\nവായ്‌പ കൃത്യമായി അടച്ച കര്‍ഷകര്‍ക്ക് അടച്ച തുക തിരിച്ചുനല്‍കാനോ അല്ലെങ്കില് 25000 രൂപ അവരുടെ അക്കൗണ്ടിലേക്ക് നിക്ഷേപിക്കാനോ തീരുമാനിച്ചതായും മുഖ്യമന്ത്രി സഭയെ അറിയിച്ചു. കാർഷിക വായ്‌പകൾ എഴുതി തളളുന്നതോടെ സർക്കാരിനുണ്ടാകുന്ന അധിക ബാധ്യത മറികടക്കാൻ പെട്രോള് ഡീസല് നികുതി രണ്ട് ശതമാനം വർധിപ്പിച്ചു. സംസ്ഥാനത്ത് പെട്രോളിന് ഒരു രൂപ പതിനാല് പൈസയും ഡീസലിന് ഒരു രൂപ പന്ത്രണ്ട് പൈസയും കൂടും. മദ്യത്തിന്റെ എക്സൈസ് തീരുവ നാല് ശതമാനം കൂട്ടി.\nനഗരത്തിലെ പ്രധാന പ്രശ്‌നമായി മാലിന്യ സംസ്‌കരണത്തിനും ബജറ്റിൽ ഊന്നൽ നൽകിയിട്ടുണ്ട്. കുടിവെള്ള വിതരണത്തിനും മാലിന്യ സംസ്കരണത്തിനുമുള്ള പദ്ധതികള്‍ക്കായി 4,957 കോടി രൂപ പ്രഖ്യാപിച്ചു.\nWeb Title: Kumaraswamys rs 34000 cr farm loan waiver scheme


കാമശാസ്ത്രം - വിക്കിപീഡിയ\n(Kamashastra എന്ന താളിൽ നിന്നും തിരിച്ചുവിട്ടതു പ്രകാരം)\nഭാരതീയ സാഹിത്യത്തിൽ കാമത്തെ അഥവാ ലൈംഗികതയെക്കുറിച്ചുള്ള കൃതികളെ കൂട്ടത്തോടെ കാമശാസ്ത്രം എന്ന് വിളിക്കുന്നു. അർഥത്തെ ചാണക്യന്റെ അർഥശാസ്ത്രം കൈകാര്യം ചെയ്യുന്ന പോലെത്തന്നെ ഇവ കാമത്തെ കൈകാര്യം ചെയ്യുന്നു.\nപരമശിവന്റെയും ശ്രീ പാർവതിയുടെയും കാമതയെ പറ്റിയുള്ള സംഭാഷണം കേട്ട് നന്ദികേശ്വരൻ എഴുതിയതാണെന്ന് ഐതിഹ്യമുണ്ട്. 1000 അധ്യായങ്ങളുള്ള ഇതിനെ ആസ്പദമാക്കി ശ്വേതകേതു 500 അധ്യായങ്ങളുള്ള ഒരു കൃതി രചിച്ചു. ഇതിനെ ആസ്പദമാക്കി ബാഭ്രവ്യമഹർഷി 150 അധ്യായങ്ങളുള്ള ഒരു കൃതി രചിച്ചു. അതുപോലെതന്നെ സുവർണനാഭൻ, ഘോടകമുഖൻ, ഗോനർദീയൻ, ഗോണികാപുത്രൻ കുചുമാരൻ എന്നിവരും ഇതിലെ ഓരോ വിഷയങ്ങളെക്കുറിച്ചും പ്രത്യേകം എഴുതി.\nആധുനിക കാലഘട്ടത്തിൽ ലഭ്യമായ ഏറ്റവും പഴക്കമുള്ള കൃതി വാത്സ്യായനന്റെ കാമസൂത്രമാണ്. രതിരഹസ്യം, പഞ്ചശഖ്യം, സ്മാരപ്രദീപം, രതിമഞ്ജരി, അനംഗരംഗം എന്നിവയാണ് കാമശാസ്ത്രത്തെക്കുറിച്ചുള്ള മറ്റ് ലഭ്യമായ കൃതികൾ. വത്സ്യായന കാമസൂത്രത്തിന്റെ നിരൂപണമായി യശോധരൻ എഴുതിയ ജയമംഗളവും, സൂത്രവൃത്തിയും കാമശാസ്ത്രത്തിൽപ്പെടുന്നു.\n↑ കാമസൂത്രം, വാത്സ്യായനൻ 1:1:8\n↑ കാമസൂത്രം, വാത്സ്യായനൻ 1:1:9-12\n"https://ml.wikipedia.org/w/index.php?title=കാമശാസ്ത്രം&oldid=2824613" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 21:51,3ജൂൺ 2018.


വൈറൽ കുട്ടി വീണ്ടും ഞെട്ടിച്ചു; പ്രണയദിനത്തിൽ കുഞ്ഞു മോൾടെ പ്രണയം നിറഞ്ഞ പ്രകടനം, സോഷ്യൽ മീഡിയയിൽ പ്രണയം നിറച്ചു.\nപ്രണയ ദിനത്തിൽ റൊമാൻറിക്ക് പെർഫോമൻസ് കാഴ്ച്ച വെച്ച് ആരാധകരെ ഞെട്ടിച്ചു വൃദ്ധി വിശാൽ. തമിഴ് അല്ല എന്തു ഭാഷ ആയാലും വൃദ്ധി മോൾക്ക് നിസാരം ആണെന്ന് തെളിയിച്ചു കൊണ്ട് എന്നും വൈറൽ ആണ് കുഞ്ഞു മിടുക്കി വൃദ്ധി. ഇപ്പോൾ ഇതാ വാലെന്റനെസ് ഡേ ഗംഭീരമാക്കി കുഞ്ഞു വൃദ്ധി പ്രണയം എന്തു ഭംഗിയായിട്ടാണ് അഭിനയിച്ചിരിക്കുന്നത്. വീഡിയോ നിമിഷങ്ങൾ കൊണ്ട് വൈറൽ ആണ് സോഷ്യൽ മീഡിയയിൽ. ഒരൊറ്റ ഡാൻസിലൂടെ\nജനഹൃദയങ്ങളിൽ സ്ഥാനമുറപ്പിച്ച മിടുക്കി മോളാണ് വൃദ്ധി വിശാൽ. വാത്തി കമിങ്ങ് എന്ന ഒരൊറ്റ ഡാൻസ് വീഡിയോയാണ് മോളുടെ ജീവിതം തന്നെ മാറ്റിക്കുറിച്ചത്. പിന്നീട് വൃദ്ധി മോളുടെ ഡാൻസും പാട്ടും അഭിനയവും അടങ്ങുന്ന എല്ലാ വീഡിയോകളും ജനങ്ങൾക്കിടയിൽ വമ്പിച്ച ഹിറ്റായി മാറുകയായിരുന്നു. പ്രായത്തിൽ കവിഞ്ഞ അസാമാന്യമായ കഴിവുകളും അഭിനയ ചാതുര്യവും വൃദ്ധിയെന്ന കുഞ്ഞു മോളെ കൂടുതൽ ജനങ്ങളിലേക്ക് അടുപ്പിച്ചു.\nസാറാസ് എന്ന സിനിമയിലും ഒരു വേഷം വൃദ്ധി മോൾ ഭംഗിയായി കൈകാര്യം ചെയ്തിട്ടുണ്ട്. ഇപ്പോൾ കടുവ എന്ന പുതിയ ചിത്രത്തിലും വൃദ്ധി മോൾ ഒരു വേഷം ചെയ്യുന്നുണ്ട്. കുംബളങ്ങി സ്വദേശിയായ വിശാലിൻ്റെയും ഗായത്രിയുടേയും മകളായ വൃദ്ധി സീരിയൽ താരം അഖിൽ ആനന്ദിൻ്റെ വിവാഹ വേദിയിൽ ചുവടു വെച്ച ഡാൻസ് പെർഫോമൻസിലൂടെയാണ് സോഷ്യൽ മീഡിയയിൽ വൈറൽ ആയി മാറിയത്. വൃദ്ധി മോളുടെ അതിശയിപ്പിക്കുന്ന\nമെയ് വഴക്കത്തോടെയുള്ള ഡാൻസും കുഞ്ഞു ചിരിയും സോഷ്യൽ മീഡിയയിൽ ചർച്ചാ വിഷയമായിരുന്നു . പിന്നീട് അങ്ങ് വൃദ്ധി മോളെ തേടിയെത്തിയത് കൈ നിറയെ നല്ല അവസരങ്ങൾ തന്നെയായിരുന്നു. ഇപ്പോൾ ഇതാ പ്രണയ ദിനത്തിൽ വൃദ്ധി കുട്ടി തൻ്റ്റെ ഇൻസ്റ്റാഗ്രാമിൽ ഒരു റീൽ വീഡിയോ പോസ്റ്റ് ചെയ്തിട്ടുണ്ട്. ഒരു തമിഴ് സിനിമയിലെ റൊമാൻ്റിക്ക് ഡയലോഗ് തൻ്റെ പ്രായത്തിൽ കവിഞ്ഞ മികവോടെ അഭിനയിപ്പിച്ച് ഫലിപ്പിച്ചിരിക്കുകയാണ് കൊച്ചു സുന്ദരി.\nമഞ്ജുച്ചേച്ചി വേറെ ലെവൽ.!! കൂളിംഗ് ഗ്ലാസും വച്ച് കൂൾ ലുക്കിൽ ലേഡി സൂപ്പർസ്റ്റാർ വൈറലായി മഞ്ജുവിന്റെ പുതിയ ലുക്ക്.\nഅഞ്ജലിയെയും അപർണയെയും തമ്മിൽ തെറ്റിക്കാൻ രാജലക്ഷ്മി.!! സാന്ത്വനത്തിലെ മരുമക്കൾ തമ്മിൽ ഏറ്റുമുട്ടുമോ?? ബാലനെ പരോക്ഷമായി ചോദ്യം ചെയ്യുന്ന രാജലക്ഷ്മി തന്റെ യുദ്ധമുറ പുറത്തെടുക്കുകയാണ്.!!


ആലുവയിൽ അമ്മയുടെ ക്രൂരമർദ്ദനത്തിനിരയായ മൂന്ന് വയസ്സുകാരൻ മരിച്ചു. തലച്ചോറിനേറ്റ ഗുരുതര പരുക്കാണ് മരണത്തിന് കാരണം. ഇന്ന് രാവിലെയോടെ കുട്ടിയുടെ ആരോഗ്യസ്ഥിതി വഷളാവുകയായിരുന്നു.\nഅനുസരണക്കേട് കാട്ടിയെന്ന് ആരോപിച്ചാണ് ജാർഖണ്ഡ സ്വദേശിയായ സ്ത്രീ കുഞ്ഞിനെ ക്രൂരമർദ്ദനത്തിന് ഇരയാക്കിയത്. അമ്മയുടെ അറസ്റ്റ് ഇന്നലെ പൊലീസ് രേഖപ്പെടുത്തിയിരുന്നു. വധശ്രമം ചുമത്തിയാണ് അറസ്റ്റു ചെയ്തത്. കുട്ടിയുടെ പിതാവിനെതിരേയും കേസെടുത്തിട്ടുണ്ട്. ജുവനൈൽ ജസ്റ്റിസ് ആക്ട് പ്രകാരമുള്ള വകുപ്പുകളും ഇരുവർക്കുമെതിരെ ചുമത്തിയത്.\nതലയോട്ടിയിൽ പൊട്ടലോടെയാണ് കുട്ടിയെ ആശുപത്രിയിലെത്തിച്ചത്. ശരീരമാസകലും പൊള്ളലേറ്റ പാടുകളും ഉണ്ടായിരുന്നു. അമ്മയുടെ കൈയിൽ നിന്ന് താഴെ വീണെന്ന് പറഞ്ഞാണ് പിതാവ് കുട്ടിയെ ആശുപത്രിയിലെത്തിച്ചത്. പിന്നീട് പൊലീസിന്റെ വിശദമായ ചോദ്യം ചെയ്യലിൽ അമ്മ കുറ്റം സമ്മതിക്കുകയായിരുന്നു.


Actor Mammootty's reaction to Kasaba Controversy and Cyber attack against Parvathy | ഫാന്‍സിനെ കണ്ടം വഴി ഓടിച്ച് മമ്മൂട്ടി, തനിക്കായി പ്രതികരിക്കാന് ആരെയും ചുമതലപ്പെടുത്തിയിട്ടില്ല! - Malayalam Oneindia\nUpdated: Fri, Dec 29, 2017, 11:29 [IST]\nപാർവതിക്ക് പിന്തുണയുമായി മമ്മൂട്ടി | Oneindia Malayalam\nകോഴിക്കോട്: കസബയെക്കുറിച്ച് അഭിപ്രായം പറഞ്ഞതിന്റെ പേരില് മമ്മൂട്ടി ആരാധകരെന്ന് പറയുന്നവരില് നിന്നും പാര്‍വ്വതി കേള്‍ക്കാത്ത തെറിയില്ല. കൊലവിളിയും ബലാത്സംഗ ഭീഷണിയും വരെയെത്തി കാര്യങ്ങള്. ഫാന്‍സിനെ കൂടാതെ സംവിധായകന് ജൂഡ് ആന്റണി, നടന്മാരായ സിദ്ദിഖ്, ജോയ് മാത്യു എന്നിവരും പാര്‍വ്വതിക്കെതിരെ രംഗത്ത് വന്നു.\nഅപ്പോഴും, ആരുടെ പേരിലാണോ ഈ കോലാഹലമൊക്കെ നടക്കുന്നത്, അയാള് മാത്രം മിണ്ടിയില്ല. മമ്മൂട്ടിയുടെ മൗനം രൂക്ഷമായി വിമര്‍ശിക്കപ്പെട്ടു. ഈ പെണ്ണുങ്ങളോട് മമ്മൂട്ടി പ്രതികരിക്കേണ്ട കാര്യമേ ഇല്ല എന്നതായിരുന്നു ഫാന്‍സിന്റെ നിലപാട്. അതേസമയം തങ്ങളുടെ മെഗാസ്റ്റാര് കോട്ടും കൂളിംഗ് ഗ്ലാസ്സുമിട്ട് വന്ന് ഫെമിനിച്ചികളെ എടുത്ത് തോട്ടില് കളയുമെന്ന് കരുതി കാത്തിരുന്ന വെട്ടുകിളികള്‍ക്ക് പക്ഷെ തെറ്റിപ്പോയി. തന്റെ പേരില് തെറിവിളി നടത്തുന്നവര്‍ക്ക് മുഖമടച്ച അടിയാണ് മമ്മൂട്ടി നല്‍കിയിരിക്കുന്നത്.\nമമ്മൂട്ടിക്ക് വേണ്ടി ചാവേറുകൾ\nരാജ്യാന്തര ചലച്ചിത്ര മേള മുതല് തുടങ്ങിയതാണ് കസബയുടെ പേരിലുള്ള വിവാദം. മമ്മൂട്ടിയെപ്പോലൊരു നടന് സിനിമയില് ചെയ്യുന്ന സ്ത്രീ വിരുദ്ധത മഹത്വവല്‍ക്കരിക്കപ്പെടുന്നതിനെ പാര്‍വ്വതി ചൂണ്ടിക്കാണിച്ചതാണ് ഫാന്‍സിന് സഹിക്കാതെ പോയത്. ഇന്നലെ വന്ന ഒരു പീറപ്പെണ്ണ് തങ്ങളുടെ താരരാജാവിനെ തൊട്ട് കളിക്കാറായോ എന്ന മട്ടില് തുടങ്ങിയ പ്രതികരങ്ങള് എല്ലാ അതിരുകളും ലംഘിക്കുന്ന തലത്തിലേക്ക് വളര്‍ന്നു.\nഅതിര് കടന്ന ആക്രമണം\nപാര്‍വ്വതിക്കെതിരെ തുടക്കമിട്ട സംഘടിത സൈബര് ആക്രമണം ഗീതു മോഹന്‍ദാസിം റിമ കല്ലിങ്കലിനും ആഷിഖ് അബുവിനും മായാനദിക്കും വിമന് ഇന് സിനിമ കലക്ടീവിനും നേര്‍ക്ക് നീണ്ടു. സോഷ്യല് മീഡിയയില് പാര്‍വ്വതിയെ അനുകൂലിച്ചും എതിര്‍ത്തും പോര് കനക്കുമ്പോഴും മമ്മൂട്ടി ഇതറിഞ്ഞ മട്ടില്ലായിരുന്നു. മമ്മൂട്ടിയുടെ മൗനം ഫാന്‍സിന് കൂടുതല് പ്രോത്സാഹനമായതേ ഉള്ളൂ.\nമമ്മൂട്ടിക്ക് വേണ്ടി പ്രമുഖർ\nഒരു സിനിമയെക്കുറിച്ച് അഭിപ്രായം പറഞ്ഞതിന്റെ പേരില് പാര്‍വ്വതിയെ തെറിവിളിക്കുന്ന ഫാന്‍സിനെ മമ്മൂട്ടി തള്ളിപ്പറയണമെന്ന ആവശ്യം ശക്തമായി. മമ്മൂട്ടിക്ക് വേണ്ടി സിദ്ദിഖും ജോയ് മാത്യുവും ജൂഡ് ആന്റണിയും പാര്‍വ്വതിയെ വിമര്‍ശിച്ചു. ഇക്കാര്യം മമ്മൂട്ടിയോട് പറഞ്ഞപ്പോള് കുട്ടികളല്ലേ, അവരെന്തെങ്കിലും പറഞ്ഞോട്ടെ എന്ന് മമ്മൂട്ടി പറഞ്ഞതായാണ് സിദ്ദിഖ് ഫേസ്ബുക്ക് പോസ്റ്റില് വെളിപ്പെടുത്തിയത്. അതിനിടെ തെറിവിളികള്‍ക്കെതിരെ പാര്‍വ്വതി പരാതിയും നല്‍കി.\nമൗനം വെടിഞ്ഞ് മെഗാസ്റ്റാര്\nപാര്‍വ്വതിയോട് മോശമായി പെരുമാറിയ മമ്മൂട്ടിയുടെ രണ്ട് ആരാധകരെ പോലീസ് പിടികൂടിക്കഴിഞ്ഞു. ഇതോടെ വിവാദത്തില് മൗനം വെടിഞ്ഞ് മെഗാസ്റ്റാര് തന്നെ രംഗത്ത് വന്നിരിക്കുകയാണ്. കോട്ടും സണ് ഗ്ലാസ്സുമണിഞ്ഞ് സൂപ്പര് താരം ആരാധകരെ രക്ഷിക്കാനെത്തുമെന്നും പാര്‍വ്വതിയെ തള്ളിപ്പറയുമെന്നും കരുതി കാത്തിരുന്ന ഫാന്‍സുകാര്‍ക്ക് നിരാശ മാത്രമാണ് ബാക്കിയാവുന്നത്. ഫാന്‍സിനൊപ്പമല്ല മമ്മൂട്ടി.\nമനോരമ ഓണ്‍ലൈനിന് നല്‍കിയ അഭിമുഖത്തിലാണ് കസബ വിവാദത്തില് മമ്മൂട്ടി ആദ്യമായി പ്രതികരിച്ചിരിക്കുന്നത്. വിവാദമുണ്ടായപ്പോള് തന്നെ പാര്‍വ്വതി അക്കാര്യം തനിക്ക് ടെക്സ്റ്റ് ചെയ്തിരുന്നു എന്ന് മമ്മൂട്ടി പറയുന്നു. ഇതൊന്നും സാരമാക്കേണ്ടതില്ലെന്നും നമ്മളെ പോലുള്ളവരെ ഇത്തരം വിവാദങ്ങളിലേക്ക് വലിച്ചിഴയ്ക്കുന്നത് ഒരു രീതിയാണ് എന്നും താന് പാര്‍വ്വതിയെ ആശ്വസിപ്പിച്ചുവെന്നും മമ്മൂട്ടി മനോരമ ഓണ്‍ലൈനിനോട് പ്രതികരിച്ചു.\nപല കാര്യങ്ങളും ശ്രദ്ധിക്കാനായില്ല\nപിന്നീട് വിദേശ യാത്രകളുടേയും മറ്റും തിരക്കില് ആയതിനാല് പല കാര്യങ്ങളും ശ്രദ്ധയില്‍പ്പെട്ടില്ലെന്നും മമ്മൂട്ടി പറഞ്ഞു. വിവാദത്തിന്റെ പിറകേ താന് പോകാറില്ല. അര്‍ത്ഥവത്തായ സംവാദങ്ങളാണ് നമുക്ക് വേണ്ടത്. നമ്മളെല്ലാം നിലകൊള്ളേണ്ടത് സ്വതന്ത്രവും സഭ്യവുമായ അഭിപ്രായ സ്വാതന്ത്ര്യത്തിന് വേണ്ടിയാണ് എന്ന് പാര്‍വ്വതിക്ക് ലഭിക്കുന്ന തെറിവിളികളെക്കുറിച്ചുള്ള ചോദ്യത്തിന് മമ്മൂട്ടി മറുപടി പറഞ്ഞു.\nഫാൻസിനെ തള്ളി മമ്മൂക്ക\nതന്റെ പേരില് തെറിവിളി മുഴക്കുന്ന ഫാന്‍സിനെ തള്ളിക്കളയുന്ന നിലപാടാണ് മമ്മൂട്ടി ്സ്വീകരിച്ചിരിക്കുന്നത്. തനിക്ക് വേണ്ടി പ്രതികരിക്കനോ പ്രതിരോധിക്കാനോ ആരെയും താന് ഇന്നേവരെ ചുമതലപ്പെടുത്തിയിട്ടില്ല എന്നാണ് മമ്മൂട്ടി വ്യക്തമാക്കിയിരിക്കുന്നത്. അഭിപ്രായ സ്വാതന്ത്ര്യമെന്നത് ആവിഷ്‌ക്കാര സ്വാതന്ത്ര്യം പോലെ തന്നെ പ്രധാനപ്പെട്ടതാണ് എന്നും മമ്മൂട്ടി മനോരമയോട് പ്രതികരിച്ചു. തങ്ങളെ തള്ളിപ്പറഞ്ഞ താരത്തിന്റെ നിലപാടിൽ ഫാൻസ് അങ്ങേയറ്റം വിഷമത്തിലാണ്. അതേസമയം മമ്മൂട്ടിയുടെ പ്രതികരണം സോഷ്യൽ മീഡിയയിൽ അഭിനന്ദിക്കപ്പെടുന്നുമുണ്ട്.\nരാജ്യാന്തര ചലച്ചിത്ര മേളയുടെ ഭാഗമായി മലയാള സിനിമയിലെ സ്ത്രീ സാന്നിദ്ധ്യത്തെക്കുറിച്ച് വിമന് ഇന് സിനിമ കളക്ടീവ് സംഘടിപ്പിച്ച ഓപ്പണ് ഫോറത്തിലാണ് പാര്‍വ്വതിയുടെ വിവാദ പരാമര്‍ശമുണ്ടായത്. കസബ എന്ന മമ്മൂട്ടിച്ചിത്രം സ്ത്രീവിരുദ്ധതയുടെ പേരില് നേരത്തെ തന്നെ വിമര്‍ശിക്കപ്പെട്ടതാണ്. വനിത കമ്മീഷന് പോലും കസബയുടെ വിവാദത്തില് ഇടപെടേണ്ടതായി വന്നിരുന്നു.യഥാര്‍ത്ഥത്തില് മമ്മൂട്ടിയെ അല്ല പാര്‍വ്വതി ചലച്ചിത്ര മേളയുടെ സംവാദ വേദിയില് വിമര്‍ശിച്ചത്. മറിച്ച് കസബ എന്ന മമ്മൂട്ടി ചിത്രത്തിലെ സ്ത്രീ വിരുദ്ധതയും അത് ആഘോഷിക്കപ്പെടുന്ന മനസ്ഥിതിയേയുമാണ് പാര്‍വ്വതി വിമര്‍ശിച്ചത്.\nനിര്‍ഭാഗ്യവശാല് തനിക്ക് കസബ കാണേണ്ടതായി വന്നു. ആ സിനിമ തന്നെ വല്ലാതെ നിരശപ്പെടുത്തി. ഒരു മഹാനടന് ഒരു സീനില് സ്ത്രീകളോട് അപകീര്‍ത്തികരമായ ഡയലോഗുകള് പറയുന്നത് സങ്കടകരമാണ്. സിനിമ സമൂഹത്തെയും ജീവിതത്തേയും പ്രതിഫലിപ്പിക്കുന്നതാണ് എന്നത് സത്യമാണ്. എന്നാല് അതിനെ നമ്മള് മഹത്വവല്‍ക്കരിക്കുന്നുണ്ടോ എന്നിടത്താണ് അതിന്റെ അതിര്‍വരമ്പ് എന്നാണ് പാര്‍വ്വതി പറഞ്ഞത്.\nവിമർശനമെന്ന പേരിൽ തെറിവിളി\nസിനിമയിലെ നായകന് സ്ത്രീവിരുദ്ധ ഡയലോഗുകള് പറയുമ്പോള് അതിനെ മഹത്വവല്‍ക്കരിക്കുകയാണ് ചെയ്യുന്നത്. മറ്റ് പുരുഷന്മാര്‍ക്കും ഇതേ കാര്യം ചെയ്യാനുള്ള ലൈസന്‍സ് നല്‍കലാണത്. അങ്ങനെ ചെയ്യുക സെക്‌സിയും കൂളുമാണ് എന്ന് മറ്റുള്ളവര് ധരിക്കുന്നു. ഇത്തരം നായകത്വങ്ങള് നമുക്ക് വേണ്ട എന്നും പാര്‍വ്വതി പറയുകയുണ്ടായി. ഇതോടെ സോഷ്യല് മീഡിയയില് മമ്മൂട്ടി ഫാന്‍സിന്റെ വക പൊങ്കാലയും തുടങ്ങി. പച്ചത്തെറിയും സ്ലട്ട് ഷെയിമിംഗും കൊണ്ട് പാര്‍വ്വതിയുടെ ഫേസ്ബുക്ക് പേജ് നിറഞ്ഞതോടെ പാർവ്വതി പോലീസിൽ പരാതിപ്പെടുകയും ചെയ്തു.\nActor Mammootty's reaction to Kasaba Controversy and Cyber attack against Parvathy


KT RAMEEZ GRANTED BAIL | Rashtradeepam\nHome\tCrime & CourtCourt\tസ്വര്‍ണക്കടത്ത് കേസ് പ്രതി കെ.ടി. റമീസിന് ജാമ്യം\nസ്വര്‍ണക്കടത്ത് കേസ് പ്രതി കെ.ടി. റമീസിന് ജാമ്യം. കൊച്ചിയിലെ സാമ്പത്തിക കുറ്റകൃത്യകോടതിയാണ് ജാമ്യം അനുവദിച്ചത്. കര്‍ശന ഉപാധികളോടെയാണ് ജാമ്യം അനുവദിച്ചിരിക്കുന്നത്. സ്വര്‍ണക്കടത്തില് പ്രധാന ആസൂത്രകനാണെന്ന് എന്‍ഐഎ കണ്ടെത്തിയ പ്രതിയാണ് കെ ടി റമീസ്. റമീസിന്റെ ജാമ്യത്തെ കസ്റ്റംസ് കോടതിയില് എതിര്‍ത്തിട്ടില്ലെന്നതും ശ്രദ്ധേയമായി. സ്വര്‍ണ്ണക്കടത്തുമായി ബന്ധപ്പെട്ട് അറസ്റ്റിലായ ശേഷം ഒരു പ്രതിക്ക് ജാമ്യം ലഭിക്കുന്നത് ഇതാദ്യമായാണ്.\nകര്‍ശന നിര്‍ദ്ദേശങ്ങളോടെയാണ് കോടതി ജാമ്യം അനുവദിച്ചിരിക്കുന്നത്. രണ്ട് ലക്ഷം രൂപയുടെയോ സമാനമായ തുകയുടെയോ ജാമ്യം കോടതിയില് കെട്ടിവയ്ക്കണം. എല്ലാ തിങ്കളാഴ്ചയും രാവിലെ 10 മുതല് 11 മണിക്കിടയില് അന്വേഷണ ഉദ്യോഗസ്ഥന് മുമ്പാകെ ഹാജരായി ഒപ്പിടണം. ഏഴ് ദിവസത്തിനകം പാസ്പോര്‍ട്ട് കോടതിയില് കെട്ടിവയ്ക്കണം. അന്വേഷണവുമായി എല്ലാ തരത്തിലും സഹകരിക്കണം എന്നിങ്ങനെ കര്‍ശന ഉപാധികളോടെയാണ് ജാമ്യം. അറസ്റ്റിലായി 61-ാം ദിവസമാണ് റമീസിന് ജാമ്യം ലഭിക്കുന്നത്.\nഈ ഘട്ടത്തില് റമീസിന് ജാമ്യം ലഭിക്കുന്നത് കേസന്വേഷണത്തെ ബാധിക്കില്ല എന്ന് തന്നെയാണ് കസ്റ്റംസ് ചൂണ്ടിക്കാട്ടുന്നത്. ചോദിക്കേണ്ടതെല്ലാം റമീസിനോട് ചോദിച്ച് അറിഞ്ഞിട്ടുണ്ട്. അതിനാല്‍ത്തന്നെ കേസില് ജാമ്യം നല്‍കുന്നതിനെ കസ്റ്റംസ് എതിര്‍ത്തില്ല. കസ്റ്റംസ് കേസില് മാത്രമാണ് റമീസിന് ജാമ്യം ലഭിച്ചിട്ടുള്ളത്. എന്‍ഐഎ രജിസ്റ്റര് ചെയ്ത കേസിലും റമീസ് പ്രതിയായതിനാല് പുറത്തിറങ്ങാനാകില്ല. സ്വര്‍ണക്കടത്ത് കേസുമായി ബന്ധപ്പെട്ട് ഏതെങ്കിലും ഒരു കേസില് ഒരു പ്രതിക്ക് ജാമ്യം കിട്ടുന്നത് ഇതാദ്യമാണ്.\nകഴിഞ്ഞദിവസം സ്വര്‍ണക്കടത്ത് കേസ് പ്രതികളായ സ്വപ്ന സുരേഷിനെയും കെ.ടി.റമീസിനെയും ആശുപത്രിയില് നിന്ന് ജയിലിലേക്ക് മാറ്റിയിരുന്നു. ഇരുവര്‍ക്കും ഗുരുതര ആരോഗ്യപ്രശ്‌നങ്ങള് ഇല്ലെന്ന മെഡിക്കല് ബോര്‍ഡ് വിലയിരുത്തലിന്റെ അടിസ്ഥാനത്തിലാണ് ഡിസ്ചാര്‍ജ് ചെയ്തത്.\nഇതിനിടെ, സ്വര്‍ണക്കടത്ത് കേസില് പ്രതി മുഹമ്മദ് അന്‍വറിനെ വെള്ളിയാഴ്ച വരെ എന്‍ഐഎ കസ്റ്റഡിയില് വിട്ടു. ഡിജിറ്റല് തെളിവുകളുടെ അടിസ്ഥാനത്തില് മുഹമ്മദ് അന്‍വറിനെ ചോദ്യം ചെയ്യണമെന്ന എന്‍ഐഎയുടെ അപേക്ഷ പരിഗണിച്ചാണ് നടപടി. സ്വപ്ന സുരേഷിനെയും കസ്റ്റഡിയില് വിടണമെന്ന് എന്‍ഐഎ ആവശ്യപ്പെട്ടിരുന്നെങ്കിലും സ്വപ്നയുടെ മെഡിക്കല് റിപ്പോര്‍ട്ട് കോടതിയില് ഹാജരാക്കിയിട്ടില്ല. ജയില് സൂപ്രണ്ട് നല്‍കുന്ന മെഡിക്കല് റിപ്പോര്ട്ട് പരഗിണച്ച ശേഷമാകും സ്വപ്നയുടെ കസ്റ്റഡി കാര്യത്തില് തീരുമാനമെടുക്കുക.\n#kt rameezGold smuggling


വിദേശത്ത് ദുരിതമനുഭവിക്കുന്ന പ്രവാസി ഇന്ത്യക്കാരെ നാട്ടിലെത്തിക്കണമെന്ന\nആവശ്യവുമായി പ്രവാസി ലീഗല് സെല് സുപ്രീം കോടതിയില്\nകുവൈറ്റില് കൊവിഡ് 19 ബാധിച്ച് ഒരു ഇന്ത്യക്കാരന് കൂടി മരിച്ചു\nബിഹാറിലും ഉത്തര്‍പ്രദേശിലും ശക്തമായ മഴ തുടരും\nബിഹാറിലും ഉത്തര്‍പ്രദേശിലും വരുന്ന രണ്ട് ദിവസം കൂടി ശക്തമായ മഴ തുടരുമെന്ന് കാലാവസ്ഥാ നിരീക്ഷണ കേന്ദ്രം. മരണസംഖ്യ മധ്യപ്രദേശില് 225ഉം ഉത്തര്‍പ്രദേശില് 150ഉം കടന്നു എന്നാണ് പ്രാഥമിക റിപ്പോര്‍ട്ട്. മഴ തുടരുന്നതിനാല് കൂടുതല് എന്.ഡി.ആര്.എഫ് സംഘങ്ങളെ ദുരിതബാധിത മേഖലകളില് വിന്യസിച്ചു.\nഅതിസങ്കീര്‍ണമായിരിക്കുകയാണ് മധ്യപ്രദേശിലെയും ഉത്തര്‍പ്രദേശിലെയും ബിഹാറിലെയും സാഹചര്യം. വരുന്ന രണ്ട് ദിവസം കൂടി മഴ തുടര്‍ന്നാല് രക്ഷാപ്രവര്‍ത്തനത്തെ സാരമായി തന്നെ ബാധിക്കും. മധ്യപ്രദേശില് മരണസംഖ്യ 225 കവിഞ്ഞു. 46,000 കുടുംബങ്ങളെയാണ് പ്രളയം ബാധിച്ചത്. ഈ വര്‍ഷം പ്രളയത്തില് മാത്രം 676 മരണം റിപ്പോര്‍ട്ട് ചെയ്തതായി സംസ്ഥാന സര്‍ക്കാര് വ്യക്തമാക്കി. 6621 കോടി രൂപ സഹായമായി നല്‍കാന് കേന്ദ്ര സര്‍ക്കാരിനോട് ആവശ്യപ്പെട്ടിട്ടുണ്ട്.\nഉത്തര്‍പ്രദേശില് നാല് ദിവസത്തിനിടെ നൂറിലധികം പേരാണ് മരിച്ചത്. പല മേഖലയിലും അവശ്യ വസ്തുക്കള് പോലും ലഭിക്കാത്തതിനാല് ദുരിതാശ്വാസ ക്യാമ്പുകളിലെ അവസ്ഥയും ദയനീയമാണ്. സുരക്ഷയുടെ ഭാഗമായി ബല്യ ജയിലില് നിന്നും 900 തടവുകാരെ മാറ്റിപ്പാര്‍പ്പിച്ചു.\nബിഹാറില് മരണസംഖ്യ 70 കടന്നു. പാട്‌ന, വൈശാലി, സാകരിയ ജില്ലകളെയാണ് സാരമായി ബാധിച്ചിട്ടുള്ളത്. ഈ മേഖലകളില്5എന്.ഡി.ആര്.എഫ് ടീമുകളെ കൂടി വിന്യസിച്ചു. ഉത്തരാഖണ്ഡിലും ശക്തമായ മഴ തുടരുകയാണ്. റോഡ്, റെയില് ഗതാഗതം പൂര്‍ണമായും പുനസ്ഥാപിക്കാന് ആയിട്ടില്ല. മനസ്സ് മീഡിയ.


ഭാവന: വല്യപ്പച്ചന്റെ തുറന്ന കത്ത് | ദീന ജെയിംസ്, ആഗ്ര – KE™\nഭാവന: വല്യപ്പച്ചന്റെ തുറന്ന കത്ത് | ദീന ജെയിംസ്, ആഗ്ര\nLast updated Apr 5, 2020 982\nപിതാവായ ദൈവത്താൽ സ്നേഹിക്കപെട്ടും അവന്റെ പുത്രനായ യേശുക്രിസ്തുവിന്റെ രക്തത്താൽ വിശുദ്ധികരിക്കപെട്ടിരിക്കുന്നവരുമായ പ്രിയമക്കൾക്കു സ്വർഗത്തിൽ നിന്നും സ്നേഹപൂർവ്വം നോഹവല്യപ്പച്ചന്റെ കത്ത്. നിങ്ങൾ എല്ലാവരും സുഖമായും ശുഭമായും ഇരിക്കുന്നു എന്ന് വിശ്വസിക്കുന്നു. ഭൂമിയിലെ വാർത്തകളൊക്കെ വളരെ ദുഃഖകരമാണെന്ന് അറിഞ്ഞു.വൈറസും ലോക്ക്ഡൌൺ ഒക്കെയായി ലോകജനത ഭീതിയിലാണ് എന്നറിഞ്ഞപ്പോൾ വിഷമം തോന്നി. 21ദിവസം വീടിനുള്ളിൽ കഴിഞ്ഞുകൂടുക ദുഷ്കരം തന്നെ.ഇതൊക്കെ അറിഞ്ഞപ്പോൾ ഞാൻ എന്റെ ഭൂമിയിലെ ജീവിതം ഓർത്തുപോയി. എന്റെ തലമുറയിൽ നിഷ്കളങ്കനും നീതിമാനുമായി ജീവിക്കുവാൻ കഴിഞ്ഞത് വലിയ ഭാഗ്യമാണ്. നിങ്ങൾക്കറിയാമല്ലോ പെട്ടകം ഉണ്ടാക്കുവാൻ ദൈവം എന്നെ നിയോഗിച്ചു.മുഴുവൻ സമൂഹത്തിന്റെ പരിഹാസവിഷയമായി ഞാൻ മാറി.അതൊക്കെ സഹിക്കാമായിരുന്നു.\nഭാര്യയും മക്കളും എനിക്കെതിരായി മാറി. മഴ പെയ്യും എന്ന സത്യം അവർക്കുൾക്കൊള്ളുവാൻ സാധിച്ചിരുന്നില്ല. പെട്ടകം പണിയുവാനുള്ള ആരോഗ്യസ്ഥിതി ഇല്ലായിരുന്നുവെങ്കിലും യഹോവയായ ദൈവം ബലപ്പെടുത്തി എന്നുവേണം പറയാൻ, അന്നെന്റെ പ്രായം അറുന്നൂറിനടുത്തായിരുന്നു. അങ്ങനെ 300മുഴം നീളവും 50മുഴം വീതിയും 30മുഴം ഉയരവുമുള്ള പെട്ടകം ഉണ്ടാക്കി. ഭൂമിയിയിലെ സകലജീവജാലങ്ങളെയും ഈരണ്ടീരണ്ടായി പെട്ടകത്തിൽ കയറ്റി, വളരെ പ്രയാസമേറിയ കാര്യമായിരുന്നു. യഹോവയുടെ കൃപകൊണ്ട് അവയൊക്കെ എന്നെ അനുസരിച്ചു. ഏറ്റവും വിഷമമേറിയ കാര്യം വീട്ടുകാരെ കയറ്റുക എന്നതായിരുന്നു. ഭാര്യ കുടുംബശ്രീ സെക്രട്ടറിയും ഇളയമരുമകൾ ട്രഷററും ആയിരുന്നു. അതിന്റെ കാര്യങ്ങൾ ഒക്കെ ക്രമപെടുത്തിയിട്ടു കയറാമെന്നു അവർ വാശിപിടിച്ചു. ആണ്മക്കൾ കോപിച്ചു അവരുടെ അഭിമാനപ്രശ്നമാണ് എന്നൊക്കെ… ഏതായാലും ഒരുവിധം പെട്ടകത്തിൽ കയറ്റി, കാലുപിടിച്ചു എന്നുവേണം പറയാൻ… പലവിധ ആഹാരസാധങ്ങൾ, ക്രമീകരണങ്ങൾ, ഹോ, ഇന്ന് ഓർക്കുമ്പോൾ ആശ്ചര്യമായി തോന്നുന്നു. സമയാസമയങ്ങളിൽ ഓരോ ജീവികൾക്കും വേണ്ട ആഹാരം കരുതൽ. പെട്ടകത്തിനകത്തു ദിവസങ്ങൾ പോയതറിഞ്ഞില്ല.\nഭാര്യയുടെയും മക്കളുടെയും സ്ഥിതി മറിച്ചായിരുന്നു. ബോറടിമാറ്റാൻ ഇന്നത്തെ പോലെ ഇന്റർനെറ്റും സോഷ്യൽമീഡിയയും അന്നില്ലായിരുന്നല്ലോ. എപ്പോഴും അവരുടെ കുത്തുവാക്കുകൾ, അതൊന്നും എന്നെ തളർത്തിയില്ല. മനുഷ്യരേക്കാൾ അധികം ദൈവത്തെ അനുസരിക്കേണ്ടതാകുന്നു. 40രാവും പകലും പുറത്തു മഴപെയ്തു ജലപ്രളയത്താൽ നശിച്ചതൊന്നും ഞങ്ങൾ അറിഞ്ഞില്ല. ഇടയ്ക്കൊക്കെ പുറത്തെ സ്ഥിതി അറിയുവാൻ മനസ് വെമ്പൽകൊണ്ടു. എന്തുചെയ്യാൻ? ദൈവമല്ലേ വാതിൽ അടച്ചത്.. ദിവസങ്ങൾ, മാസങ്ങൾ നീണ്ടു.. പെട്ടകം അരാരത്തു പർവതത്തിൽ ഉറച്ചു. യഹോവയുടെ അരുളപ്പാട് പ്രകാരം ഞങ്ങൾ പുറത്തു വന്നു. പുറത്തിറങ്ങി സ്ഥിതി കണ്ടപ്പോൾ ഭാര്യക്കും മക്കൾക്കും എന്നെ കുറ്റപെടുത്തിയതിൽ പശ്ചാത്താപം… അയ്യോ.. പഴയകാര്യങ്ങൾ എഴുതി കത്ത് നീണ്ടുപോയെന്നു തോന്നുന്നു. നിങ്ങൾ വിഷമിക്കേണ്ട മക്കളെ, നിങ്ങൾ പാടാറില്ലേ “പരീക്ഷ എന്റെ ദൈവം അനുവദിച്ചാൽ പരിഹാരം എനിക്കായി കരുതീട്ടുണ്ട്..”അതെ, പരിഹാരം ദൈവം വരുത്തുമെന്നേ, നിങ്ങൾക്കറിയില്ലേ, ഏലീയാവിനോട് കെരീത്ത് തോട്ടിൽപോയി ഒളിച്ചിരിക്കാൻ പറഞ്ഞത്.\nയെഹെസ്കേൽ പ്രവാചകനോട് പറഞ്ഞില്ലേ വീടിനകത്തു കതകു അടച്ചു പാർക്ക എന്ന്. പിന്നീട് യിസ്രായേലിന്റ അകൃത്യം വഹിച്ചു കയറുകൊണ്ട് കെട്ടപ്പെട്ടവനായി ഒരുവശം ചെരിഞ്ഞു അളവ് പ്രകാരം ആഹാരവും വെള്ളവും കൊണ്ട് ദിവസങ്ങൾ കഴിച്ചുകൂട്ടിയത്. എത്ര പ്രയാസമേറിയ കാര്യങ്ങൾ !!ഇതൊക്കെ ഓർത്താൽ ഇന്നത്തെ നിങ്ങളുടെലോക്ക്ഡൌണ് ഒന്നും ഒന്നുമല്ല!! കുഞ്ഞുങ്ങളേ,ഭാരപ്പെടേണ്ട,നിങ്ങൾ കാത്തിരിക്കുന്ന യേശുകർത്താവ് രാജാധിരാജാവായി വേഗം വരാറായി, നിങ്ങളെ ചേർപ്പാൻ… അതിനുള്ള ഒരുക്കങ്ങൾ ഇവിടെ പൂർത്തിയായികൊണ്ടിരിക്കുന്നു. നിങ്ങളും ഒരുങ്ങിക്കൊൾക… അപ്പോൾ സ്വർഗത്തിൽ വന്നിട്ട് നേരിൽ കാണാം !!! നിർത്തട്ടെ, സ്നേഹത്തോടെ,\nനിങ്ങളുടെ, വല്യപ്പച്ചൻ നോഹ.


താലിബാന് തടഞ്ഞുവെച്ച 150 ഇന്ത്യക്കാരെ വിട്ടയച്ചു | Life Glint | The Clarity Portal\nHome » വിശേഷം » ലോകം » താലിബാന് തടഞ്ഞുവെച്ച 150 ഇന്ത്യക്കാരെ വിട്ടയച്ചു\nതാലിബാന് തടഞ്ഞുവെച്ച 150 ഇന്ത്യക്കാരെ വിട്ടയച്ചു\nSat, 21-08-2021 02:37:42 PM ;\nകാബൂള് വിമാനത്താവളത്തിന് പുറത്ത് ഇന്ന് രാവിലെ തടഞ്ഞുവെച്ച 150 ഓളം ഇന്ത്യക്കാരെ വിട്ടയച്ചു. നിലവില് ഇവര് സുരക്ഷിതരായി കാബൂള് വിമാനത്താവളത്തിനുള്ളില് പ്രവേശിച്ചെന്നും ഇവിടെ നിന്ന് ഉടന് ഒഴിപ്പിക്കുമെന്നുമാണ് റിപ്പോര്‍ട്ടുകള്. രാവിലെ വിമാനത്താവളത്തിന്റെ ഗേറ്റിന് സമീപത്ത് നിന്ന് തടഞ്ഞ ഇന്ത്യക്കാരെ താലിബാന് ട്രക്കുകളില് പുറത്തേക്ക് കൊണ്ടുപോയിരുന്നു. രേഖകളും മറ്റും പരിശോധിക്കുകയും ചോദ്യം ചെയ്യുകയും ചെയ്ത ശേഷം വിട്ടയക്കുകയായിരുന്നുവെന്നാണ് റിപ്പോര്‍ട്ട്.\n85 ഇന്ത്യക്കാരെ കാബൂളില് നിന്ന് വ്യോമസേനാ വിമാനം താജികിസ്താനിലേക്ക് ഒഴിപ്പിച്ചിരുന്നു. ഇതിന് മണിക്കൂറുകള്‍ക്ക് ശേഷമാണ് 150 ഓളം ഇന്ത്യക്കാരെ തടഞ്ഞുവെച്ചത്. വ്യോമസേനയുടെ നേതൃത്വത്തില് മറ്റൊരു വിമാനം ഒഴിപ്പിക്കിലിന് തയ്യാറെടുത്ത് വരികയാണ്. കാബൂള് വിമാനത്താവളത്തിലേക്ക് കഴിയാവുന്നത്ര ഇന്ത്യക്കാരെ എത്തിക്കാന് ശ്രമിക്കുന്നുണ്ടെന്നാണ് സര്‍ക്കാര് വൃത്തങ്ങള് പറയുന്നത്.\nതാലിബാന് അഫ്ഗാന് പിടിച്ചതിന് പിന്നാലെ എല്ലാ എംബസി ഉദ്യോഗസ്ഥരേയും ഇന്ത്യ ഒഴിപ്പിച്ചിരുന്നു. എന്നാല് ആയിരത്തോളം ഇന്ത്യക്കാര് വിവിധയിടങ്ങളിലായി കുടുങ്ങി കിടക്കുന്നുണ്ടെന്നാണ് ആഭ്യന്തര മന്ത്രാലയം പറയുന്നത്. ഇവരില് പലരും എംബസികളില് രജിസ്റ്റര് ചെയ്യാത്തതിനാല് കണ്ടെത്തുക ദുഷ്‌കരമാണെന്നും അധികൃതര് പറയുന്നു.\nപൃഥ്വിരാജിലൂടെ മലയാള സിനിമയ്ക്കും സമൂഹത്തിനും സംഭവിക്കാവുന്നത്\nപാര്ട്ടി കോണ്ഗ്രസും ഒളിമ്പിക്‌സ് മോഹവും\nശാന്തി രവി ശാന്തന്‍പാറയിലെ മെമ്പറായിരുന്നു, ഇപ്പോഴും


യുവജനങ്ങള് ശ്ലീഹന്മാര്: മാര് കല്ലറങ്ങാട്ട്\nവാഗമണ്: യുവജനങ്ങള് ശ്ലീഹന്മാരാണെന്നു പാലാ രൂപതാധ്യക്ഷന് മാര് ജോസഫ് കല്ലറങ്ങാട്ട്. പാലാ രൂപത കെസിവൈഎം വാഗമണ് മൗണ്ട് നെബോ യുവജന കണ്‍വന്‍ഷന് ഉദ്ഘാടനം ചെയ്തു സന്ദേശം നല്‍കുകയായിരുന്നു അദ്ദേഹം.\nഭാവിയെ വര്‍ത്തമാനത്തിലേക്ക് ഇറക്കിക്കൊണ്ടുവരുന്ന ജനാലകളാണു യുവജനങ്ങള്. ലോകമാകുന്ന പുസ്തകത്തിന്റെ താളുകള് മറിച്ചു വായിച്ചു സമൂഹത്തെ ദൈവകൃപയാല് നിറയ്ക്കാനാകണം. യുവജന സംഗമങ്ങള് ആത്മവിശകലനത്തിനുള്ള അവസരങ്ങളാണ്. ക്രിസ്തുശിഷ്യരില്‍നിന്നു പാഠങ്ങള് പഠിക്കണം. ബലഹീനതകളും കുറവുകളും കണ്ടറിഞ്ഞ് അവയെ ഈശോയോടു ചേര്‍ത്തുനിര്‍ത്തി മുന്നേറണം - മാര് കല്ലറങ്ങാട്ട് ആഹ്വാനം ചെയ്തു.\nസഭയുടെ വിശ്വാസം കുടുംബങ്ങളില് ആളിക്കത്തിക്കണമെന്നു തൃശൂര് അതിരൂപതാ സഹായമെത്രാന് മാര് റാഫേല് തട്ടില് ഉദ്‌ബോധിപ്പിച്ചു. ഹൃദയപീഠത്തില് വിശ്വാസത്തിന്റെ വിളക്കു തെളിക്കണം. സഭയ്ക്കും സമൂഹത്തിനുമായി സാക്ഷ്യംവഹിക്കാനും വിശ്വാസപൈതൃകം ഏറ്റുവാങ്ങാനും യുവജനങ്ങള് തയാറാകണമെന്നും അദ്ദേഹം കൂട്ടിച്ചേര്‍ത്തു.\nനേതൃത്വശൂന്യത അനുഭവപ്പെടുന്ന കാലഘട്ടത്തില് ഫ്രാന്‍സിസ് മാര്‍പാപ്പ ലോകത്തിനുള്ള നേതൃസാക്ഷ്യമാണെന്നും ത്യാഗത്തിലൂടെ ജനഹൃദയങ്ങളില് സ്ഥാനം നേടാന് യുവജനങ്ങള്‍ക്കു കഴിയണമെന്നും പാലാ രൂപതാ പാസ്റ്ററല് കൗണ്‍സില് ചെയര്‍മാനും കേന്ദ്ര ന്യൂനപക്ഷ വിദ്യാഭ്യാസ കമ്മീഷന് അംഗവുമായ ഡോ. സിറിയക് തോമസ് സന്ദേശത്തില് പറഞ്ഞു.\nഐസിവൈഎം ദേശീയ സെക്രട്ടറിയായി തെരഞ്ഞെടുക്കപ്പെട്ട സിറിയക് ചാഴികാടനെ മാര് ജോസഫ് കല്ലറങ്ങാട്ട് പൊന്നാടയണിയിച്ച് ആദരിച്ചു. കെസിവൈഎം രൂപതാ ഡയറക്ടര് ഫാ. ജോസഫ് ആലഞ്ചേരി രചിച്ച 'വഴിത്തിരിവ്' എന്ന പുസ്തകം മാര് റാഫേല് തട്ടിലിന് ആദ്യകോപ്പി നല്‍കി മാര് ജോസഫ് കല്ലറങ്ങാട്ട് പ്രകാശനം ചെയ്തു.\nഫാ. മാത്യു കദളിക്കാട്ടിലിന്റെ നേതൃത്വത്തില് സംഗീതവിരുന്നും നടന്നു. റവ. ഡോ. ജോസഫ് പാംപ്ലാനി ക്ലാസിനു നേതൃത്വം നല്‍കി.\nപാലാ രൂപതാ വികാരി ജനറാള് മോണ്. ജോസഫ് കൊല്ലംപറമ്പില്, പാലാ കാരിത്താസ് ഡയറക്ടര് ഫാ. ജോര്‍ജ് കക്കാട്ടില്, രൂപതാ ഡയറ്ക്ടര് ഫാ. ജോസഫ് ആലഞ്ചേരി, സെന്റ് സെബാസ്റ്റ്യന്‍സ് പള്ളി വികാരി ഫാ. ജോസഫ് ചെറുകരക്കുന്നേല്, ഫാ. തോമസ് മണ്ണൂര്, ഫാ. ഏബ്രഹാം തുരുത്തിയില്, രൂപതാ പ്രസിഡന്റ് ഷിജോ ചെന്നേലി, സിസ്റ്റര് ഷൈനി, ബ്രദര് ജോയല് ഇഞ്ചിക്കുഴിയില്, മെബിന് കുഴിവേലില്, ചിന്നു ജോയി, റിബിന് അരഞ്ഞാണിയില്, ജിത്ത് ഔസേപ്പറമ്പില്, ജസ്‌വിന് പഴയമ്പള്ളില്, റോഷന് കോലത്തുപറമ്പില്, ജോസന് പേഴുംകാട്ടില്, സനിമോള് ഒനാനിയില്, സെബാസ്റ്റ്യന് തോട്ടത്തില്, സൗമ്യ വാതല്ലൂര്, കൃപ മറ്റത്തില്, സാഗര നാരകത്തിങ്കല്, സിജോ ചെള്ളാവയലില്, ബിജു കാനകാട്ട്, ദേവസ്യാച്ചന് പുളിക്കല്, ജസ്റ്റിന് മണ്ണൂര് എന്നിവര് പ്രസംഗിച്ചു.


പാൽ സംഭരണ പ്രതിസന്ധിക്ക് പരിഹാരം ഉടൻ : മന്ത്രി ജെ ചിഞ്ചുറാണി - Media Malayalam (മീഡിയ മലയാളം)\nപാൽ സംഭരണ പ്രതിസന്ധിക്ക് പരിഹാരം ഉടൻ : മന്ത്രി ജെ ചിഞ്ചുറാണി\nതിരുവനന്തപുരം : കോവിഡും ലോക്ഡൗണും നിലനിൽക്കുന്ന സാഹചര്യത്തിൽ കേരളത്തിൽ നിലനിൽക്കുന്ന പാൽ സംഭരണത്തിലെ പ്രതിസന്ധി പരിഹരിക്കാന് അടിയന്തരയോഗം വിളിച്ചു ചേർത്ത് മൃഗസംരക്ഷണവകുപ്പ് മന്ത്രി ജെ ചിഞ്ചുറാണി.\nസംസ്ഥാനത്തെ മൂന്നു മേഖലകളിൽ പ്രവർത്തിക്കുന്ന ക്ഷീര സഹകരണ യൂണിയനുകളുടെ നേതൃത്വത്തിൽ പാൽ സംഭരണം ഊർജ്ജിതമായി നടത്താൻ മന്ത്രി നിർദ്ദേശം നൽകി. അധികമായി സംഭരിക്കുന്ന പാൽ അംഗനവാടികൾ, ഡൊമിസിലിയറി കെയർ സെന്റർ, കോവിഡ് ഫസ്റ്റ‌്‌ലെയിൻ ട്രീറ്റ് മെന്റ് സെന്റർ, അതിഥി തൊഴിലാളി ക്യാമ്പുകൾ, ആദിവാസി കോളനികൾ തുടങ്ങിയ സ്ഥലങ്ങളിൽ വിതരണം ചെയ്യുന്നതിനുള്ള പദ്ധതിയും തയ്യാറാക്കി. ഇതിനു പുറമേ കൂടുതൽ പാൽ സംഭരിച്ച് ലഭ്യമായ സ്ഥലങ്ങളിലെ പാൽപ്പൊടി ഫാക്ടറികളിൽ എത്തിച്ച് പാൽപ്പൊടിയാക്കി മാറ്റി നിലവിലെ പ്രതിസന്ധി തരണംചെയ്യാനുള്ള പദ്ധതിയും തയ്യാറാക്കി. ഇതേ രീതിയിൽ സംഭരണത്തിലെ പ്രതിസന്ധിക്ക് പരിഹാരം കാണുന്നതിന് ബന്ധപ്പെട്ടവർക്ക് മന്ത്രി നിര്‍ദ്ദേശം നൽകി.\nനിലവിൽ 80 ശതമാനം സംഭരണംവരെ സാധ്യമാകുന്നുണ്ട്. ഒരാഴ്ചമുൻപ് 60 ശതമാനം മാത്രമായിരുന്നു. തിങ്കളാഴ്ചയോടെ സംഭരണം 100 ശതമാനം എത്തിക്കുമെന്നും അതോടുകൂടി നിലവിലെ പ്രതിസന്ധിക്ക് അടിയന്തര പരിഹാരമാകുമെന്നും മന്ത്രി അറിയിച്ചു. ഇത്തരം സാഹചര്യങ്ങൾ മേലിൽ ഉണ്ടാകാതിരിക്കാൻ ദീർഘകാല പദ്ധതികൾ ആവശ്യമാണെന്നും അതിനുള്ള നടപടികൾക്ക് തുടക്കമിടുമെന്നും മന്ത്രി കൂട്ടിച്ചേർത്തു.\nമൃഗസംരക്ഷണ വകുപ്പ് സെക്രട്ടറി ടിങ്കുബിസ്വാൾ ഐഎഎസ്, മിൽമ മാനേജിംങ് ഡയറക്ടർ സൂരജ് പാട്ടീൽ ക്ഷീരവികസനവകുപ്പ് ഡയറക്ടർ മറ്റ് ഉന്നത ഉദ്യോഗസ്ഥർ തുടങ്ങിയവർ സംബന്ധിച്ചു.\ncrisis to be resolved soon\nMinister J Chinchurani\nPrevious articleഎറണാകുളം ജില്ലയിൽ ആകെ 947340 ആളുകൾ വാക്സിൻ സ്വീകരിച്ചു\nNext articleകൃഷിക്കാർക്ക് വിത്ത് ഇറക്കൻ അനുമതി


Will pass resolution against CAA in Assembly, says Mamata Banerjee | പൗരത്വ നിയമത്തിനെതിരെ ബംഗാള് നിയമസഭ പ്രമേയം പാസാക്കും - Malayalam Oneindia\nPublished: January 20 2020, 18:11 [IST]\nകൊല്‍ക്കത്ത: പൗരത്വ ഭേദഗതി നിയമത്തിനെതിരെ പശ്ചിമ ബംഗാള് നിയമസഭ പ്രമേയം പാസാക്കുമെന്ന് മുഖ്യമന്ത്രി മമതാ ബാനര്‍ജി. നേരത്തെ കേരളവും പഞ്ചാബും പ്രമേയം പാസാക്കിയിരുന്നു. കോണ്‍ഗ്രസ് ഭരിക്കുന്ന സംസ്ഥാനങ്ങളെല്ലാം പ്രമേയം പാസാക്കാനുള്ള ശ്രമത്തിലാണ്. അതിനിടെയാണ് ബംഗാളും പ്രമേയവുമായി രംഗത്തുവരുന്നത്.\nനാല് ദിവസത്തിനകം പ്രമേയം പാസാക്കുമെന്നാണ് മമതാ ബാനര്‍ജി പറഞ്ഞത്. കേരളമുള്‍പ്പെടെയുള്ള സംസ്ഥാനങ്ങള് പ്രമേയം പാസാക്കിയിട്ടും ബംഗാളില് സമാനമായ നീക്കം നടത്താത്തതിനെതിരെ പ്രതിപക്ഷ പാര്‍ട്ടികള് രംഗത്തുവന്നിരുന്നു. പൗരത്വ നിയമത്തിനും എന്‍പിആറിനുമെതിരെയാണ് പ്രമേയം അവതരിപ്പിക്കുക എന്നും മമത പറഞ്ഞു.\nപ്രതിപക്ഷ പാര്‍ട്ടികള് ഭരിക്കുന്ന സംസ്ഥാനങ്ങളിലൊന്നും എന്‍പിആര് നടപ്പാക്കരുതെന്ന് മമത ബാനര്‍ജി ആവശ്യപ്പെട്ടു. പ്രതിപക്ഷ പാര്‍ട്ടികള് ഇക്കാര്യത്തില് ഐക്യത്തിലെത്തിയാല് കൊല്‍ക്കത്തയില് അവരുടെ യോഗം വിളിക്കാന് താന് തയ്യാറാണ്. എന്‍പിആര് നടപ്പാക്കുന്നതിന് മുമ്പ് വടക്കുകിഴക്കന് സംസ്ഥാനങ്ങളിലെ ഭരണകക്ഷികള് നിയമം ശരിയായ രീതിയില് പഠിക്കണം.\nഎന്‍ആര്‍സിയുമായും സിഎഎയുമായും പ്രത്യക്ഷ ബന്ധമുള്ളതാണ് എന്‍പിആര്. അതുകൊണ്ട് വടക്കുകിഴക്കന് സംസ്ഥാനങ്ങള് എന്‍പിആര് തള്ളിക്കളയണം. ബിജെപി ഭരിക്കുന്ന ത്രിപുരയും അസമും ഇക്കാര്യത്തില് ശക്തമായ നിലപാട് സ്വീകരിക്കണം. എന്‍പിആറിന്റെ ഭാഗമായുള്ള ചോദ്യങ്ങളില് ഇത്തവണ ഒട്ടേറെ കൂട്ടിച്ചേര്‍ക്കലുകള് നടന്നിട്ടുണ്ടെന്നും മമത പറഞ്ഞു. വിവാദമായ ഭാഗങ്ങളെല്ലാം കേന്ദ്രസര്‍ക്കാര് പിന്‍വലിക്കുകയാണെങ്കില് മാത്രമേ എന്‍പിആറുമായി സഹകരിക്കാന് പാടുള്ളൂവെന്നും മമത പറഞ്ഞു.\nmamata banerjee citizenship amendment act citizenship amendment bill പൗരത്വം\nWill pass resolution against CAA in Assembly, says Mamata Banerjee\nStory first published: Monday, January 20, 2020, 18:11 [IST]


സ്പ്രിംഗ്‌ളര് വിവാദത്തില് സര്‍ക്കാര് നിയമിച്ച അന്വേഷണ റിപ്പോര്‍ട്ട് വായിക്കുന്നത് നന്നാവും: വിഡി സതീഷന് - Media Mangalam\nസ്പ്രിംഗ്‌ളര് വിവാദത്തില് സര്‍ക്കാര് നിയമിച്ച അന്വേഷണ റിപ്പോര്‍ട്ട് വായിക്കുന്നത് നന്നാവും: വിഡി സതീഷന്\nMMNetwork Thiruvananthapuram October 22, 2020\nതിരുവനന്തപുരം:സ്പ്രിംഗ്‌ളര് വിവാദം വന്നപ്പോള് പ്രതിപക്ഷ നേതാവിനെയും ഞങ്ങളെയും പരിഹസിച്ചവര് സര്‍ക്കാര് നിയമിച്ച അന്വേഷണ കമ്മറ്റിയുടെ റിപ്പോര്‍ട്ട് ഒന്ന് വായിച്ചു നോക്കുന്നത് നന്നായിരിക്കുമെന്ന് കോണ്‍ഗ്രസ് നേതാവ് വി.ഡി സതീശന്. പ്രതിപക്ഷം പറഞ്ഞതെല്ലാം റിപ്പോര്‍ട്ട് ശരിവെക്കുന്നുവെന്ന് അദ്ദേഹം പറഞ്ഞു.\nറിപ്പോര്‍ട്ടിലെ പരാമര്‍ശങ്ങള് അക്കമിട്ട് നിരത്തുന്നുണ്ട് വി.ഡി സതീശന്. എന്നിട്ട് ഇതെല്ലാം ചെയ്തത് ശിവശങ്കറാണെന്ന് റിപ്പോര്‍ട്ട് പറയുന്നുവെന്നും അപ്പോള് ഈ നാല് വര്‍ഷം കേരളം കണ്ടത് ശിവശങ്കര് ഭരണമായിരുന്നുവെന്നും അദ്ദേഹം ഫേസ്ബുക്കില് കുറിച്ചു.\nവി.ഡി സതീശന്റെ ഫേസ്ബുക്ക് കുറിപ്പിന്റെ പൂര്‍ണരൂപം:\nസ്പ്രിംഗ്‌ളര് വിവാദം വന്നപ്പോള് പ്രതിപക്ഷ നേതാവിനെയും ഞങ്ങളെയും പരിഹസിച്ചവര് സര്‍ക്കാര് നിയമിച്ച അന്വേഷണ കമ്മറ്റിയുടെ റിപ്പോര്‍ട്ട് ഒന്ന് വായിച്ചു നോക്കുന്നത് നന്നായിരിക്കും. പ്രതിപക്ഷം പറഞ്ഞതെല്ലാം റിപ്പോര്‍ട്ട് ശരിവയ്ക്കുന്നു. 1.നടപടിക്രമങ്ങള് പാലിച്ചില്ല. 2.തദ്ദേശസ്വയംഭരണ വകുപ്പ്, ആരോഗ്യ വകുപ്പ് മന്ത്രിമാരും ഉദ്യോഗസ്ഥരും ഫയല് കണ്ടില്ല. 3.നിയമവകുപ്പിന്റെ പരിശോധന നടന്നില്ല. 4.ധനകാര്യ പരിശോധനയും നടന്നില്ല. 5.ഡാറ്റാ സുരക്ഷിതത്വം ഉറപ്പുവരുത്തിയില്ല. 6.വിദേശകമ്പനിയുമായി കരാറിലേര്‍പ്പെടുമ്പോള് വേണ്ട നടപടിക്രമങ്ങള് പാലിച്ചില്ല.\nസ്പ്രിംഗ്‌ളര് വന്നില്ലെങ്കില് കേരളത്തിന് കോവിഡിനെ പ്രതിരോധിക്കാന് കഴിയില്ലെന്നായിരുന്നു മുഖ്യമന്ത്രിയുടെയും സര്‍ക്കാരിന്റെയും വാദം. കമ്മറ്റി വേറൊന്നു കൂടിപറയുന്നു, എല്ലാം ചെയ്തത് ശിവശങ്കര് മാത്രമായിരുന്നുവെന്ന്\nഅപ്പോള് കഴിഞ്ഞ നാലുവര്‍ഷക്കാലം കേരളം കണ്ടത് ശിവശങ്കര് ഭരണമായിരുന്നു എന്ന് സാരം.\nSprinklr V. D. Satheesan\nരാഷ്ട്രീയം നോക്കി കേസെടുക്കുന്ന രീതി ഈ സര്‍ക്കാറിനില്ല :മുഖ്യമന്ത്രി\nബിഹാര് കോണ്‍ഗ്രസ് ആസ്ഥാനത്ത് ആദായ നികുതി വകുപ്പ് റെയ്ഡ്


അഭിനേത്രിയിൽ നിന്നും സംവിധായികയിലേക്ക് ചുവടുവയ്ക്കാനൊരുങ്ങി ലെന -\nHome Entertainment അഭിനേത്രിയിൽ നിന്നും സംവിധായികയിലേക്ക് ചുവടുവയ്ക്കാനൊരുങ്ങി ലെന\nസംവിധാനത്തിൽ അരങ്ങേറ്റം കുറിക്കാൻ ഒരുങ്ങുകയാണ് നടി ലെന. സംവിധാന മോഹം വളരെക്കാലമായി മനസിൽ കൊണ്ടുനടക്കുന്ന ലെന, സിനിമയുടെ ഔദ്യോഗിക പ്രഖ്യാപനം ഉടനുണ്ടാകുമെന്നാണ് അറിയിച്ചിരിക്കുന്നത്. സിനിമയ്ക്കായി ചെറിയ മുന്നൊരുക്കങ്ങൾ നടത്തിയതായും, ഇത്രയും വർഷത്തെ സിനിമാ പരിചയം സഹായകമാകുമെന്നുമാണ് ലെന വ്യക്തമാക്കുന്നത്.\nതിരക്കഥയുടെ ഫസ്റ്റ് ഡ്രാഫ്റ്റ് പൂർത്തിയായി കഴിഞ്ഞാൽ മറ്റൊരാളെക്കൊണ്ട് എഴുതിക്കാനാണ് താരം ഉദ്ദേശിക്കുന്നത്. അതേസമയം, എഴുത്ത് കുഴപ്പമില്ലെന്ന് തോന്നിയാൽ തിരക്കഥ സ്വയമെഴുതാനും സാധ്യത ഉണ്ടെന്ന് ലെന പറയുന്നു. അടുത്ത വർഷത്തോടെ ഷൂട്ടിംഗ് ആരംഭിക്കാനാണ് പദ്ധതി.\nജയരാജ് സംവിധാനം ചെയ്ത സ്നേഹം എന്ന സിനിമയിലൂടെയാണ് ലെന അഭിനയരംഗത്തേക്ക് എത്തുന്നത്. സിനിമ മേഖലയിൽ 22 വർഷം പൂർത്തിയാക്കിയ ലെന ബോൾഡ് കഥാപാത്രങ്ങളിലൂടെയാണ് ശ്രദ്ധ നേടിയത്. അഭിനയത്തിന് പുറമെ സമൂഹമാധ്യമങ്ങളിലും സജീവമായ ലെന, യാത്രകളെയും ഏറെ ഇഷ്ടപ്പെടുന്ന ആളാണ്.\nRead More: കറുപ്പാണ് കരുത്തും സൗന്ദര്യവും- നിറത്തിന്റെ പേരിലുണ്ടായ വിവേചനങ്ങൾ വിജയമാക്കിയ പെൺകുട്ടിയുടെ അനുഭവക്കുറിപ്പ്\nലെനയുടെ റിലീസ് ചെയ്യാനുള്ള ചിത്രങ്ങളിൽ ഒന്നാണ് ‘ആർട്ടിക്കിൾ 21’. ചിത്രത്തിൽ താമര എന്ന തമിഴ് സ്ത്രീയെയാണ് അവതരിപ്പിക്കുന്നത്. മറ്റൊന്ന്, ആരാധകർ ആകാംക്ഷയോടെ കാത്തിരിക്കുന്ന ‘ബിലാൽ’ എന്ന മമ്മൂട്ടി ചിത്രമാണ്. മാർച്ചിൽ ഷൂട്ടിംഗ് ആരംഭിക്കാനിരിക്കെ ലോക്ക് ഡൗൺ പ്രതിസന്ധി കാരണം നീണ്ടുപോകുകയായിരുന്നു. പ്രേക്ഷകരെ പോലെ ലെനയും ബിലാലിനായുള്ള കാത്തിരിപ്പിലാണ്.


ധോല-സാദിയ പാലം ഉദ്ഘാടനത്തിന് തയ്യാറെടുക്കുന്നു; പ്രത്യേകതകള് കേട്ടാല് ഞെട്ടും!! വമ്പന് നീളം... | India's Longest Bridge In Final Stages Of Construction: 10 Points - Malayalam Oneindia\n46 min ago സോണിയക്ക് പുകഴ്ത്തല്, ബിജെപി മുഖ്യമന്ത്രിമാര്‍ക്ക് വിമര്‍ശനം, ഗഡ്കരിയുടെ പറഞ്ഞത് ഇങ്ങനെ\nധോല-സാദിയ പാലം ഉദ്ഘാടനത്തിന് തയ്യാറെടുക്കുന്നു; പ്രത്യേകതകള് കേട്ടാല് ഞെട്ടും!! വമ്പന് നീളം...\nUpdated: Sat, Apr 15, 2017, 16:37 [IST]\nഗുവാഹത്തി: ഇന്ത്യയില് ഏറ്റവും നീളം കൂടിയ തുരങ്കം നിര്‍മ്മിച്ചതിനു പിന്നാലെ, ഏറ്റവും നീളം കൂടി പാലവും വരുന്നു. ഇന്ത്യയിലെ ഏറ്റവും നീളം കൂടിയ പാലമാണ് ധോല-സാദിയ നദിക്ക് കുറുകെ നിര്‍മ്മിച്ചിരിക്കുന്നത്. ഉദ്ഘാടനത്തിന്റെ തീയ്യതി ഇതുവരെ തീരുമാനിച്ചിട്ടില്ല. പാലം തുറയ്ക്കുന്നതോടെ അസമില് നിന്ന് അരുണാചലിലേക്കുള്ള യാത്രാസമയം നാല് മണിക്കൂര് കുറഞ്ഞു കിട്ടും.\nബ്രഹ്മപുത്ര പോഷക നദിക്ക് കുറുകെയാണ് പാലം നിര്‍മ്മിച്ചിരിക്കുന്നത്. 9.15 കിലോമീറ്റര് ആണ് ധോല-സാദിയ പാലത്തിന്റെ നീളം. 2011ല് കോണ്‍ഗ്രസ് സര്‍ക്കാരിന്റെ കാലത്താണ് പാലംത്തിന്റെ നിര്‍മ്മാണ പ്രവര്‍ത്തനം തുടങ്ങിയത്. പാലം വരുന്നത് സൈന്യത്തിന് ഏറെ ഗുണകരമാണ്. ചൈനയുമായി അതിര്‍ത്തി പങ്കിടുന്ന അരുണാചല് പ്രദേശത്തേക്ക് എളുപ്പത്തിലും വേഗത്തിലും സൈന്യത്തിന് എത്താന് കഴിയും.\nനിലവില് മുംബൈ കടലിന് മുകളിലൂടെയുള്ള ബാന്ദ്ര-വോര്‍ലി പാലമാണ് ഏറ്റവും നീളം കൂടിയത്. ഇതിനേക്കാള് 30 ശതമാനം വലുതാണ് ധോല-സാദിയ പാലം.\nഅസമിന്റെ തലസ്ഥാനമായ ഗുവാഹത്തിയില് നിന്നും 54ം കിലോമീറ്റര് അകലെയുള്ള സാദിയയിലാണ് പാലത്തിന്റഎ തുടക്കം. അരുണാചല് പ്രദേശിന്റെ തലസ്ഥാനമായ ഇറ്റാനഗറില് നിന്നും 300 കിലോമീറ്റര് അകലെയുള്ള ധോലയിലാണ് പാലം അവസാനിക്കുന്നത്.\nബ്രഹ്മപുത്രയുടെ പോഷകനദിയായ ലോഹിത് നദിക്ക് കുറുകെയാണ് ധോല-സോദിയ പാലം നിര്‍മ്മിച്ചിരിക്കുന്നത്.\nപാലം തുറക്കുന്നതോടെ അസം, അരുണാചല്‍പ്രദേശ് സംസ്ഥാനങ്ങളിലേക്കുള്ള യാത്രാസമയത്തില് നാല് മണിക്കൂര് കുറവുണ്ടാകും.\nപാലം വരുന്നതോടെ സൈന്യത്തിനും ഏറെ ഗുണകരമാകും. ചൈനയുമായി അതിര്‍ത്തി പങ്കിടുന്ന അരുണാചല് പ്രദേശിലേക്ക് എളുപ്പത്തിലും വേഗത്തിലും എത്താന് സൈന്യത്തില് കഴിയും.\nടാങ്കുകള്‍ക്ക് സഞ്ചരിക്കാന് പാകത്തിനാണ് പാലത്തിന്റെ നിര്‍മ്മാണം പൂര്‍ത്തീകരിച്ചിരിക്കുന്നത്.\nസൈന്യം അരുണാചലിലേക്ക് പോകുന്ന ടിന്‍സുകിയ വഴി ടാങ്കുകള്‍ക്ക് പോകാന് തക്ക ബലമുള്ള പാലങഅങള് ഈ പ്രദേശ് വേറെ ഇല്ല.\nഅതിര്‍ത്തി സംസ്ഥാനങ്ങളുമായുള്ള റോഡ് ബന്ധം വികസിപ്പിക്കുന്നതിന്റെ ഭാഗമായി 2015ല് കേന്ഗ്രസര്‍ക്കാര് 15,000 കോടി രൂപയുടെ പാക്കേജ് പ്രഖ്യാപിച്ചിരുന്നു. ധോല-സാദിയ പാലവും ഈ പാക്കേജില്‍പെടുന്നു.\n“ആരോട് പറയാൻ ആര് കേൾക്കാൻ”.. ഇനിയുമൊരു സ്വാതന്ത്ര സമരം നടത്തേണ്ടി വരും, രൂക്ഷവിമർശനവുമായി അരുൺ ഗോപി\nbridge india border government narendra modi bjp പാലം ഇന്ത്യ അതിര്‍ത്തി സര്‍ക്കാര് നരേന്ദ്ര മോദി ബിജെപി\nIndia's longest bridge, over nine kilometres long, is likely to be inauguratedayear from now in Assam by Prime Minister Narendra Modi. An invite was presented to him this week by Chief Minister Sarbananda Sonowal. The BJP won Assam from the Congress last year, becoming the first of the eight northeastern states to be controlled by the party.


ദൈവത്തിൽ സന്തോഷിക്കുന്ന രണ്ടു സ്ത്രീകൾ - print - വത്തിക്കാന് ന്യൂസ്\nബുക്കാറെസ്റ്റിലെ വി. യൗസേപ്പിതാവിന്‍റെ നാമത്തിലുള്ള കത്തോലിക്കാ കത്തീഡ്രലിൽ മാതാവി ന്‍റെ സന്ദർശന തിരുന്നാൾ ദിനത്തിൽ അർപ്പിക്കപ്പെട്ട ദിവ്യബലിയര്‍പ്പണ വേളയില്... (Vatican Media)\nദൈവത്തിൽ സന്തോഷിക്കുന്ന രണ്ടു സ്ത്രീകൾ\nബുക്കാറെസ്റ്റിലെ വി. യൗസേപ്പിതാവിന്‍റെ നാമത്തിലുള്ള കത്തോലിക്കാ കത്തീഡ്രലിൽ മാതാവി ന്‍റെ സന്ദർശന തിരുന്നാൾ ദിനത്തിൽ അർപ്പിക്കപ്പെട്ട ദിവ്യബലിമധ്യേ ഫ്രാൻസിസ് പാപ്പാ നടത്തിയ വചന പ്രഘോഷണം.\nസന്തോഷവും സ്തുതിപ്പുമായി പരസ്പരം കണ്ടുമുട്ടി ആശ്ലേഷിക്കുന്ന രണ്ടുസ്ത്രീകളായ മറിയത്തെയും, എലിസബത്തെയും നമ്മൾ സുവിശേഷത്തിൽ കാണുന്നു. എലിസബെത്തിന്‍റെ ഉദരത്തിൽ സന്തോഷത്താൽ കുഞ്ഞു കുതിച്ചുചാടി. തന്‍റെ സഹോദരിയുടെ മകളായ മറിയത്തെ അവളുടെ വിശ്വാസത്തെപ്രതി എലിസബെത്ത് അനുഗ്രഹിക്കുന്നു. എളിയവളായ തനിക്കു കർത്താവ് ചെയ്ത വൻകാര്യങ്ങളെക്കുറിച്ച് മറിയം സ്തോത്രഗീതം ആലപിക്കുന്നു. അത് സ്വരം നഷ്ടപ്പെട്ടു പാടാൻ കഴിയാത്തവർക്കായി ആലപിക്കപ്പെട്ട പ്രത്യാശയുടെ ഒരു മഹാകാവ്യമാണ്.\nഅമൂല്യമായ മൂന്ന് ധ്യാനവിഷയങ്ങള്\nഎന്നീ ധ്യാനത്തിനായുള്ള അമൂല്യമായ ഘടകങ്ങളെ ഈ ആദ്യ ശിഷ്യയിൽ കാണാം.\nനസ്രത്തിൽ നിന്ന് സഖറിയായുടെയും, എലിസബത്തിന്‍റെയും വീട്ടിലേക്കുള്ളയാത്ര, സുവിശേഷങ്ങൾ വിവരിക്കുന്ന മറിയത്തിന്‍റെ അനേകം യാത്രകളിൽ ആദ്യത്തേതായിരുന്നു. ഗലീലിയയിൽ നിന്ന് യേശു പിറന്ന ബെദ്ലേഹേമിലേക്കും, ഹേറോദേസിൽ നിന്ന് കുഞ്ഞിനെ രക്ഷിക്കാൻ ഈജിപ്തിലേക്കും, പെസഹാത്തിരുന്നാളിനായി ജെറുസലേമിലേക്കും, യേശുവിനെ അനുഗമിച്ചു കാൽവരിയിലേക്കും അവൾ യാത്രയായി. ഈ യാത്രകളൊന്നും എളുപ്പമായിരുന്നില്ല. ധൈര്യവും, ക്ഷമയും എപ്പോഴുമാവശ്യമുള്ളതായിരുന്നു. ജീവിതായാത്രകൾ എത്ര ബുദ്ധിമുട്ടേറിയതാണെന്നും,ക്ഷീണിപ്പിക്കുന്നതാണെന്നും മറിയത്തിനറിയാം. അതിനാൽ അവൾ നമ്മുടെ പ്രയാസങ്ങളിൽ നമുക്ക് സഹായഹസ്തം നീട്ടും. ജീവിതത്തിന്‍റെ കുഞ്ഞുകുഞ്ഞു കാര്യങ്ങളിലാണ് സ്നേഹം വളരുന്നതെന്ന് നല്ല അമ്മയായ അവൾക്കറിയാം. ആ അമ്മയുടെ സ്നേഹമാണ് പുൽക്കൂടിനെ യേശുവിന്‍റെ കുടുംബമാക്കിയത്. മറിയത്തെ ധ്യാനിക്കുമ്പോൾ നമുക്ക് തങ്ങളുടെ പരിത്യാഗത്താൽ വര്‍ത്തമാനത്തിനും, നാളകളുടെ സ്വപ്നങ്ങൾക്കും വഴിതെളിച്ച ഈ നാട്ടിലെ അനേകം സ്ത്രീകളെയും, അമ്മമാരെയും, അമ്മുമ്മമാരെയും ഓർക്കാം. മറിയത്തിന്‍റെയും, എല്ലാ അമ്മമാരുടെയും മുഖത്തേക്ക് നോക്കി നമ്മൾ പ്രത്യാശയുടെ അവബോധത്തിൽ വളരുകയും അനുഭവിക്കുകയും ചെയ്യുന്നു. നമ്മുടെ ജനങ്ങൾക്ക് ഒരുപാട് പ്രത്യാശിക്കാനിടമുണ്ട്, കാരണം മറിയം തന്‍റെ യാത്ര ഇന്നും തുടരുകയാണ്. അവളോടൊപ്പം ഒരുമിച്ച് യാത്രചെയ്യാൻ നമ്മെ ക്ഷണിക്കുകയും ചെയ്യുന്നു.\nമറിയം എലിസബത്തിനെ കണ്ടുമുട്ടുന്നു. പ്രായത്തിൽ മുന്നിലാണെങ്കിലും എലിസബത്ത് പരിശുദ്ധാത്മാവിനാൽ നിറഞ്ഞു സുവിശേഷഭാഗ്യങ്ങളെ ഓർമ്മിപ്പിക്കുന്ന വാക്കുകളാൽ ഭാവിയെ പ്രവചിക്കുന്നവളാകുന്നു. ഇളയവൾ മൂത്തവളെ അവളുടെ വേരുകൾ തേടി കാണാനെത്തുമ്പോൾ മൂത്തവൾ പുനർജനിച്ച് ഇളയവളുടെ ഭാവി പ്രവചിക്കുന്നു. ഇവിടെ മുതിർന്നവരും, ചെറുപ്പക്കാരും തമ്മിലുള്ള കണ്ടുമുട്ടലിൽ ആലിംഗനബദ്ധരായി രണ്ടുകൂട്ടരുടെയും നന്മകൾ ഉണർത്തുന്നു. ഇതാണ് ആരെയും തള്ളിക്കളയാതെ കർത്താവിന്‍റെ മുഖം വെളിപ്പെടാൻ എല്ലാവരും ആവശ്യമാണെന്ന സമാഗമ സംസ്കാരത്തിന്‍റെ അത്ഭുതം. ഭയലേശമില്ലാതെ ഒന്നിച്ച് സഞ്ചരിക്കാൻ ഒരുങ്ങുമ്പോൾ ദൈവം പ്രത്യക്ഷപ്പെട്ടു അത്ഭുതങ്ങൾ പ്രവർത്തിക്കും. പരിശുദ്ധാത്മാവ് നമ്മിൽ നിന്ന് പുറത്തേക്കിറങ്ങാൻ പ്രചോദിപ്പിക്കുന്നു. മനുഷ്യരണിയുന്ന വേഷങ്ങൾക്കപ്പുറം കാണാനും, മറ്റുള്ളവരെക്കുറിച്ച് നന്മ പറയാനും, അവരെ അനുഗ്രഹിക്കാനും പരിശുദ്ധാത്മാവ് നമ്മെ പഠിപ്പിക്കുന്നു. ഇത് കിടപ്പാടമില്ലാത്ത, അപ്പമില്ലാത്തവരെ സ്വീകരിക്കുന്ന അഭയം നൽകുന്ന സൗഹൃദത്തിന്‍റെ ചൂടുള്ള ഒരു സമൂഹത്തെക്കുറിച്ച് പറയുമ്പോള് വ്യക്തമാകുന്ന യാതാര്‍ത്ഥ്യമാണ്. ഇതാണ് സമാഗമസംസ്കാരം. ഇതാണ് ക്രിസ്ത്യാനികളായ നമ്മൾ അനുഭവിക്കുന്നതും, നമ്മെ അന്വേഷിച്ച്, സംരക്ഷിച്ച് ഒന്നിപ്പിക്കുന്ന അമ്മയായ സഭയുടെ അത്ഭുതമെന്നത്. ആരാധനാസ്ഥലങ്ങളിൽ വിവിധ റീത്തിലുള്ളവർ കണ്ടുമുട്ടുമ്പോൾ ദൈവത്തെ സ്തുതിക്കാനായി ഒന്നിച്ചുവരുമ്പോൾ വലിയകാര്യങ്ങൾ സംഭവിക്കുന്നു. വിശ്വസിക്കുന്നവർ ഭാഗ്യവാൻമാർ. ദൈവം എവിടെയാണ് വസിക്കാനാഗ്രഹിക്കുന്നതെന്നു എലിസബത്തിനെ കാണാനുള്ള മറിയത്തിന്‍റ യാത്ര ഓർമ്മിപ്പിക്കുന്നു; ദൈവം വസിക്കുന്നത് അവന്‍റെ ജനത്തിന്‍റെ മദ്ധ്യത്തിലാണ്. അവിടെ നമ്മുടെയിടയിൽ ശക്തനായ രക്ഷകനായി നമ്മെ കാത്തിരിക്കുന്ന ദൈവമാണ് ക്രിസ്ത്യാനിയുടെ രഹസ്യം. ഈ ഉറപ്പു മറിയത്തെപ്പോലെ സന്തോഷത്താൽ പാടാൻ നമ്മെ ശക്തരാക്കുന്നു.\nമറിയം ആനന്ദിക്കുന്നു. കാരണം അവളുടെ ഉദരത്തിൽ വഹിക്കുന്നത് ഇമ്മാനുവൽ, "ദൈവം നമ്മോടുകൂടെ" യാണ്. ക്രിസ്തീയ ജീവിതം പരിശുദ്ധാത്മാവിലുള്ള സന്തോഷമാണ്(Gaudete et Exsultate122 ) സന്തോഷമില്ലാതെയായാല് നമ്മൾ ദുഖങ്ങൾക്കടിമകളായി നിഷ്ക്രിയരാകും. വിശ്വാസം ആടിത്തുടങ്ങും. സംശയത്തിലും, നമ്മിൽത്തന്നെ ഉൾവലിഞ്ഞും ജീവിക്കുമ്പോൾ നമ്മൾ വിശ്വാസത്തെ നിഷേധിക്കുകയാണ്.നമുക്ക് വേണ്ടി വൻകാര്യങ്ങൾ ചെയ്യുന്ന ദൈവത്തിന്‍റെ മക്കളാണ് നമ്മളെന്നു മറന്നു നമ്മുടെ തന്നെ പ്രശ്നങ്ങളിലേക്ക് നമ്മൾ ചുരുങ്ങുന്നു. ഇവിടെ മറിയം നമുക്ക് തുണയായി വരും. കാരണം, കുറവുകളെ കാണിക്കാതെ അവൾ എല്ലാം വലുതാക്കി ദൈവത്തിന്‍റെ സ്തുതികൾ പാടി, ദൈവത്തിന്‍റെ മഹത്വം വർണ്ണിക്കും.\nനമ്മുടെ സന്തോഷത്തിന്‍റെ പൊരുൾ നമ്മൾ ഇവിടെ കണ്ടെത്തുന്നു. മറിയം, അവളുടെ പ്രശ്നങ്ങൾക്കുമുന്നിലും എളിമയോടെ ദൈവത്തിന്‍റെ മഹത്വത്തിൽ നിന്നാരംഭിച്ച്, എല്ലാത്തിന്‍റെയും നാഥനായ കർത്താവിൽ അവളെത്തന്നെ ഭരമേല്പിച്ചപ്പോൾ അവൾ സന്തോഷത്താൽ നിറഞ്ഞു. നമ്മുടെ ഹൃദയം ദൈവത്തിനും, സഹോദരീസഹോദരർക്കും തുറന്നുകൊടുത്താൽ ദൈവത്തിനു ഇപ്പോഴും അത്ഭുതങ്ങൾ പ്രവർത്തിക്കാൻ കഴിയും. ഈ നാട്ടിലെ വിശ്വാസ സാക്ഷികളെക്കുറിച്ച് നമുക്ക് ചിന്തിക്കാം, പീഡനങ്ങളുടെ നടുവിലും ദൈവത്തിൽ ശരണം വച്ച എളിയവരായിരുന്നവർ. നമുക്ക് പാതകാട്ടിയ അവർക്കു ഞാൻ നന്ദിയർപ്പിക്കുന്നു. അവരുടെ കണ്ണീർ വെറുതെയായില്ല.\nപ്രിയ സഹോദരീ സഹോദരൻമാരെ, മറിയം യാത്ര ചെയ്യുന്നു,കണ്ടുമുട്ടുന്നു, സന്തോഷിക്കുന്നു. കാരണം അവൾ അവളെക്കാൾ വലിയ ഒന്നിനെ വഹിക്കുന്നു: ഒരു അനുഗ്രഹ വാഹകയാണവൾ. അവളെപ്പോലെ നമുക്കും ഭയമില്ലാതെ റൊമേനിയായ്ക്കാവശ്യമായ ഒരനുഗ്രഹമായി മാറാം. നിങ്ങൾ ഓരോരുത്തരും അനാസ്ഥയെയും, വിഭാഗീഗതയേയും മാറ്റുന്ന കർത്താവിന്‍റെ കരുണയെ ആലപിക്കുന്ന ഒരു ലോകമാക്കി ഈ നാടിനെ മാറ്റുന്ന ഒരു സമാഗമ സംസ്കാരത്തിന്‍റെ വക്താക്കളായി മാറട്ടെ!\n01 June 2019, 15:56


പാണ്ഡ്യ- രാഹുല് വിവാദം; നിര്‍ണായക ചുവടുവെപ്പുമായി ബിസിസിഐ\nസ്‌ത്രീ വിരുദ്ധ പരാമര്‍ശങ്ങളില് പാണ്ഡ്യയും രാഹുലും വിലക്ക് നേരിടുമ്പോള് മാറ്റത്തിനൊരുങ്ങി ബിസിസിഐ. എല്ലാ താരങ്ങള്‍ക്കും കൗണ്‍സിലിംഗ് നല്‍കാനാണ് പദ്ധതി.\nMumbai, First Published Jan 21, 2019, 10:30 PM IST\nമുംബൈ: ഹര്‍ദിക് പാണ്ഡ്യ- കെ എല് രാഹുല് വിവാദത്തിന് പിന്നാലെ വമ്പന് പരിഷ്‌കാരം നടപ്പാക്കാനൊരുങ്ങി ബിസിസിഐ. എല്ലാ താരങ്ങള്‍ക്കും കൗണ്‍സിലിംഗ് നല്‍കുന്ന കാര്യം പരിഗണനയിലെന്ന് ബിസിസിഐ ഉന്നതന് വ്യക്തമാക്കി.\nസീനിയര് ടീമിന് പുറമെ, ഇന്ത്യ എ ടീം, അണ്ടര് 19 ടീമുകളിലെ താരങ്ങള്‍ക്ക് നാഷണല് ക്രിക്കറ്റ് അക്കാദമിയില് പെരുമാറ്റ കൗണ്‍സിലിംഗ് നടത്തും. പ്രൊഫഷണല് സ്‌പോര്‍ട്‌സ് താരങ്ങളുടെ ജീവിതത്തിന്‍റെ എല്ലാ തലങ്ങളും ഇതില് വിഷയമാകും. ജെന്‍റര് സെന്‍സിറ്റിവിറ്റിയെ കുറിച്ചും താരങ്ങള്‍ക്ക് കൗണ്‍സിലിംഗ് നല്‍കുമെന്നും ബിസിസിഐ ഒഫീഷ്യലിനെ ഉദ്ധരിച്ച് പി ടി ഐ റിപ്പോര്‍ട്ട് ചെയ്തു.\nസെന്‍ട്രല് കോണ്‍ട്രാക്റ്റ് നിലനില്‍ക്കുന്നതിനാല് സസ്‌പെന്‍ഷന് നേരിടുന്ന പാണ്ഡ്യയും രാഹുലും ഇതില് പങ്കെടുക്കേണ്ടിവരുമെന്നും ബിസിസിഐ ഒഫീഷ്യല് വ്യക്തമാക്കി. എന്നാല് താരങ്ങള്‍ക്ക് പ്രത്യേകം കൗണ്‍സിലിംഗ് ഉണ്ടായിരിക്കില്ല. ഇന്ത്യന് ടീമിനൊപ്പമായിരിക്കും ഇവര്‍ക്കുള്ള കൗണ്‍സിലിംഗ്. ഒരു ടെലിവിഷന് ചാറ്റ് ഷോയില് സ്ത്രീവിരുദ്ധ പരാമര്‍ശങ്ങള് നടത്തിയതിന് സസ്‌പെന്‍ഷന് നേരിടുകയാണ് പാണ്ഡ്യയും രാഹുലും.\nLast Updated Jan 21, 2019, 10:32 PM IST\ncounselling for Indian cricket players\nപാണ്ഡ്യക്കും രാഹുലിനും ആശ്വാസവാര്‍ത്ത; സസ്‌പെന്‍ഷന് പിന്‍വലിച്ചു\nപിന്തുണയില്ല; പാണ്ഡ്യയേയും രാഹുലിനേയും തള്ളി വിരാട് കോലി


അവരെ ടീമിലെടുക്കരുത്, പാകിസ്ഥാനെതിരായ മത്സരത്തിന് മുൻപേ ഇന്ത്യയ്ക്ക് നിർദ്ദേശം നൽകി ആകാശ് ചോപ്ര - Crickerala\nഅവരെ ടീമിലെടുക്കരുത്, പാകിസ്ഥാനെതിരായ മത്സരത്തിന് മുൻപേ ഇന്ത്യയ്ക്ക് നിർദ്ദേശം നൽകി ആകാശ് ചോപ്ര\nBy Crickerala Staff\t On Oct 19, 2021\nഐസിസി ടി20 ലോകകപ്പിൽ പാകിസ്ഥാനെതിരായ ആദ്യ മത്സരത്തിന് മുൻപേ ഇന്ത്യൻ ടീമിന് നിർദ്ദേശവുമായി മുൻ താരം ആകാശ് ചോപ്ര. ഫാസ്റ്റ് ബൗളർ ഭുവനേശ്വർ കുമാറിനെ പാകിസ്ഥാനെതിരായ മത്സരത്തിൽ കളിപ്പിക്കരുതെന്ന് നിർദ്ദേശിച്ച ആകാശ് ചോപ്ര പകരം കളിപ്പിക്കേണ്ട താരത്തെയും നിർദ്ദേശിച്ചു. ലോകകപ്പിന് മുന്നോടിയായി നടന്ന ഇംഗ്ലണ്ടിനെതിരായ സന്നാഹ മത്സരത്തിൽ മോശം പ്രകടനമായിരുന്നു ഭുവനേശ്വർ കുമാർ കാഴ്ച്ചവെച്ചത്.\nസന്നാഹ മത്സരത്തിൽ നാലോവറിൽ 54 റൺസ് വഴങ്ങിയ ഭുവനേശ്വർ കുമാറിന് വിക്കറ്റൊന്നും നേടാൻ സാധിച്ചിരുന്നില്ല. ഭുവനേശ്വർ കുമാറിനൊപ്പം നാലോവറിൽ 43 റൺസ് വഴങ്ങിയ സ്പിന്നർ രാഹുൽ ചഹാറിനും മികവ് പുറത്തെടുക്കാൻ സാധിച്ചിരുന്നില്ല. ഐ പി എല്ലിൽ രണ്ടാം പകുതിയിലും രാഹുൽ ചഹാർ മോശം പ്രകടനമാണ് പുറത്തെടുത്തത്.\n” ഭുവനേശ്വർ കുമാർ വളരെയധികം റൺസ് വഴങ്ങി, അവൻ തന്റെ തനതായ മികവ് പുറത്തെടുക്കുന്നില്ല. അവന് ഒരുപാട് എക്സ്പീരിയൻസുണ്ട്, എന്നാൽ പാകിസ്ഥാനെതിരായ മത്സരത്തിൽ പ്ലേയിങ് ഇലവനിൽ അവനെ ഉൾപ്പെടുത്തണമെന്ന് എനിക്ക് തോന്നുന്നില്ല. ഞാൻ ഷാർദുൽ താക്കൂറിനെ പറ്റിയാണ് ചിന്തിക്കുന്നത്. ” ആകാശ് ചോപ്ര പറഞ്ഞു.\nസന്നാഹ മത്സരത്തിലെ രാഹുൽ ചഹാറിന്റെ മോശം പ്രകടനം വരുൺ ചക്രവർത്തിയ്ക്ക് വഴിതുറക്കുമെന്നും ഓസ്‌ട്രേലിയക്കെതിരായ സന്നാഹ മത്സരത്തിലും പാകിസ്ഥാനെതിരായ ആദ്യ മത്സരത്തിലും വരുൺ ചക്രവർത്തിയെ കളിപ്പിക്കണമെന്നും ആകാശ് ചോപ്ര നിർദ്ദേശിച്ചു.\n” രാഹുൽ ചഹാറും റൺസ് വഴങ്ങി, അതുകൊണ്ട് തന്നെ അടുത്ത മത്സരത്തിലും പാകിസ്ഥാനെതിരെയും വരുൺ ചക്രവർത്തി കളിച്ചേക്കുമെന്നാണ് ഞാൻ കരുതുന്നത്. അശ്വിൻ നന്നായി ബൗൾ ചെയ്തു. ആദ്യ രണ്ട് ഓവറിൽ അവൻ ഓഫ് സ്പിൻ എറിയുകയും ചെയ്തു. എന്നാൽ മൂന്നാം സ്പിന്നറായി മാത്രമേ അവൻ കളിക്കുന്നത് കാണാനാകൂ. ” ആകാശ് ചോപ്ര കൂട്ടിച്ചേർത്തു.


Actress Attack Case | ദിലീപിന്റെ ഹര്‍ജി എതിര്‍ത്ത് ആക്രമിക്കപ്പെട്ട നടി; തുടരന്വേഷണം റദ്ദാക്കണമെന്ന ഹര്‍ജിയില് കക്ഷി ചേര്‍ക്കണം – News18 Malayalam\nActress Attack Case | ദിലീപിന്റെ ഹര്‍ജി എതിര്‍ത്ത് ആക്രമിക്കപ്പെട്ട നടി; തുടരന്വേഷണം റദ്ദാക്കണമെന്ന ഹര്‍ജിയില് കക്ഷി ചേര്‍ക്കണം\nകേസിന്റെ വിചാരണ നീട്ടിക്കൊണ്ടു പോകാനാണ് തുടരന്വേഷണം ആരംഭിച്ചതെന്ന വാദവുമായാണ് ദിലീപ് ഹൈക്കോടതിയില് തുടരന്വേഷണത്തെ എതിര്‍ത്ത് ദിലീപ് ഹര്‍ജി നല്‍കിയത്.\nLast Updated : February 15, 2022, 12:50 IST\nകൊച്ചി: നടിയെ ആക്രമിച്ച കേസിലെ(Actress Attack Case) തുടരന്വേഷണം റദ്ദാക്കണമെന്ന ദിലീപിന്റെ ഹര്‍ജിക്കെതിരേ ആക്രമിക്കപ്പെട്ട നടി. ഹര്‍ജിയില് കക്ഷിചേരാന് അനുവദിക്കണമെന്ന ആവശ്യവുമായി നടി ഹൈക്കോടതിയെ സമീപിച്ചു. ഹര്‍ജി നല്‍കാന് സമയം നല്‍കണമെന്ന് കോടതിയെ അറിയിച്ചു. തുടര്‍ന്ന് കേസ് പരിഗണിക്കുന്നത് തിങ്കളാഴ്ചത്തേക്ക് മാറ്റി.\nനടിയെ ആക്രമിച്ച കേസിന്റെ വിചാരണ നീട്ടിക്കൊണ്ടു പോകാനാണ് തുടരന്വേഷണം ആരംഭിച്ചതെന്ന വാദവുമായാണ് ദിലീപ് ഹൈക്കോടതിയില് തുടരന്വേഷണത്തെ എതിര്‍ത്ത് ദിലീപ് ഹര്‍ജി നല്‍കിയത്. എന്നാല് കേസിലെ ഒന്നാമത്തെ സാക്ഷിയും പരാതിക്കാരിയും നടിയാണ്. അതുകൊണ്ട് തന്നെ കേസുമായി ബന്ധപ്പെട്ട് ഒരു ഉത്തരവ് പാസാക്കുന്നതിന് മുന്‍പ് തെന്റെ ഭാഗം കൂടി കേള്‍ക്കാന് തയാറാകണമെന്ന് വ്യക്തമാക്കി കൊണ്ടാണ് നടി കോടതിയെ സമീപിച്ചത്.\nഅതേസമയം 2017ല് തന്നെ ആക്രമിച്ചതിന്റെ ദൃശ്യങ്ങള് കീഴ്ക്കോടതിയില് നിന്ന് ചോര്‍ന്നു എന്ന നടിയുടെ പരാതിയില് കേരള ഹൈക്കോടതിയുടെ വിജിലന്‍സ് വിഭാഗം അന്വേഷണം നടത്തും. തനിക്കെതിരായ പുതിയ കേസ് റദ്ദാക്കണമെന്ന് ആവശ്യപ്പെട്ട് നടന് ദിലീപ് കോടതിയെ സമീപിച്ച ശേഷമാണ് ഈ ആവശ്യം ഉന്നയിക്കപ്പെട്ടത്.\nചോര്‍ച്ചയില് ഗൗരവമായ ഉത്കണ്ഠ രേഖപ്പെടുത്തി ഫെബ്രുവരി 6ന് നടി ചീഫ് ജസ്റ്റിസിന് കത്തെഴുതുകയും ഇരയെന്ന നിലയില് തന്റെ സ്വകാര്യത ലംഘിക്കപ്പെട്ടുവെന്ന് ചൂണ്ടിക്കാട്ടുകയും ചെയ്തു. രാഷ്ട്രപതി, പ്രധാനമന്ത്രി, മുഖ്യമന്ത്രി പിണറായി വിജയന് എന്നിവര്‍ക്കും അവര് കത്തിന്റെ പകര്‍പ്പ് അയച്ചു.\nതനിക്ക് കടുത്ത അനീതിയാണ് നേരിടേണ്ടി വന്നതെന്നും, ദൃശ്യങ്ങള് ചോര്‍ന്നത് ശരിക്കും ഞെട്ടിക്കുന്നതാണെന്നും താരം കത്തില് പറഞ്ഞു. എറണാകുളത്തെ ജില്ലാ കോടതിയില് നിന്നാണ് ആക്രമണത്തിന്റെ ദൃശ്യങ്ങള് പുറത്തായതെന്ന് സംശയിക്കുന്നു. പിന്നീട് സംസ്ഥാന ഫോറന്‍സിക് വിഭാഗവും ചോര്‍ച്ച സ്ഥിരീകരിച്ചു.\nഹൈക്കോടതി വിജിലന്‍സ് ഡെപ്യൂട്ടി പോലീസ് സൂപ്രണ്ട് ഇതേക്കുറിച്ച് അന്വേഷിച്ച് എത്രയും വേഗം റിപ്പോര്‍ട്ട് നല്‍കും. നടിയുടെ പരാതിയിന്മേല് ഉചിതമായ നടപടിയെടുക്കാന് ചീഫ് ജസ്റ്റിസ് ഹൈക്കോടതിക്ക് നിര്‍ദ്ദേശം നല്‍കിയിട്ടുണ്ടെന്നും അദ്ദേഹം പറഞ്ഞു.\nFirst published: February 15, 2022, 12:46 IST


ബാലഭാസ്കറും യാത്രയാകുമ്പോൾ.... റോഡപകടങ്ങൾ കുറയ്ക്കാൻ കലാകാരന്മാർക്കും ചെയ്യാനേറെയുണ്ട്!!! കുറിപ്പ്.. | murali thummarumkudi facebook post about road accidents - Malayalam Oneindia\nPublished: October22018, 16:15 [IST]\nമലയാളികളുടെ പ്രിയപ്പെട്ട സംഗീത പ്രതിഭ വയലിനിസ്റ്റ് ബാലഭാസ്കറിന്റെ വിയോഗം പ്രിയപ്പെട്ടവർക്കുണ്ടാക്കിയ ആഘാതം ചെറുതല്ല. അച്ഛന്റെ മടിയിൽ കിടന്നുറങ്ങിയ മകളാണ് ആദ്യം യാത്രയായത്. രണ്ട് വയസുകാരിക്ക് കൂട്ടായി പിന്നാലെ മകളും. വാഹനാപകടം തട്ടിയെടുത്ത ജീവിതങ്ങൾ നിരവധിയാണ്. ഒരു വർഷത്തിൽ നാലായിരം മലയാളികളെയാണ് റോഡുകൾ കൊന്നൊടുക്കുന്നത്. ഈ സാഹചര്യത്തിൽ റോഡപകടങ്ങൾ കുറയ്ക്കാനുള്ള മാർഗങ്ങൾ മുന്നോട്ട് വയ്ക്കുകയാണ് യുഎന്നിലെ ദുരന്ത ലഘൂകരണ വിദഗ്ധൻ മുരളി തുമ്മാരുകുടി.\nരാവിലെ രണ്ടു മണിക്ക് തിരുവനന്തപുരത്ത് എത്തി. ഫോൺ തുറന്നപ്പോൾ ആദ്യം കാണുന്നത് ബാലഭാസ്കറിന്റെ മരണവാർത്തയാണ്. കലാരംഗത്തുനിന്നും നമ്മുടെ റോഡ് തട്ടിയെടുത്ത അവസാനത്തെ രക്തസാക്ഷിയാണ് അദ്ദേഹം. മോനിഷ മുതൽ കലാമണ്ഡലം ഹൈദരാലി വരെ എത്രയെത്ര പ്രതിഭകളെയാണ് അവരുടെ കലാജീവിതത്തിൻറെ ഉന്നതിയിൽ വച്ച് റോഡപകടം തട്ടിയെടുത്തത്?\nഎന്തൊരു സങ്കടമാണിത് ?\nജീവിച്ചിരുപ്പുണ്ടെങ്കിലും നമ്മുടെ പ്രിയങ്കരനായ പ്രതിഭ, ജഗതി ശ്രീകുമാറിന്റെ കലാജീവിതവും വഴിയിൽ വെട്ടിച്ചുരുക്കിയത് റോഡപകടം തന്നെയാണ്. ഒരു വർഷത്തിൽ നാലായിരം മലയാളികളെയാണ് റോഡുകൾ കൊന്നൊടുക്കുന്നത്. എന്നിട്ടും നമ്മൾ ഇപ്പോഴും സർക്കാർ തലത്തിലോ സമൂഹം എന്ന നിലയിലോ റോഡിലെ കൊലക്കളങ്ങൾക്കെതിരെ ആസൂത്രിതവും ശക്തവുമായ ഒരു കർമ്മപരിപാടിയും നടത്തുന്നില്ല. എന്തൊരു സങ്കടമാണിത് ?\nഅതുകൊണ്ട് കോടികൾ ആരാധകരുള്ള, ദശലക്ഷങ്ങൾ ഫോളോവേഴ്സ് ഉള്ള കലാരംഗത്തെ പ്രതിഭകളോട് ഞാൻ ആവശ്യപ്പെടുകയാണ്. നിങ്ങൾ എപ്പോഴെങ്കിലും റോഡ് സുരക്ഷയുടെ ചില നിർദ്ദേശങ്ങൾ എങ്കിലും നിങ്ങളുടെ പ്രസംഗങ്ങളിലും ഫേസ്ബുക്കിലും പങ്കുവെയ്ക്കണം. പ്രതിഭയുടെ പാതിവഴിയിൽ പൊഴിഞ്ഞുപോയ നിങ്ങളുടെ സഹപ്രവർത്തകർക്ക് വേണ്ടി ചെയ്യാവുന്ന ഒരു നല്ല കാര്യമായിരിക്കും അത്. മൊത്തം സമൂഹത്തിനും ഏറെ ഗുണം ചെയ്യും. താഴെ പറയുന്ന നിർദ്ദേശങ്ങളാണ് പങ്കുവെയ്‌ക്കേണ്ടത്.\nഒരിക്കലും മദ്യപിച്ച് വാഹനം ഓടിക്കരുത്. മദ്യപിച്ച മറ്റൊരാളെ വാഹനം ഓടിക്കാൻ അനുവദിക്കുകയും അരുത്. മദ്യപിച്ചു ജോലിയ്‌ക്കെത്തുന്ന ഡ്രൈവറെ പിന്നീട് ഒരിക്കലും വണ്ടി ഓടിക്കാൻ അനുവദിക്കരുത്. മുന്നിലാണെങ്കിലും പിന്നിലാണെങ്കിലും എത്ര ചെറിയ യാത്രയാണെങ്കിലും സീറ്റ് ബെൽറ്റ് നിർബന്ധമായും ഉപയോഗിക്കണം.\nരാത്രി പത്തിന് ശേഷവും രാവിലെ ആറിന് മുൻപും ദീർഘ ദൂര റോഡ് യാത്ര നടത്തരുത്.\nഒരു ഡ്രൈവറോടും ദിവസം പത്തുമണിക്കൂറിൽ കൂടുതൽ ജോലി ചെയ്യാൻ ആവശ്യപ്പെടരുത്. നിങ്ങളുടെ ഡ്രൈവർ അധികം ജോലി ചെയ്യുന്നുണ്ടോ എന്ന് നിങ്ങൾ തന്നെ ശ്രദ്ധിക്കണം.\nപന്ത്രണ്ടു വയസ്സിന് താഴെയുള്ള കുട്ടികളെ മുൻസീറ്റിൽ ഇരിക്കാൻ അനുവദിക്കരുത്.\nഎത്ര ചെറിയ കുട്ടിയാണെങ്കിലും (പ്രസവം കഴിഞ്ഞു ആശുപത്രിയിൽ നിന്നും വരുന്ന യാത്ര ഉൾപ്പടെ), കുട്ടികളെ അവർക്കുള്ള പ്രത്യേക സീറ്റിൽ മാത്രമേ ഇരുത്താവൂ.\nരാത്രിയിലും മഴയുള്ളപ്പോഴും സാധാരണയിൽ കൂടുതൽ ശ്രദ്ധ കൊടുക്കുക.\nവിമാനത്താവളത്തിൽ യാത്രയയയ്ക്കാനും സ്വീകരിയ്ക്കാനും ഒന്നും ഒന്നിൽ കൂടുതൽ ആളുകളെ വരാൻ അനുവദിക്കരുത്. ഉച്ചക്ക് വയറു നിറച്ചു ഭക്ഷണം കഴിച്ചതിന് ശേഷം (പ്രത്യേകിച്ചും സദ്യ കഴിച്ചതിന് ശേഷം) ദീർഘ ദൂരം ഡ്രൈവ് ചെയ്യുന്നത് അപകടം വിളിച്ചു വരുത്തും.\nദീർഘ ദൂര യാത്രയിൽ ക്ഷീണം തോന്നിയാലോ, ഉറക്കം വന്നാലോ അല്ലെങ്കിൽ മൂന്നു മണിക്കൂറിൽ ഒരിക്കലോ നിർബന്ധമായും വണ്ടി നിർത്തി, മുഖം കഴുകി എന്തെങ്കിലും ചൂടോടെ കുടിക്കുക. ഉറക്കം വന്നാൽ ഉറങ്ങുക.\nപ്രോഗ്രാമിനോ പരീക്ഷക്കോ വിമാനത്താവളത്തിലോ സമയത്തിന് എത്തുന്നത് പ്രധാനമാണ്. പക്ഷെ അതിലും പ്രധാനമാണ് ജീവനോടെ എത്തുന്നത്. അതുകൊണ്ട് തന്നെ യാത്ര നന്നായി പ്ലാൻ ചെയ്യുക. ഒരു കാരണവശാലും ഡ്രൈവറെ വേഗത്തിൽ പോകാൻ നിർബന്ധിക്കരുത്. റോഡിൽ വേറെ വാഹനങ്ങൾ ഇല്ലെങ്കിലും രാത്രി ആണെങ്കിലും അമിത വേഗതയിൽ കാറോടിക്കരുത്.\nഅപകടത്തിൽ പെട്ടുകിടക്കുന്നവരെ സാമാന്യബോധം ഉപയോഗിച്ച് രക്ഷിക്കാൻ പോകരുത്. തെറ്റായ പ്രഥമ ശുശ്രൂഷ പലപ്പോഴും നിസ്സാര പരിക്കുകൾ കൂടുതൽ സങ്കീർണ്ണമാക്കും. അതുപോലെ നിങ്ങൾക്ക് അപകടം പറ്റിയാൽ ആംബുലൻസ് വിളിക്കാൻ പറയുക. നാട്ടുകാർ പറയുന്നത് കേട്ട് വെള്ളം കുടിക്കാനും എഴുന്നേറ്റു നിൽക്കാനും ഒന്നും ശ്രമിക്കരുത്.\nമുരളി തുമ്മാരുംകുടിയുടെ ഫേസ്ബുക്ക് പോസ്റ്റ് വായിക്കാം\nഞാൻ അവൾക്ക് ഒരു ഉറപ്പ് കൊടുത്തു; ലക്ഷ്മിയെ വിളിച്ചിറക്കിയ തീരുമാനത്തെ കുറിച്ച് ബാലഭാസ്കർ പറഞ്ഞത്...\nരണ്ടു തികഞ്ഞിട്ടില്ലാത്ത കുഞ്ഞു തേജസ്വിനിക്ക് ഒറ്റയ്ക്ക് പോകാനാകുമോ? എന്നാലും ഇനി നിങ്ങൾ ഇല്ലല്ലോ...\naccident hospital injury violinist music car കാർ അപകടം ആശുപത്രി പരുക്ക് facebook warning മുന്നറിയിപ്പ്\nmurali thummarumkudi facebook post about road accidents\nStory first published: Tuesday, October 2, 2018, 16:15 [IST]


ബലിപെരുന്നാള്: വയറിന് പണികിട്ടി ഖത്തറിലെ ആശുപത്രികളില് എത്തിയത് 1700ലേറെ പേര് |Stomach problems drive hundreds to hospitals in Qatar on third day of Eid Al Adha\nHome Special Health Scan ബലിപെരുന്നാള്: വയറിന് പണികിട്ടി ഖത്തറിലെ ആശുപത്രികളില് എത്തിയത് 1700ലേറെ പേര്\nAugust 3, 2020, 1:33 am\nദോഹ: ബലിപെരുന്നാളിന് തൊട്ടടുത്ത ദിവസം ഖത്തറിലെ ഹമദ് മെഡിക്കല് കോര്‍പരേഷന് എമര്‍ജന്‍സി ഡിപാര്‍ട്ട്‌മെന്റുകളില് ദഹന സംബന്ധമായ പ്രശ്‌നങ്ങളുമായി എത്തിയത് നിരവധി പേര്. പീഡിയാട്രിക് എമര്‍ജന്‍സി സെന്ററുകള്, ഹമദ് ജനറല് ഹോസ്പിറ്റല് എമര്‍ജന്‍സി ഡിപാര്‍ട്ട്‌മെന്റുകള്, അല് വക്‌റ ആശുപത്രി എന്നിവിടങ്ങളില് ഞായറാഴ്ച്ച മാത്രം എത്തിയത് 1,747 പേര്. അമിത ഭക്ഷണമോ ശീലമില്ലാത്ത ഭക്ഷണമോ ആയിരുന്നു ഇതില് ഭൂരിഭാഗത്തിന്റെയും പ്രശ്‌നം.\nഎന്നാല്, ഗുരുതര രൂപത്തിലുള്ള കേസുകളൊന്നും റിപോര്‍ട്ട് ചെയ്തിട്ടില്ലെന്ന് അധികൃതര് അറിയിച്ചു. ചുരുക്കം പേരെ മാത്രമാണ് ആശുപത്രിയില് അഡ്മിറ്റ് ചെയ്യേണ്ടിവന്നത്. ഹമദ് ജനറല് ഹോസ്പിറ്റലില് എത്തിയത് 406 പുരുഷന്മാരും 195 സ്ത്രീകളുമാണ്. ഇതില് 15 പേരെ മാത്രമാണ് അഡ്മിറ്റ് ചെയ്തത്. അല് വക്‌റ ആശുപത്രിയില് 423 പേരാണെത്തിയത്. ഇതില് 12 പേരെ അഡ്മിറ്റ് ചെയ്തു. രാജ്യത്തെ പീഡിയാട്രിക് സെന്ററുകളില് 524 പേരാണെത്തിയത്. ഇതില് ആരെയും അഡ്മിറ്റ് ചെയ്യേണ്ടിവന്നില്ല.\nമുന്‍വര്‍ഷങ്ങളെ അപേക്ഷിച്ച് ഇത്തരം കേസുകള് കുറവാണെന്നും ബോധവല്‍ക്കരണം ഒരുപരിധിവരെ സഹായകമായിട്ടുണ്ടെന്നും എച്ച്എംസി എമര്‍ജന്‍സി മെഡിസിന് കണ്‍സള്‍ട്ടന്റ് ഡോ. ഗലാല് അലിസ്സായി പറഞ്ഞു.\nqatar stomach problem\nPrevious article1000 ദിനങ്ങള് പിന്നിട്ട് ഖത്തറിലെ ഒലിവ് സുനോ റേഡിയോ\nNext articleവിദേശത്തു നിന്ന് വരുന്നവര്‍ക്ക് പുതിയ മാര്‍ഗ നിര്‍ദേശം; ക്വാറന്റീനില് ഇളവ്


യുവതി നന്നാക്കാൻ ഏല്‍പ്പിച്ച ഫോണിലെ ചിത്രങ്ങള് പകര്‍ത്തിയ മൊബൈല് ഷോപ് ജീവനക്കാരന് 12 മാസം തടവ് ശിക്ഷ – Times Kerala\nയുവതി നന്നാക്കാൻ ഏല്‍പ്പിച്ച ഫോണിലെ ചിത്രങ്ങള് പകര്‍ത്തിയ മൊബൈല് ഷോപ് ജീവനക്കാരന് 12 മാസം തടവ് ശിക്ഷ\nമനാമ: ഫോണ് നന്നാക്കാന് ഷോപ്പിലെത്തിയ യുവതിയെ അവഹേളിച്ച പ്രവാസിയായ മൊബൈല് ഷോപ് ജീവനക്കാരന് 12 മാസം തടവ് ശിക്ഷ. തടവിനൊപ്പം പിഴയായി 1000 ദിനാര് പിഴ അടക്കുകയും വേണം. 32 കാരനായ ഇന്ത്യന് സ്വദേശിക്കാണ് ശിക്ഷ ലഭിച്ചത്.\nനിയമസഭാ കയ്യാങ്കളി കേസ്: നിർണായക വിധി നാളെ; കേസിൽ വിദ്യാഭ്യാസ വകുപ്പ്…\nവിവാഹ വാഗ്ദാനം നല്‍കി അധ്യാപികയായ യുവതിയെ പീഡിപ്പിച്ചു; യുവാവ്…\nയുവതിയുടെ ഫോണിലെ ചിത്രങ്ങള് പകര്‍ത്തിയശേഷം തെന്‍റ ഫെയിസ്ബുക്ക് പേജിലൂടെ പ്രതി ഇൗ ചിത്രങ്ങള് അയച്ചുകൊടുത്തതായും ഇതിനെ തുടര്‍ന്നാണ് യുവതി പരാതി നല്‍കിയതെന്നും കോടതി കണ്ടെത്തി. തടവിനുശേഷം പ്രതിയെ നാടുകടത്താനും വിധിച്ചു.\nനാടന് ബീഫ് ഫ്രൈ തയ്യാറാക്കാം\nശിശുസംരക്ഷണ കേന്ദ്രത്തില്4വയസുകാരിയ്ക്ക് ക്രൂര മര്‍ദനം\nനിയമസഭാ കയ്യാങ്കളി കേസ്: നിർണായക വിധി നാളെ; കേസിൽ വിദ്യാഭ്യാസ വകുപ്പ് മന്ത്രി വി.…\nവിവാഹ വാഗ്ദാനം നല്‍കി അധ്യാപികയായ യുവതിയെ പീഡിപ്പിച്ചു; യുവാവ് അറസ്റ്റിൽ\nഓൺലൈൻ ക്‌ളാസ്സിനിടെ സ്കൂൾ വിദ്യാർഥിനിയെ വിഡിയോ കോൾ വിളിച്ച് നഗ്നതാപ്രദർശനം; യുവാവ്…\nഅസം – മിസോറാം സംഘർഷം; മരിച്ച പൊലീസുകാരുടെ എണ്ണം ഏഴായി\nബബിൾഗം ഈർക്കലിയിൽ തേച്ച് ഭണ്ഡാരത്തിൽ നിന്ന് പണം മോഷണം; ഒടുവിൽ നാട്ടുകാർ…


ദേശീയ മെഡിക്കല് കമീഷന് ബില്ലിന് കേന്ദ്ര മന്ത്രിസഭ അംഗീകാരം നല്‍കി – Tip of India News\nദേശീയ മെഡിക്കല് കമീഷന് ബില്ലിന് കേന്ദ്ര മന്ത്രിസഭ അംഗീകാരം നല്‍കി\nBy Tip of India News\t On Dec 16, 2017\nന്യൂഡല്‍ഹി: ദേശീയ മെഡിക്കല് കമീഷന് ബില് 2017 ന് കേന്ദ്ര മന്ത്രി സഭ അംഗീകാരം നല്‍കി. നിലവിലുള്ള 1956 ലെ ഇന്ത്യന് മെഡിക്കല് കൗണ്‍സില് നിയമം ഇതോടെ അടിമുടി മാറുമെന്നാണ് പ്രതീക്ഷിക്കപ്പെടുന്നത്.\nഇന്ത്യന് മെഡിക്കല് വിദ്യാഭ്യാസ രംഗം നിയന്ത്രിക്കുന്നത് നിലവില് ഇന്ത്യന് മെഡിക്കല് കൗണ്‍സിലാണ്. മെഡിക്കല് കോളജുകള്‍ക്ക് അക്രഡിറ്റേഷന് നല്‍കുന്നതില് വ്യാപക അഴിമതി നടക്കുന്നുണ്ടെന്ന വിമര്‍ശനത്തിനിടെയാണ് പുതിയ ബില്ലിന് അംഗീകാരം ലഭിച്ചത്. \nആരോഗ്യവിദ്യാഭ്യാസ രംഗത്തെ അഴിമതി ഇല്ലാതാക്കുന്നതിനുവേണ്ടിയാണ് കമീഷന് രൂപീകരിക്കുന്നത്. അതിനായി മെഡിക്കല് ബിരുദം, മാസ്റ്റര് ബിരുദം, കോളജുകളുടെ റേറ്റിങ്ങ്, മെഡിക്കല് രജിസ്ട്രേഷനും ധാര്‍മികതയും എന്നിവ കൈകാര്യം ചെയ്യുന്നത് സ്വയംഭരണാധികാരമുള്ള നാലു ബോര്‍ഡുകളായിരിക്കും.\n25 സ്ഥിരാംഗങ്ങളും 11 പാര്‍ട് ടൈം അംഗങ്ങളുമാണ് കമീഷനിലുണ്ടാവുക. സ്ഥിരാംഗങ്ങളില് 16 മുതല് 22 അംഗങ്ങള് വരെയും പാര്‍ട് ടൈം അംഗങ്ങളില് അഞ്ചു പേരും ഡോക്ടര്‍മാരായിരിക്കണമെന്ന് വ്യവസ്ഥയുണ്ട്.\nനിലവില് എം.ബി.ബി.എസ് പൂര്‍ത്തിയാക്കിയവര്‍ക്ക് സ്റ്റേറ്റ് മെഡിക്കല് കൗണ്‍സിലില് രജിസ്റ്റര് ചെയ്താല് ഡോക്ടറായി സേവനമനുഷ്ഠിക്കാം. എന്നാല് പുതിയ ബില്ലിലെ വ്യവസ്ഥയനുസരിച്ച് ഡോക്ടറായി സേവനമനുഷ്ഠിക്കുന്നതിനും ബിരുദാനന്തര ബിരുദ പഠനത്തിനും നാഷണല് ലൈസന്‍ഷിയേറ്റ് എക്സാമിനേഷന് പാസാകണം.\nമതംമാറ്റത്തിന് പുതിയ മാനദണ്ഡങ്ങളുമായി രാജസ്ഥാന് ഹൈക്കോടതി\nകോണ്‍ഗ്രസില് പുത്തന് ചരിത്രം കുറിച്ച് രാഹുല് ഗാന്ധി ചുമതലയേറ്റു


കഥ തിരക്കഥ സംഭാഷണം...\nഎല്ലാ പുതുവര്‍ഷങ്ങളും ഒരുപിടി നല്ല ഓര്‍മ്മകള് നമുക്ക് സമ്മാനിക്കും. പ്രത്യേകിച്ച് കൌമാരത്തിലെ പുതുവര്‍ഷ വര്‍ഷങ്ങള്. ചെങ്കുളം ദേശക്കാര് എല്ലാ പുതുവര്‍ഷതെയും സ്വീകരിക്കുന്നത് ഒരു ദുരന്തം കണ്ടു കൊണ്ടാണ്, കട്ടച്ചാല് പള്ളിയില് ഞങ്ങള് ആസ്ഥാന കൂതറകള് നടത്തുന്ന തട്ടിക്കൂട്ട് നാടകം !!! എല്ലാ വര്‍ഷവും നാടകത്തിന്റെ കഥ ഒന്ന് തന്നെ ആയിരിക്കും. ഡയലോഗ്സും കഥാപാത്രങ്ങളുടെ പേരും മാത്രം മാറും. നാടകത്തിന്റെ കഥയും തിരക്കഥയും സംഭാഷണവും എല്ലാം ജോമോന്. സംവിധാന് അവനവന് :) അക്കൊല്ലവും ഞങ്ങള് നാടകം നടത്താന് തീരുമാനിച്ചു. ഇത്തവണ ഞങ്ങളെ എല്ലാം ഞെട്ടിച്ചു കൊണ്ട് ജോമോന് പുതിയ ഒരു നാടകം കൊണ്ടുവന്നു. നല്ല സൂപ്പര് നാടകം... സൂപ്പര് ക്ലൈമാക്സ്... ഇത് തകര്‍ക്കും. മഹാ ധാരാളിയും പ്രജകളെ ദ്രോഹിക്കുന്നവനുമായ ഒരു രാജാവിന്റെ കഥ. ഒടുവില് ഒരു യാചകന്റെ (ദൈവം യാചകന്റെ വേഷം കെട്ടി വരുന്നതാണ്) പ്രേരണയാല് മഹാ ദയാലുവും പ്രജകളുടെ കണ്ണിലുണ്ണിയും ആയി മാറുന്ന കദന കഥ...\nഇനി കഥാപാത്രങ്ങളെ തീരുമാനിക്കണം. രാജാവ് എന്ന പ്രധാന വേഷത്തിലെത്തുന്നത്, കേരളാ പോലീസിന്റെ ശരീരവും അതിനൊത്ത കുടവയറും നല്ല തലയെടുപ്പും ഉള്ള അജി. പാഡട് ബ്രാ ഇല്ലാതിരുന്ന അക്കാലത്ത്, സ്വന്തം വല്യമ്മച്ചിയുടെ രൌക്കയില് ചകിരിയും തുണിയും കുത്തിനിറച്ച് നെഞ്ചത്ത് ഫിറ്റു ചെയ്ത് അതിന്റെ മുകളില്‍ക്കൂടി ഒരു ചുരിദാര് ടോപ്പും, അപ്പുറത്തെ വീട്ടിലെ മോളിചേച്ചി കല്യാണത്തിന് വച്ചു കൊണ്ടു വന്ന ക്രൌണ് തലയിലും ചൂടി രാജാവിന്റെ മുഖത്ത് നോക്കി "മാതെ ശിങ്കാരനെ"... പാടുന്ന രാജ്ഞി ആയി ടോണി. രാജാവിന്റെ പ്രധാന സഗായിയും രാജ്യകാര്യങ്ങള് നോക്കി നടത്തുന്ന, ഇടയ്ക്കിടയ്ക്ക് രാജാവിനെ "ദ്രിതങ്ക പുലങ്കിതന്" എന്ന് വിളിക്കുന്ന പ്രധാന മന്ത്രി ആയി ജോമോന്. രാജാവ് "ആരവിടെ..." എന്ന് ചോദിക്കുമ്പോള് "അടിയന്..." എന്ന് നിലവിളിച്ചുകൊണ്ട്, തങ്ങളുടെ രണ്ടിരട്ടി നീളമുള്ള വടിയും പിടിച്ച് ഓടിവരാന് കുറച്ചു പ്രിങ്ങിണികളെയും സംഘടിപ്പിച്ചു. കോമ്പ്ലാനില് അടങ്ങിയിരിക്കുന്ന 23 വിറ്റാമിനുകളെ കുറിച്ച് എന്റെ അപ്പനും അമ്മയ്ക്കും വലിയ അറിവില്ലാതിരുന്നതിനാല് നാടകത്തില് അവസാനം പ്രത്യഷപ്പെടുന്ന യാചകന് ആകാനായിരുന്നു എനിക്ക് വിധി.\nഎല്ലാം ഒക്കെ... ഇനിയാണ് റിഹേഴ്സല്. റിഹേഴ്സല് നടക്കുന്നത് പള്ളിയോടു ചേര്‍ന്നുള്ള വിശ്രമ മുറിയില്. റിഹേഴ്സല് എന്ന് വെച്ചാല് ഒന്നൊന്നര റിഹേഴ്സല് ആണ്. പ്രധാന കഥാപാത്രങ്ങളായ ഞങ്ങള് തന്നെയാണ് എല്ലാവരെയും അഭിനയം പഠിപ്പിക്കുന്നത്!!! പാവം ഭടന്മാരുടെ വേഷം കെട്ടുന്ന പ്രിങ്ങിണി പിള്ളേര് എല്ലാം സഹിച്ചു ഞങ്ങളുടെ കൂടെ നില്‍ക്കും. ചിലവന്മാരൊക്കെ പിണങ്ങിപ്പോകും. പിന്നെ അവന്മാരെ തിരിച്ചുകൊണ്ടു വരാനാണ് പാട്. കെട്ടിപ്പിടിച്ചും, സ്നേഹിച്ചും, മുട്ടായി വാങ്ങിക്കൊടുത്തും എങ്ങനെയെങ്കിലുമൊക്കെ അവന്മാരെയും തട്ടേല് കേറ്റും :)\nഅങ്ങനെ ആ ദിവസം വന്നെത്തി ഡിസംബര് 30 !! നാടകം നാളെ രാത്രിയാണ്. ഇന്ന് അവസാനത്തെ റിഹേഴ്സലാണ്. ഇന്നത്തെ റിഹേഴ്സലിന്റെ പ്രത്യേകത ഇന്ന് ഫുള് ഡ്രെസ്സില് ആണ് റിഹേഴ്സല് നടക്കുന്നത്. ഈ റിഹേഴ്സല് കാണാന് ഷിജി, ബിജി, ചിഞ്ചു, ചിന്നു, ദീപ, സ്വപ്ന തുടങ്ങിയവരുടെ സാനിധ്യമാണ് അതിലും വലിയ പ്രതേകത. അവരാണ് നാടകം കൊള്ളാമോ അതോ കൊളമാണോ എന്ന് പറയുന്നത്. അതുകൊണ്ട് എല്ലാവന്മാരും അഭിനയിക്കുകയല്ല ജീവിക്കുകയാണ്. അജിയൊക്കെ കൈയ്യീന്നൊക്കെ ഡയലോഗ്സ് ഇട്ടു തകര്‍ക്കുന്നു. ക്ലൈമാക്സിലാണ് ഞാന് ചെല്ലേണ്ടത്. ഞാന് എന്റെ രംഗം ഒന്ന് മനസ്സില് ഓര്‍ത്തു നോക്കി. മഹാരാജാവിന്റെ മുന്നിലേക്ക് വിറയിലോടെ കടന്നു ചെല്ലണം അപ്പൊ രാജാവിന്റെ ടെയലോഗ്... "ആരവിടെ... ഈ യാചകനെ പിടിച്ച് പടിക്ക് പുറത്താക്കൂ... അപ്പൊ ഒരു ഭടന് വന്ന് എന്നെ പിടിക്കും. അപ്പൊ രാജാവിനോട് എന്റെ ഫസ്റ്റ് ടെയലോഗ്. "അങ്ങനെ പറയരുത് കുഞ്ഞേ..."\nഎല്ലാം പെര്‍ഫെക്റ്റ് ആണ്. സ്വതവേ തട്ടില് കയറിയാല് വിറയിലുള്ള ഞാന് കുറച്ചു വിറയില് കൈയ്യില് നിന്നു കൂടി ഇട്ട് സ്റെജിലേക്ക് കയറി. എന്നെ കണ്ടതും രോഷം കൊണ്ടു ചുവന്ന അജി രാജാവ് ചുമലിലൂടെ ഇട്ടിരിക്കുന്ന ഷാള് ഇടതു കൈയ്യിലാക്കി കൈനീട്ടിപ്പിടിച്ച് വിരല് ചൂണ്ടിക്കൊണ്ട് ഫസ്റ്റ് ടെയലോഗിട്ടു. "ആരവിടെ... ഈ യാചകനെ പിടിച്ച് പ**ക്ക് പുറത്താക്കൂ... പടിയില് അവനു നാക്കുളുക്കി. പകരം പറഞ്ഞത് ഒരു മുട്ടന് തെറി. രോഷം കൊണ്ടു ചുവന്ന രാജാവ് ചെറുതായി വിയര്‍ക്കാന് തുടങ്ങി. ഞാനാനെങ്ങില് ഭടന് വരുന്നത് നോക്കി നില്‍ക്കുവാണ്. അവനാണെങ്കില് സ്വന്തം കുന്തത്തില് കെട്ടിപ്പിടിച്ചു നിന്നു ചിരിയോടു ചിരി. സംഗതി വഷളാകും. പാടില്ല... രംഗം വഷളാവാന് പാടില്ല. എന്റെ ബുദ്ധി ഉണര്‍ന്നു. ഭടനെ ഞാന് തത്കാലം ഞാന് മറന്നു. അധികം കൊളമാകുന്നതിനു മുന്നേ ടെയലോഗിടാം, ഞാനും ടെയലോഗിട്ടു... പക്ഷെ പ്രതീഷിച്ചത് പോലെ നടന്നില്ല "അങ്ങനെ പറയരുത് കു***..." (എന്റെം നാക്കുളുക്കി...:)\nഓഫ് : ആ നാടകം തട്ടേല് കേറിയില്ല. :( എല്ലാ വര്‍ഷവും നവംബര് മാസത്തില് "ഡാ ഒരു നാടകം എഴുതീറ്റൊണ്ട്..." എന്ന് പറഞ്ഞു ഞങ്ങളുടെ അടുത്ത് വന്നിരുന്ന ജോമോന് അന്നത്തോടെ പരിപാടി നിര്‍ത്തി, സെമിനാരീല് ചേര്‍ന്നു. അന്ന് കാണികളുടെ കൂട്ടത്തില് ഉണ്ടായിരുന്ന അജീടെ കൂട്ടുകാരിയുടെ കല്യാണം വളരെ വേഗം തന്നെ നടന്നു. ടോണിയെ അവന്റെ വല്യമ്മച്ചി ഓടിച്ചിട്ട് തല്ലി. എന്നെ അപ്പന് ഓടിച്ചു കേരളാ എക്സ്പ്രസ്സില് കയറ്റി.\nഅനുഭവം കൂട്ടുകാര് ചെങ്കുളം നര്‍മ്മം നാടകം റിയാലിടി ഷോ\nm4mallu December 30, 2010 at 4:59 PM\nചിരിപ്പിച്ചു ചിരിപ്പിച്ചു ..... കൊള്ളാം കുര്യ ... :D\nചെലക്കാണ്ട് പോടാ December 30, 2010 at 5:50 PM\nഡല്‍ഹിയില് ഒരു നാടകം ഒക്കെ വേണ്ടേ കുര്യാ......\nവെട്ടിച്ചിറ ഡൈമണ് December 30, 2010 at 6:09 PM\nആവോലിക്കാരന് December 30, 2010 at 8:49 PM\nഹമ്മേ ഫീകരം ഫയാനകം. ചിരിപ്പിച്ചു കളഞ്ഞല്ലോ കൂതറേ ... കിക്കിക്കി ;)\n[vinuxavier]™ February 25, 2011 at 12:52 AM\nഇതിപ്പ്ഴാഡാ കണ്ടത്.. തീറായിട്ടുണ്ട്..


അദ്ദേഹത്തെ ഇപ്പോഴും പ്രണയിക്കുന്നു, മുന് ഭര്‍ത്താവിനെ കുറിച്ചു വൈശാലി നായിക | HOLLYMASTI\nHome Malayalam അദ്ദേഹത്തെ ഇപ്പോഴും പ്രണയിക്കുന്നു, മുന് ഭര്‍ത്താവിനെ കുറിച്ചു വൈശാലി നായിക\nമലയാള സിനിമയിലെ എക്കാലത്തെയും ക്ലാസിക്കുകളാണ് വൈശാലിയും ഞാന് ഗന്ധര്‍വ്വനും. പി പത്മനാഭന് തിരക്കഥ എഴുതി സംവിധാനം ചെയ്ത ചിത്രമാണ് ഞാന് ഗന്ധര്‍വ്വന്. പത്മരാജന് സംവിധാനം ചെയ്ത അവസാന ചലച്ചിത്രം കൂടിയാണ് ഞാന് ഗന്ധര്‍വ്വന്. നിതീഷ് ഭരദ്വാജ്, സുപര്‍ണ എന്നിവരായിരുന്നു പ്രധാന കഥാപാത്രങ്ങളെ അവതരിപ്പിച്ചത്.\nഎംടി വാസുദേവന് നായരുടെ തിരക്കഥയില് ഭരതന് സംവിധാനം ചെയ്ത ചിത്രമായിരുന്നു വൈശാലി. ഇതിലും നായിക സുപര്‍ണയായിരുന്നു. ഇരു ചിത്രങ്ങളിലും സുപര്‍ണയുടെ കഥാപാത്രങ്ങളെ മലയാളികള് ഇരു കൈകളും നീട്ടിയാണ് സ്വീകരിച്ചത്. വൈശാലിയിലൂടെയാണ് സുപര്‍ണ ഏറെ ശ്രദ്ധിക്കപ്പെടുന്നത്. ഞാന് ഗന്ധര്‍വനാണ് സുപര്‍ണയുടെ അവസാന മലയാള ചിത്രം. നഗരങ്ങളില് ചെന്ന് രാപ്പാര്‍ക്കാം’, വിറ്റ്‌നസ്, ഉത്തരം എന്നീ മലയാള സിനിമകളിലും സുപര്‍ണ അഭിനയിച്ചിട്ടുണ്ട്. വൈശാലിയില് ഋഷിശൃംഗനായി എത്തിയ സഞ്ജയ് മിത്രയും സുപര്‍ണയും പ്രണയത്തിലാവുകയും ഇരുവരും വിവാഹിതര് ആവുകയും ചെയ്തു.\nദമ്പതികള്‍ക്ക് രണ്ട് കുട്ടകളുണ്ട്. എന്നാല് ഇരുവരും 2007ല് വിവാഹ മോചനം നേടി. അഭിപ്രായ വ്യത്യാസം കൂടി വന്നതോടെ വിവാഹമോചിതരാകുക ആയിരുന്നു. എന്നാല് ഇപ്പോഴും സഞ്ജയിേേയാട് മനസില് പഴയ പ്രണയം ഉണ്ടെന്ന് പറയുകയാണ് സുപര്‍ണ. വിവാഹ മോചനത്തിന് പിന്നാലെ ഇരുവരും പുനര്‍വിവാഹിതരായിരുന്നു. തന്റെ മക്കളുടെ നല്ല അമ്മയാണ് സുപര്‍ണയെന്ന് സഞ്ജയും പറഞ്ഞു. മക്കളെ നന്നായാണ് സുപര്‍ണ്ണ നോക്കി വളര്‍ത്തിയത്. അതില് ഒരുപാട് സന്തോഷമുണ്ടെന്നും ഭര്‍ത്താവായ സഞ്ജയ് പറഞ്ഞു. ഞങ്ങളുടെ ഇടയില് ശത്രുതയില്ല.-സഞ്ജയ് പറഞ്ഞു.\nതന്റെ മൂത്തമകനെ കണ്ടാല് സഞ്ജയ്‌യെ പോലെ തന്നെയാണെന്നും, പിരിഞ്ഞു കഴിയുകയാണെങ്കിലും ഇഷ്ടപ്പെട്ടയാള് സന്തോഷമായി കഴിയുന്നത് കാണുന്നത് സന്തോഷമാണെന്നും ‘ സുപര്‍ണ പറയുന്നു. സിനിമയിലേക്ക് തിരിച്ചു വരാന് തയാറെടുക്കുന്ന സമയത്താണ് രണ്ടാമതും വിവാഹിതയാകുന്നത്. അധികം വൈകാതെ കുട്ടികളയായതോടെ സിനിമയിലേക്കുള്ള തിരിച്ചുവരവ് വേണ്ടെന്ന് വെക്കുകയായിരുന്നു.-സുപര്‍ണ പറഞ്ഞു. ഇപ്പോള് ബോംബെയില് കുടുംബത്തിനൊപ്പം ബിസിനസില് ശ്രദ്ധ കേന്ദ്രീകരിച്ച് ജീവിക്കുകയാണ് സുപര്‍ണ.\nPrevious articleറിമി ടോമി പിന്നെയും മെലിഞ്ഞു,സുന്ദരിയായൊരു പാവക്കുട്ടിയെ പോലെയുണ്ടെന്ന് ആരാധകർ\nNext articleചേട്ടൻ വാങ്ങിയിട്ടിരുന്ന വീടുകളുടെ വാടകയിൽ നിന്നുള്ള വരുമാനം കൊണ്ടാണ് ചേട്ടത്തിയമ്മയും മോളും ജീവിക്കുന്നത്- രാമകൃഷ്ണൻ\nസണ്ണി ലിയോണിക്കൊപ്പമുള്ള ചിത്രവുമായി ചെമ്പൻ വിനോദ്, മച്ചാനെ, ഇത് പോരെ അളിയാ എന്ന് വിനയ് ഫോർട്ട്\nആവശ്യമില്ലാത്ത കാര്യങ്ങളിൽ ഗോസിപ്പ് ഉണ്ടാക്കി തെറിവിളിപ്പിച്ചു എന്നെ ഉപദ്രവിക്കരുത്- ഉമ നായർ


Pregnancy After Menopause : ആര്‍ത്തവം നിലച്ച ശേഷവും ഗര്‍ഭിണിയാവാം - Malayalam BoldSky\n| Updated: Tuesday, September 15, 2020, 16:13 [IST]\nആര്‍ത്തവവിരാമം എന്നത് ഒരു സ്ത്രീയുടെ ആര്‍ത്തവചക്രത്തിന്റെ അവസാനത്തെ അടയാളപ്പെടുത്തുന്ന ഒരു ഘട്ടത്തെയാണ് സൂചിപ്പിക്കുന്നത്. സ്ത്രീകളിലെ പ്രത്യുല്‍പാദനക്ഷമത നിയന്ത്രിക്കുന്നതിന് കാരണമാകുന്ന ഹോര്‍മോണുകളുടെ ഗണ്യമായ മാറ്റത്തെ ഇത് സൂചിപ്പിക്കുന്നു. എന്നാല് ആര്‍ത്തവ വിരാമം എങ്ങനെ ഗര്‍ഭധാരണത്തിനുള്ള കഴിവിനെ ബാധിക്കുന്നു എന്നുള്ളത് അല്‍പം അറിഞ്ഞിരിക്കേണ്ട ഒന്നാണ്. എന്താണ് ആര്‍ത്തവവിരാമം എന്ന് നമുക്ക് നോക്കാം.\nഒരു സ്ത്രീയുടെ അണ്ഡാശയത്തിന്റെ പ്രവര്‍ത്തനം നിര്‍ത്തുമ്പോള് ഒരു വര്‍ഷത്തേക്ക് ആര്‍ത്തവത്തിന്റെ അഭാവമായി ആര്‍ത്തവവിരാമം സംഭവിക്കാം. ആര്‍ത്തവചക്രം അവസാനിക്കുന്നതിനുമുമ്പ് ഒരു സ്ത്രീ അനുഭവിക്കുന്ന മാറ്റങ്ങളെ വിവരിക്കുന്നതിനാണ് ഈ പദം ഉപയോഗിക്കുന്നത്. ഒരു കുഞ്ഞിനെ ഗര്‍ഭം ധരിക്കാനുള്ള അവളുടെ ശേഷിയുടെ അവസാനവും ഇത് അടയാളപ്പെടുത്തുന്നു. ഓരോ സ്ത്രീയും ഇതേ അവസ്ഥയിലൂടെ കടന്നു പോവുന്നുണ്ട്. ഇതിനെക്കുറിച്ച് കൂടുതല് അറിയാന് വായിക്കൂ.\nഒരു സ്ത്രീയുടെ അണ്ഡാശയം ധാരാളം അണ്ഡങ്ങളാല് സമ്പുഷ്ടമാണ്. അണ്ഡാശയത്തില് ഉല്‍പാദിപ്പിക്കപ്പെടുന്ന ഈസ്ട്രജന്, പ്രോജസ്റ്ററോണ് തുടങ്ങിയ ഹോര്‍മോണുകളാണ് ആര്‍ത്തവവും അണ്ഡോത്പാദന ചക്രങ്ങളും നിയന്ത്രിക്കുന്നത്. അണ്ഡാശയത്തിന് അണ്ഡം വിടാന് കഴിയാതെ വരുമ്പോള് ആര്‍ത്തവം അവസാനിക്കുകയും ആര്‍ത്തവവിരാമം ആരംഭിക്കുകയും ചെയ്യുന്നു. ഈ വസ്ഥ സംഭവിക്കുന്നത് പലപ്പോഴും 50ന് ശേഷമാണ്.\nആര്‍ത്തവവിരാമവും പെരിമെനോപോസും തമ്മിലുള്ള പ്രധാന വ്യത്യാസം ആര്‍ത്തവമാണ്. പെരിമെനോപോസിലെ സ്ത്രീകള്‍ക്ക് ഈസ്ട്രജന് ഉല്‍പാദിപ്പിക്കാന് കഴിവുള്ളവരും സ്ഥിരമായി ആര്‍ത്തവം ഉള്ളവരും ആയിരിക്കും. എന്നാല് അതേസമയം ആര്‍ത്തവവിരാമമുള്ള സ്ത്രീകള്‍ക്ക് കുറഞ്ഞത് 12 മാസമെങ്കിലും ആര്‍ത്തവം ഉണ്ടാവുകയില്ല. ശാരീരിക അവസ്ഥയേക്കാള് ശരീരം ആര്‍ത്തവവിരാമത്തിന് തയ്യാറാകേണ്ട സമയമാണ് പെരിമെനോപോസ്, അതേസമയം ആര്‍ത്തവവിരാമം ഒരു മെഡിക്കല് രോഗനിര്‍ണയമാണ്, അവിടെ ആര്‍ത്തവം കുറഞ്ഞത് 12 മാസം വരെ ഉണ്ടാകില്ല.\nനിങ്ങളുടെ ശരീരം ഈസ്ട്രജനും പ്രോജസ്റ്ററോണും കുറവായ ഒരു സമയത്താണ് പെരിമെനോപോസ് നിര്‍വചിച്ചിരിക്കുന്നത്. നിങ്ങളുടെ ഹോര്‍മോണ് അളവില് മാറ്റമുണ്ടാവുമ്പോള് നിങ്ങളുടെ ആര്‍ത്തവ ചക്രവും ക്രമരഹിതമായി മാറുന്നു. ഇത് പലപ്പോഴും അമിത വിയര്‍പ്പിന് കാരണമാകുന്നുണ്ട്. എന്നിരുന്നാലും, ആര്‍ത്തവവിരാമ സമയത്ത്, LH, FSH എന്നിവയുടെ അളവ് ഉയര്‍ന്നതും അണ്ഡോത്പാദനം നിര്‍ത്തുകയും ചെയ്യുന്നുണ്ട്. ആര്‍ത്തവവിരാമം അവസാനിക്കാന് എത്ര സമയമെടുക്കുമെന്നതാണ് സ്ത്രീകള് ചോദിക്കുന്ന ഒരു സാധാരണ ചോദ്യം.\nആര്‍ത്തവവിരാമത്തിനുശേഷം ഗര്‍ഭിണിയാകുന്നത് സാധ്യമാണോ? ഇത് പലരേയും അലട്ടുന്ന ഒരു ചോദ്യമാണ്. ആര്‍ത്തവവിരാമം നേരിടുന്ന സ്ത്രീകള്‍ക്കിടയില് ഉണ്ടാകുന്ന ഒരു സ്വാഭാവികമായ ഒരു സംശയമാണ് ആര്‍ത്തവ വിരാമത്തിന് ശേഷം ഗര്‍ഭം ധരിക്കാന് സാധിക്കുമോ എന്നുള്ളത്. ആര്‍ത്തവവിരാമം ആരംഭിച്ചതായി ഡോക്ടറില് നിന്ന് സ്ഥിരീകരണം ലഭിച്ചുകഴിഞ്ഞാല്, നിങ്ങള് ഗര്‍ഭിണിയാകാനുള്ള സാധ്യതയില്ല. നിങ്ങള് ആര്‍ത്തവവിരാമത്തിന്റെ ഘട്ടത്തില് എത്തിക്കഴിഞ്ഞാല്, നിങ്ങളുടെ അണ്ഡാശയത്തില് നിന്ന് അണ്ഡം പുറത്തുവിടില്ല. അതിനാല് ഗര്‍ഭധാരണത്തിനുള്ള സാധ്യതയും പൂജ്യമാണ്. മാത്രമല്ല ഈ സമയത്ത് നിങ്ങളുടെ ലൈംഗിക ജീവിതം പൂര്‍ണ്ണമായും ആസ്വദിക്കാന് കഴിയും.\nആസൂത്രിതമല്ലാത്ത ഗര്‍ഭധാരണം സാധ്യമല്ലെങ്കിലും, ആര്‍ത്തവവിരാമം എസ്ടിഡികളില് നിന്ന് ഒരാളെ സംരക്ഷിക്കുന്നില്ല. അതിനാല് സുരക്ഷിതമായ ലൈംഗിക പരിശീലനം എല്ലായ്‌പ്പോഴും നല്ലതാണ്. 60, 70 കളില് പോലും ഗര്‍ഭിണിയായ സ്ത്രീകളെക്കുറിച്ച് പലപ്പോഴും പത്രങ്ങളിലും മറ്റും വന്നിട്ടുണ്ട്. ആര്‍ത്തവവിരാമ സമയത്ത്, ഒരു ഗര്‍ഭ പരിശോധന എല്ലായ്‌പ്പോഴും നെഗറ്റീവ് ഫലം നല്‍കും എന്നുള്ളതാണ് സത്യം.\nഐവിഎഫിനൊപ്പം ആര്‍ത്തവവിരാമത്തിന് ശേഷം ഒരു സ്ത്രീ ഗര്‍ഭിണിയാകാനുള്ള സാധ്യതയെ തള്ളിക്കളയാന് സാധിക്കില്ല. ആര്‍ത്തവവിരാമത്തിനുശേഷം ഗര്‍ഭിണിയാകാന് ആഗ്രഹിക്കുന്ന സ്ത്രീകളില് ഐവിഎഫ് വിജയകരമായി നടന്നിട്ടുണ്ട്. അണ്ഡത്തിന്റെ പ്രവര്‍ത്തനക്ഷമതയില്ലാതിരുന്നിട്ടും ഒരു സ്ത്രീക്ക് രണ്ട് തരത്തില് ഐവിഎഫ് ഉപയോഗിച്ച് ഗര്‍ഭം ധരിക്കാം. നേരത്തെ ഫ്രീസുചെയ്തിട്ടുള്ളവരില് അവരുടെ സ്വന്തം മുട്ടകള് ഉപയോഗിക്കാം അല്ലെങ്കില് ദാതാവിന്റെ മുട്ടകളും ഉപയോഗിക്കാം. നിങ്ങള് ഹോര്‍മോണ് തെറാപ്പിക്ക് വിധേയരാകേണ്ടതിനാല് നിങ്ങളുടെ ശരീരം ഇംപ്ലാന്റേഷന് തയ്യാറാകുകയും ഒരു കുഞ്ഞിനെ ഗര്‍ഭം ധരിക്കാന് സാധിക്കുകയും ചെയ്യുന്നു.\nഎന്നിരുന്നാലും, ആര്‍ത്തവവിരാമത്തിനുശേഷം ആര്‍ത്തവവിരാമം കഴിഞ്ഞ സ്ത്രീകള്‍ക്ക് ഐവിഎഫിന് ശേഷം ചില സങ്കീര്‍ണതകള് അനുഭവപ്പെടാമെന്നതിനാല് ആര്‍ത്തവവിരാമത്തിന് ശേഷം നിങ്ങളുടെ ആരോഗ്യം ഐവിഎഫിന് മതിയായതാണോ എന്ന് ഡോക്ടറുമായി സംസാരിച്ച് തീരുമാനിക്കേണ്ടതാണ്. ആര്‍ത്തവവിരാമത്തിനുശേഷം നിങ്ങള് ഐവിഎഫിന് വിധേയമാക്കാന് തീരുമാനിച്ചിട്ടുണ്ടെങ്കില് ഒരു ഫെര്‍ട്ടിലിറ്റി വിദഗ്ദ്ധനുമായി കൂടിയാലോചിക്കുന്നതാണ് നല്ലത്.\nആര്‍ത്തവവിരാമ ശേഷം ഗര്‍ഭധാരണം\nആര്‍ത്തവവിരാമത്തിനുശേഷം ഒരു സ്ത്രീക്ക് ഗര്‍ഭം ധരിക്കാമോ? ഇല്ല എന്നാണ് ഒറ്റവാക്കിലെ ഉത്തരം. എന്നിരുന്നാലും, ആധുനിക ശാസ്ത്രം അസാധ്യമായതായി തോന്നുന്ന നിരവധി ചോദ്യങ്ങള്‍ക്ക് ഉത്തരം കണ്ടെത്തിയിട്ടുണ്ട്.അതില് ഒന്നാണ് ആര്‍ത്തവ വിരാമത്തിന് ശേഷം ഗര്‍ഭധാരണം സംഭവിക്കുന്നുണ്ട് എന്നുള്ളത്. ഇത് കൂടാതെ ധാരാളം ഗവേഷണ പ്രവര്‍ത്തനങ്ങള് നടക്കുന്നു. ക്ലിനിക്കല് ഗവേഷകരുടെ ശ്രദ്ധ പിടിച്ചുപറ്റിയ ഒരു ചികിത്സാരീതിയാണ് അമ്മയുടെ പ്ലേറ്റ്ലെറ്റ് റിച്ച് പ്ലാസ്മ (പിആര്‍പി) ഉപയോഗിക്കുന്നത്. സൈറ്റോകൈനുകളും ഹോര്‍മോണുകളും കൊണ്ട് പിആര്‍പി സമ്പന്നമാണ്. അണ്ഡാശയ പ്രവര്‍ത്തനം പുന:സ്ഥാപിക്കുന്നത് ഒരു താല്‍ക്കാലിക കാലയളവില് സാധ്യമാണ്, പക്ഷേ അതിനുള്ള ക്ലിനിക്കല് പരീക്ഷണങ്ങള് നടക്കുന്നുണ്ട്.\nആര്‍ത്തവ വിരാമം സംഭവിക്കുന്നത് എപ്പോഴും 50ന് ശേഷമാണ്. അതുകൊണ്ട് തന്നെ ഇത് പലപ്പോഴും നിങ്ങളില് ആ സമയത്തെ ഗര്‍ഭധാരണം ആരോഗ്യ പ്രശ്‌നങ്ങളിലേക്ക് എത്തിക്കുന്നുണ്ട്. പ്രായം കൂടുന്നതിനനുസരിച്ച് ഗര്‍ഭാവസ്ഥയിലെ ആരോഗ്യ അപകടങ്ങളും അനുസരിച്ച് വര്‍ദ്ധിക്കുന്നു. പ്രായം കുറഞ്ഞ സ്ത്രീകളുമായി താരതമ്യപ്പെടുത്തുമ്പോള്, നിങ്ങള് 35 വയസ്സിനു മുകളിലാണെങ്കില് നിങ്ങള്‍ക്ക് ചിലതരം അപകടസാധ്യതകള് നേരിടേണ്ടിവരും. ഒന്നിലധികം കുട്ടികള് ഉണ്ടെങ്കില് പ്രത്യേകിച്ചും നിങ്ങള് ഐവിഎഫ്-ഇന് വിട്രോ ഫെര്‍ട്ടിലൈസേഷന് തിരഞ്ഞെടുത്തിട്ടുണ്ടെങ്കില് അത് പലപ്പോഴും പ്രശ്‌നങ്ങള് ഉണ്ടാക്കുന്നുണ്ട്. ഇത് കുഞ്ഞിന്റെ ഭാരക്കുറവ്, മാസം തികയാതെയുള്ള പ്രസവം, ബുദ്ധിമുട്ടേറിയ പ്രസവം എന്നിവയിലേക്ക് നയിച്ചേക്കാം.\nആര്‍ത്തവവിരാമത്തിനുശേഷം ഗര്‍ഭം ധരിക്കുക എന്നത് എപ്പോഴും വെല്ലുവിളി നിറഞ്ഞ ഒന്നാണ്. ആര്‍ത്തവവിരാമത്തിനു ശേഷമുള്ള ഗര്‍ഭം ധരിക്കാന് തീരുമാനിച്ചാല് ഒരു സ്ത്രീ ശ്രദ്ധിക്കേണ്ട പല വിധത്തിലുള്ള കാര്യങ്ങള് ഉണ്ട്. ആര്‍ത്തവവിരാമം ഉണ്ടെങ്കിലും ഇല്ലെങ്കിലും ഗര്‍ഭിണിയാകുന്നതിന് മുമ്പ് നിങ്ങള് ശാരീരികമായി വളരെയധികം ശ്രദ്ധിക്കേണ്ടതുണ്ട്. അവ എന്തൊക്കെയെന്ന് നമുക്ക് നോക്കാവുന്നതാണ്. ഇത്തരം കാര്യങ്ങള് അല്‍പം ശ്രദ്ധിച്ചാല് നമുക്ക് ഈ പ്രതിസന്ധിയേയും മറികടക്കാവുന്നതാണ്.\nശരീരത്തെ വളരെയധികം ശ്രദ്ധിക്കണം. ഗര്‍ഭിണിയാകാന് ശ്രമിക്കുന്നതിന് മൂന്ന് മാസം മുമ്പ്, നിങ്ങള് പ്രീനെറ്റല് വിറ്റാമിനുകളും ഫോളിക് ആസിഡ് സപ്ലിമെന്റുകളും കഴിക്കണം. നിങ്ങളുടെ ആരോഗ്യനില വര്‍ദ്ധിപ്പിക്കുന്നതിന് നിങ്ങള്‍ക്ക് വിറ്റാമിന് ഡി, കാല്‍സ്യം എന്നിവ ആരംഭിക്കാം, എന്നാല് അങ്ങനെ ചെയ്യുന്നതിന് മുമ്പ് ഡോക്ടറുമായി ബന്ധപ്പെടുക. ഇത് കൂടാതെ ഗര്‍ഭം ധരിക്കാന് ശ്രമിക്കുന്നതിന് മുമ്പ് നിങ്ങളുടെ ബോഡി മാസ് സൂചിക അല്ലെങ്കില് ബിഎംഐ 18.5 നും 24.9 നും ഇടയിലാണെന്ന് ഉറപ്പാക്കുക. സാധാരണ ഗര്‍ഭാവസ്ഥയില് അമിതവണ്ണം ഒരു അപകടകരമായ ഘടകമായി കണക്കാക്കപ്പെടുന്നു, പ്രത്യേകിച്ച് ആര്‍ത്തവവിരാമത്തിനു ശേഷമുള്ള ഗര്‍ഭധാരണങ്ങളില്.\nശരിയായ ഭാരം, ബിഎംഐ എന്നിവ ഉറപ്പാക്കാന് പ്രോട്ടീനുകള് കൂടുതലുള്ളതും കലോറി കുറവുള്ളതുമായ ഒരു ഭക്ഷണക്രമം പരിഗണിക്കുക. അടങ്ങിയ ഭക്ഷണങ്ങള്, പൂരിത കൊഴുപ്പുകള്, വെളുത്ത പഞ്ചസാര എന്നിവ ഒഴിവാക്കുക. സംസ്‌കരിച്ച ഭക്ഷണങ്ങളില് നിന്നും വിട്ടുനില്‍ക്കുക. മാമോഗ്രാം, പിഎപി സ്മിയര്, ഹീമോഗ്ലോബിന്, ലിപിഡ് പ്രൊഫൈല്, എസ്ടിഡിക്കുള്ള പരിശോധനകള്, പ്രമേഹത്തിനുള്ള രക്തപരിശോധന എന്നിവ നടത്താന് നിങ്ങളുടെ ഡോക്ടറെ സന്ദര്‍ശിക്കുക. നിങ്ങളുടെ ഗര്‍ഭധാരണവുമായി ബന്ധപ്പെട്ട എന്തെങ്കിലും പ്രശ്‌നങ്ങള് കണ്ടെത്തുന്നതിന് ഈ പ്രാഥമിക പരിശോധനകള് ഉപയോഗപ്രദമാണ്, അതിനാല് ആവശ്യമായ നടപടികള് കൈക്കൊള്ളാം.\nRead more about: pregnant periods menopause ആര്‍ത്തവ വിരാമം ഗര്‍ഭം ഗര്‍ഭിണി\nPregnancy After Menopause : All you need to know in malayalam\nHere in this article we are discussing about the chances ofawoman getting pregnant after menopause. Takealook.


August 2020 - 1:39 am IST\nവീണ്ടും റെക്കോഡ്; 57,118 പുതിയ കേസുകൾ\nനാലു ദിവസം കൊണ്ട് രണ്ടു ലക്ഷത്തോളം കേസുകൾ ഇന്ത്യയിൽ റിപ്പോർട്ട് ചെയ്തു കഴിഞ്ഞു. രോഗവ്യാപനത്തിന് ഇനിയും വേഗമേറുമെന്ന ആശങ്കയാണു പൊതുവിലുള്ളത്. തുടർച്ചയായി മൂന്നാം ദിവസവും പതിനായിരത്തിലേറെ പുതിയ കേസുകൾ റിപ്പോർട്ട് ചെയ്ത ആന്ധ്രപ്രദേശ് വൻ വെല്ലുവിളി ഉയർത്തുന്നുണ്ട്\nന്യൂഡൽഹി: രാജ്യത്ത് കൊവിഡ് രോഗബാധിതരുടെ പ്രതിദിന വർധനയിൽ ഇന്നും പുതിയ റെക്കോഡ്. അവസാന 24 മണിക്കൂറിൽ 57,118 പേർക്കാണ് രോഗം സ്ഥിരീകരിച്ചത്. ഇതോടെ മൊത്തം രോഗബാധിതർ 16,95,988 ആയി കുതിച്ചുയർന്നു. 764 പേർ കൂടി മരിച്ചതോടെ കൊവിഡ് മരണങ്ങൾ 36,511ലെത്തി.\nഇതുവരെ 10.94 ലക്ഷം പേർ രോഗമുക്തി നേടിയിട്ടുണ്ടെന്ന് കേന്ദ്ര ആരോഗ്യ മന്ത്രാലയം. 5,65,103 പേരാണ് ഇപ്പോൾ ചികിത്സയിലുള്ളത്. നാലു ദിവസം കൊണ്ട് രണ്ടു ലക്ഷത്തോളം കേസുകൾ ഇന്ത്യയിൽ റിപ്പോർട്ട് ചെയ്തു കഴിഞ്ഞു. രോഗവ്യാപനത്തിന് ഇനിയും വേഗമേറുമെന്ന ആശങ്കയാണു പൊതുവിലുള്ളത്. തുടർച്ചയായി മൂന്നാം ദിവസവും പതിനായിരത്തിലേറെ പുതിയ കേസുകൾ റിപ്പോർട്ട് ചെയ്ത ആന്ധ്രപ്രദേശ് വൻ വെല്ലുവിളി ഉയർത്തുന്നുണ്ട്. അവസാന 24 മണിക്കൂറിൽ മഹാരാഷ്ട്രയെക്കാൾ കൂടുതൽ പുതിയ രോഗികളെ കണ്ടെത്തി ആന്ധ്ര എന്നതാണു ശ്രദ്ധേയം.\nആന്ധ്രയിൽ 10,376 പുതിയ കേസുകളാണ് സ്ഥിരീകരിച്ചത്. മഹാരാഷ്ട്രയിൽ 10,320. ആന്ധ്രയിലെ മൊത്തം വൈറസ്ബാധിതർ 1,40,933 ആയിട്ടുണ്ട്. 75,000ൽ ഏറെ ആക്റ്റിവ് കേസുകളുണ്ട് ആന്ധ്രയിൽ ഇപ്പോൾ. 68 പേർ കൂടിയാണ് സംസ്ഥാനത്ത് ഇന്നലെ മരിച്ചത്. ഇതോടെ മരണസംഖ്യ 1,349 ആയിട്ടുണ്ട്.\nസംസ്ഥാനങ്ങളിൽ ഒന്നാം സ്ഥാനത്തുള്ള മഹാരാഷ്ട്രയിൽ 4.22 ലക്ഷമായി രോഗബാധിതരുടെ എണ്ണം. 265 പേരുടെ മരണം കൂടി രേഖപ്പെടുത്തിയതോടെ മഹാരാഷ്ട്രയിലെ മൊത്തം കൊവിഡ് മരണം 14,994 ആയിട്ടുണ്ട്. 2.56 ലക്ഷം പേർ സംസ്ഥാനത്ത് രോഗമുക്തരായി. റിക്കവറി നിരക്ക് 60.68 ശതമാനം. സംസ്ഥാനത്തെ മരണനിരക്ക് 3.55 ശതമാനമാണ്.\nതമിഴ്നാട്ടിൽ 2,45,849 രോഗബാധിതരാണുള്ളത്. 1.83 ലക്ഷം പേർ രോഗമുക്തരായി. ഇതുവരെയുള്ള മരണം 3,935. ഡൽഹിയിലെ രോഗബാധിതർ 1,35,598. ഇതിൽ 1,20,930 പേരും രോഗമുക്തരായിട്ടുണ്ട്. 3963 പേർ ഇതുവരെ ഡൽഹിയിൽ കൊവിഡ് ബാധിച്ചു മരിച്ചു. രോഗബാധ കൂടുതൽ ഭീഷണി ഉയർത്തുന്ന മറ്റൊരു സംസ്ഥാനം കർണാടകയിൽ 1.24 ലക്ഷമാണ് വൈറസ്ബാധിതർ. 49,788 പേരാണ് ഇതുവരെ രോഗമുക്തി നേടിയത്. 2314 പേർ സംസ്ഥാനത്തു മരിച്ചു. ഉത്തർപ്രദേശിൽ രോഗബാധിതർ 85,000 കടന്നിട്ടുണ്ട്; പശ്ചിമ ബംഗാളിൽ 70,000വും.\nപ്രതിദിന വർധനയിൽ റെക്കോഡാണ് പശ്ചിമ ബംഗാളിൽ. 24 മണിക്കൂറിനിടെ 2,496 കേസുകൾ സ്ഥിരീകരിച്ചു. ഇതോടെ മൊത്തം രോഗബാധിതർ 70,188 ആയി. 45 പേർ കൂടിയാണു സംസ്ഥാനത്തു മരിച്ചത്. പശ്ചിമ ബംഗാളിലെ മൊത്തം കൊവിഡ് മരണം 1,581. കോൽക്കത്തയിലെ ഒരു പൊലീസ് സ്റ്റേഷനിലെ അസിസ്റ്റന്‍റ് എസ്ഐ കൊവിഡ് ബാധിച്ചു മരിച്ചു. ഇതോടെ സംസ്ഥാനത്ത് വൈറസ് ബാധിച്ചു മരിച്ച പൊലീസുകാരുടെ എണ്ണം ഏഴായി. വെള്ളിയാഴ്ച നഗരത്തിലെ ഒരു സീനിയർ ഡോക്റ്ററും കൊവിഡ് ബാധിച്ചു മരിച്ചിട്ടുണ്ട്.


കാലവര്‍ഷക്കെടുതി; ആഗസ്റ്റ് 30ന് കാസര്‍കോട് ജില്ലയിലെ എല്ലാ സ്വകാര്യ ബസുകളുടെയും വരുമാനം മുഖ്യമന്ത്രിയുടെ ദുരിതാശ്വാസനിധിയിലേക്ക് - Media Vision News\nകാലവര്‍ഷക്കെടുതി; ആഗസ്റ്റ് 30ന് കാസര്‍കോട് ജില്ലയിലെ എല്ലാ സ്വകാര്യ ബസുകളുടെയും വരുമാനം മുഖ്യമന്ത്രിയുടെ ദുരിതാശ്വാസനിധിയിലേക്ക്\nകാസര്‍കോട്(www.mediavisionnews.in):: കാലവര്‍ഷക്കെടുതിയുടെ ദുരിതംപേറുന്ന സഹജീവികളുടെ കണ്ണീരൊപ്പാന് ബസ് ഉടമകളും. ആഗസ്റ്റ് 30-ാം തീയ്യതി ജില്ലയിലെ എല്ലാ സ്വകാര്യ ബസുകളും നടത്തുന്ന സര്‍വ്വീസില് നിന്നും ലഭിക്കുന്ന മുഴുവന് തുകയും മുഖ്യമന്ത്രിയുടെ ദുരിതാശ്വാസനിധിയിലേക്ക് നല്‍കും. കേരളാ സ്റ്റേറ്റ് പ്രൈവറ്റ് ബസ് ഓപ്പറേറ്റേര്‍സ് ഫെഡറേഷന് കാസര്‍കോട് ജില്ലാ കമ്മിറ്റിയുടേതാണ് തീരുമാനം.\nജീവനക്കാര് അന്നേ ദിവസത്തെ വേതനം ഉപേക്ഷിച്ചും വിദ്യാര്‍ത്ഥികളടക്കമുള്ള എല്ലാ സൗജന്യ യാത്രാനിരക്ക് യാത്രക്കാരും അന്നേദിവസം മുഴുവന് ചാര്‍ജ്ജെങ്കിലും കൊടുത്ത് സഹകരിക്കണമെന്നും മറ്റു യാത്രക്കാര് സ്വന്തം വാഹനയാത്ര ഒഴിവാക്കി അന്നേ ദിവസം സ്വകാര്യ ബസ്സുകളില് യാത്രചെയ്തു ഈ സംരംഭവുമായി സഹകരിക്കണമെന്നും ഭാരവാഹികള് പത്രസമ്മേളനത്തില് അഭ്യര്‍ത്ഥിച്ചു.\nപെട്രോളിയം ഉല്‍പ്പന്നങ്ങളുടെ വിലവര്‍ദ്ധനവും റോഡുകളുടെ തകര്‍ച്ചയും മൂലം ഏറെ പ്രയാസപ്പെടുന്ന സാഹചര്യത്തിലും കേരളം നേരിടുന്ന പ്രതിസന്ധിക്ക് ഒരു കൈത്താങ്ങായാണ് സംഘടന ഈ സംരംഭത്തെ കാണുന്നത്. ജില്ലയിലെ5നിയോജകമണ്ഡലങ്ങളിലും മന്ത്രി, എം.എല്.എ. തുടങ്ങി ജനപ്രതിനിധികളെ പങ്കെടുപ്പിച്ചുകൊണ്ട് ഇതിന്റെ ഫ്ളാഗ് ഓഫ് നടത്തുന്നതാണെന്നും ഭാരവാഹികള് അറിയിച്ചു.\nപത്രസമ്മേളനത്തില് ജില്ലാ പ്രസിഡണ്ട് കെ. ഗിരീഷ്, ജനറല് സെക്രട്ടറി സത്യന് പൂച്ചക്കാട്, ട്രഷറര് പി.എ. മുഹമ്മദ്കുഞ്ഞി, ശങ്കരനായക്, എന്.എം. ഹസൈനാര്, സി.എ. മുഹമ്മദ് കുഞ്ഞി, സി. രവി, എന്നിവര് സംബന്ധിച്ചു.\nPrevious articleഗര്‍ഭിണിയായ യുവതി മസ്ജിദില് കുടുങ്ങി; ഹെലികോപ്ടറില് രക്ഷപ്പെടുത്തി ആശുപത്രിയിലെത്തിച്ചു, സുഖപ്രസവം\nNext articleപ്രളയ ബാധിതരുടെ കണ്ണീരൊപ്പാൻ രാജസ്ഥാൻ സ്വദേശികൾ കൈകോർത്തു


കോയമ്പത്തൂർ അന്താരാഷ്ട്രവിമാനത്താവളം - വിക്കിപീഡിയ\nകോയമ്പത്തൂരും പരിസര പ്രദേശങ്ങളും.\n1 ft / 404 m\n05/2392 Asphalt\nതമിഴ് നാട്ടിലെ കോയമ്പത്തൂരിനടുത്ത് പീലമേട്ടിൽ സ്ഥിതി ചെയ്യുന്ന അന്താരാഷ്ട്ര വിമാനത്താവളമാണ് കോയമ്പത്തൂർ അന്താരാഷ്ട്ര വിമാനത്താവളം (IATA: CJB, ICAO: VOCB) . ആദ്യം ഇതിന്റെ പേര് പീലമേട് വിമാനത്താവളം എന്നായിരുന്നു. കോയമ്പത്തൂർ സിവിൽ എയറോഡ്രോം എന്നും അറിയപ്പെട്ടിരുന്നു. കോയമ്പത്തൂർ പട്ടണത്തിൽ നിന്നും 13 കിലോമീറ്റർ ദൂരത്തിലാണ് ഇത് സ്ഥിതി ചെയ്യുന്നത്. 1995 മുതലാണ് ഇവിടെനിന്നും അന്താരാഷ്ട്ര വിമാനയാത്രകൾ ആരംഭിച്ചത്.\n3 പ്രധാന സേവനങ്ങൾ\nകോയമ്പത്തൂർ വിമാനത്താവളം ആദ്യം പ്രവർത്തനം ആരംഭിച്ചത് 1940 ലാണ്. ഇവിടെ ആദ്യം ഇന്ത്യൻ എയർലൈൻസ് ഫോക്കർ F27 വിമാനമാണ് ആദ്യം സർവീസ്സ് നടത്തിയത്. ആദ്യകാലങ്ങളിൽ ഇവിടെ നിന്ന് ചെന്നൈയിലേക്കും , മുംബൈയിലേക്കും മാത്രമായിരുന്നു. 1980 കളുടെ ആദ്യത്തിൽ വിമാനത്താവളം റൺവേയുടെ വികസനത്തിനായി കുറച്ചുകാലം അടച്ചിട്ടു. 1987 ൽ പിന്നീട് റൺവേയുടെ വികസനത്തിനും പുതിയ ടെർമിനലിന്റെ നിർമ്മാണത്തിനു ശേഷം ഈ വിമാനത്താവളം സാധാരണ രീതിയിൽ വീണ്ടും പ്രവർത്തനം പുനരാരംഭിച്ചു.\n1995 ൽ ഇന്ത്യൻ എയർലൈൻസ് ഇവിടെ നിന്ന് ഷാർജക്ക് അന്താരാഷ്ട്ര സർവ്വീസ്സ് തുടങ്ങി. 2007 ൽ കൊളംബോ, സിംഗപ്പൂർ എന്നിവടങ്ങളിലേക്കും തുടങ്ങി.\nകോയമ്പത്തൂർ വിമാനത്താവളത്തിന് പ്രധാനമായ ഒരു ടെർമിനൽ ആണ് ഉള്ളത്. ഒരെണ്ണം പണി നടക്കുന്നു.  പ്രധാനമായും ഒരു റൺവേ ആണ് ഉള്ളത് . 2,990 മീറ്റർ നീളമുള്ള ഈ റൺവേക്ക് വികസനത്തിനു മുൻപ് 2,600 മീറ്റർ നീളമാണ് ഉണ്ടായിരുന്നത്. നീളം വർദ്ധിപ്പിച്ചതിനു ശേഷം വിമാനത്താവളത്തിൽ ബോയിംഗ് 747 , എയർബസ് A330 തുടങ്ങിയ വലിയ വിമാനങ്ങൾ ഇറങ്ങാനുള്ള സൌകര്യങ്ങൾ ഉണ്ട്. ഇത് കൂടാതെ ഇൻസ്ട്രുമെന്റ് ലാന്റിംഗ് സിസ്റ്റവും (ILS) ഇവിടെ ഉണ്ട്. \nDomestic airlines that serve Coimbatore\nഇന്ത്യൻ എയർലൈൻസ് കോഴിക്കോട്, ഡെൽഹി, മുംബൈ\nജെറ്റ് എയർവേയ്സ് ചെന്നൈ, മുംബൈ\nജെറ്റ്ലൈറ്റ് ബാംഗളൂർ, ഡെൽഹി, മുംബൈ\nകിംഗ്ഫിഷർ എയർലൈൻസ് ചെന്നൈ\nKingfisher Airlines operated by കിംഗ്ഫിഷർ റെഡ് Bangalore, Chennai, Hyderabad, Mumbai\nപാരമൌണ്ട് അഹമ്മദാബാദ്, ഡെൽഹി\nInternational Airlines that serve Coimbatore\nസിൽക് എയർ സിംഗപ്പൂർ\n↑ Airport information for VOCB at World Aero Data. Data current as of October 2006.\n↑ Coimbatore Airport to getanew look\n↑ An article from the Hindu describing the runway extension\nCoimbatore Peelamedu Airport world-airport-codes\nA 1950 Timetable of Air India International for Coimbatore\nCJB Weather Info\nAirport Expansion Programe\n"https://ml.wikipedia.org/w/index.php?title=കോയമ്പത്തൂർ_അന്താരാഷ്ട്രവിമാനത്താവളം&oldid=1777811" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 11:55, 10 ജൂൺ 2013.


ദക്ഷിണാഫ്രിക്ക 79 റണ്‍സിന് പുറത്ത്; ഇന്ത്യക്ക് 136 റണ്‍സിന്റെ ഒന്നാം ഇന്നിംഗ്‌സ് ലീഡ്; ദക്ഷിണാഫ്രിക്കയെ തകര്‍ത്തത് അശ്വിനും ജഡേജയും – Kairali News | Kairali News Live l Latest Malayalam News\nനാഗ്പൂര്: ദക്ഷിണാഫ്രിക്കയ്‌ക്കെതിരായ മൂന്നാം ടെസ്റ്റില് ദക്ഷിണാഫ്രിക്ക ആദ്യ ഇന്നിംഗ്‌സില് 79 റണ്‍സിനു പുറത്തായി. ഒന്നാം ഇന്നിംഗ്‌സില് 215 റണ്‍സ് നേടിയ ഇന്ത്യക്ക് ഇതോടെ 136 റണ്‍സിന്റെ ലീഡായി. രവിചന്ദ്ര അശ്വിന്റെയും രവീന്ദ്ര ജഡേജയുടെയും ബൗളിംഗ് മികവിലാണ് ദക്ഷിണാഫ്രിക്കയ്ക്ക് അടിതെറ്റിയത്. അശ്വിന് അഞ്ചും ജഡേജ നാലും വിക്കറ്റ് വീഴ്ത്തി. അമിത് മിശ്രയ്ക്കാണ് ഒരു വിക്കറ്റ്.\nജെപി ഡുമിനി മാത്രമാണ് ഇന്ത്യന് ബൗളിംഗ് നിരയെ അല്‍പമെങ്കിലും ചെറുത്തുനിന്നത്. ഡുമിനി 35 റണ്‍സെടുത്തു. പത്തു റണ്‍സെടുത്ത ഡു പ്ലെസിസും 13 റണ്‍സെടുത്ത സിമോണ് ഹാര്‍മെറും മാത്രമാണ് ഇരട്ടഅക്ക സ്‌കോര് കണ്ടത്. 33 ഓവറിലാണ് ദക്ഷിണാഫ്രിക്കന് ഇന്നിംഗ്‌സ് അവസാനിച്ചത്.\nTags: cricketNagpurSouth AfricaTest


ഭാര്യ സുഹൃത്തുക്കള്‍ക്ക് മുന്‍പില് നൃത്തം ചെയ്തില്ല: മര്‍ദിച്ച് അവശയാക്കി തലമുണ്ഡനം ചെയ്ത് ഭര്‍ത്താ - Samakalika Malayalam\nഭാര്യ സുഹൃത്തുക്കള്‍ക്ക് മുന്‍പില് നൃത്തം ചെയ്തില്ല: മര്‍ദിച്ച് അവശയാക്കി തലമുണ്ഡനം ചെയ്ത് ഭര്‍ത്താവ്\nBy സമകാലികമലയാളം ഡെസ്‌ക് | Published: 05th April 2019 05:50 AM |\nLast Updated: 05th April 2019 05:50 AM | A+A A- |\nസുഹൃത്തുക്കള്‍ക്ക് മുന്‍പില് നൃത്തം ചെയ്യാന് വിസമ്മതിച്ച ഭാര്യയെ മര്‍ദിച്ച് അവശയാക്കി തലമുണ്ഡനം ചെയ്ത് ഭര്‍ത്താവിന്റെ ക്രൂരത. അസ്മ അസീസ് എന്ന പാകിസ്ഥാന് യുവതിയാണ് ഭര്‍ത്താവിന്റെ കൊടും ക്രൂരതകള് വെളിപ്പെടുത്തി രംഗത്തെത്തിയിരിക്കുന്നത്. പാകിസ്ഥാനിലെ ലാഹോറിലാണ് സംഭവം\nസമൂഹമാധ്യമത്തില് എഴുതിയ കുറിപ്പിലൂടെയാണ് അസ്മ താന് നേരിട്ട പീഡനങ്ങള് പുറംലോകത്തെ അറിയിച്ചത്. മാര്‍ച്ച് 26ന് ആണ് ഇവര് തന്റെ ദുരനുഭവം വിവരിക്കുന്ന ട്വീറ്റ് ഫോട്ടോസഹിതം പോസ്റ്റ് ചെയ്തത്. സുഹൃത്തുക്കള്‍ക്ക് മുന്‍പില് നൃത്തം ചെയ്യാനും മദ്യപിക്കാനും വിസമ്മതിച്ച തന്നെ ഭര്‍ത്താവ് ജോലിക്കാരുടെ സഹായത്തോടെ മര്‍ദിക്കുകയും മുടി വടിച്ചു കളയുകയുമായിരുന്നു എന്നാണ് അസ്മ പറയുന്നത്.\n''എന്റെ വസ്ത്രം വലിച്ചൂരി. ജോലിക്കാര് എന്നെ പിടിച്ചുവയ്ക്കുകയും ഭര്‍ത്താവ് മുടി വടിക്കുകയും കത്തിച്ചു കളയുകയും ചെയ്തു. എന്നെ പൈപ്പ് കൊണ്ട് അടിച്ചു. നഗ്‌നയാക്കി തൂക്കിലേറ്റുമെന്ന് ഭീഷണിപ്പെടുത്തി''- അസ്മ വ്യക്തമാക്കി. അതേസമയം, പൊലീസില് പരാതി നല്‍കിയിട്ടും അവര് നടപടിയെടുത്തില്ലെന്നും അസ്മ ആരോപിക്കുന്നുണ്ട്.\nനാല് വര്‍ഷം മുന്‍പായിരുന്നു അസ്മയുടെയും ഫൈസലിന്റെയും വിവാഹം. ഇവര്‍ക്ക് മൂന്ന് മക്കളുമുണ്ട്. ആറ് മാസം മുന്‍പാണ് ഫൈസലിന്റെ സ്വഭാവത്തില് മാറ്റങ്ങള് കണ്ടുവരാന് തുടങ്ങിയതെന്നും അസ്മ പറയുന്നു.\nഅസ്മ പോസ്റ്റ് ചെയ്ത വീഡിയോ ശ്രദ്ധയില്‍പ്പെട്ട പാക് ആഭ്യന്തര മന്ത്രി ഖാന് അഫ്രീദി സംഭവത്തില് നടപടിയെടുക്കാന് പൊലീസിന് നിര്‍ദേശം നല്‍കിയിട്ടുണ്ട്. വൈദ്യപരിശോദനയില് അസ്മയുടെ ശരീരത്തില് പാടുകള് കണ്ടെത്തിയിട്ടുണ്ട്. തുടര്‍ന്ന് ഫൈസലിനെയും സംഭവ സമയത്ത് വീട്ടിലുണ്ടായിരുന്ന സഹായി അലിയേയും പൊലീസ് അറസ്റ്റ് ചെയ്തു.\nഎന്നാല്, ശിക്ഷ സ്വീകരിക്കാന് തയാറാണെന്നും, പക്ഷേ തനിക്ക് പറയാനുള്ളത് കൂടി കേള്‍ക്കണമെന്നും ഫൈസല് ആവശ്യപ്പെട്ടു. ഫൈസലിനേയും അലിയേയും നാല് ദിവസത്തേക്ക് റിമാന്‍ഡ് ചെയ്തിരിക്കുകയാണ്.\nഅതേസമയം അസ്മയ്‌ക്കെതിരെ സമൂഹമാധ്യമങ്ങളിലൂടെ ചിലര് വധഭീഷണി ഉയര്‍ത്തുന്നതായി ബിബിസി റിപ്പോര്‍ട്ട് ചെയ്തു. സ്ത്രീകളുടെ സംരക്ഷണത്തിനു ശക്തമായ നിയമങ്ങള് കൊണ്ടുവരണമെന്നു മനുഷ്യാവകാശ സംഘടനയായ ആനംസ്റ്റി ഇന്‍ര്‍നാഷനലും ആവശ്യപ്പെട്ടു.\nമര്‍ദിച്ച് അവശയാക്കി cruelty ഭര്‍ത്താവിന്റെ ക്രൂരത refused to dance തലമുണ്ഡനം